PRIVATE HOSPITALS | സ്വകാര്യ ആശുപത്രികള് പ്രവര്‍ത്തനരീതി മാറ്റി; സ്ഥിരമായി ഡോക്ടര്‍മാരെ കണ്ടുകൊണ്ടിരിക്കുന്നവര്‍ക്ക് ടെലി മെഡിസിന് സൗകര്യം - Malayalivartha.com Widgets Magazine\n31 MARCH 2020 02:22 PM IST\nഭൂരിഭാഗം സ്വകാര്യ ആശുപത്രികളിലെ ഔട്ട് പേഷ്യന്റ് വിഭാഗവും ടെലി മെഡിസിന് സംവിധാനത്തിലേക്കു മാറുന്നു. മുന്‍പു പാരസെറ്റമോള് കഴിച്ചു പനി മാറ്റിയിരുന്നവര് പോലും കോവിഡ് 19 രോഗ പശ്ചാത്തലത്തില് പനിയും ചുമയും മൂലം ചികിത്സ തേടിയെത്തുന്നവരുടെ എണ്ണം കൂടിയതാണു കാരണം. ആശുപത്രികളില് നിലവില് സ്ഥിരമായി ഡോക്ടര്‍മാരെ കണ്ടുകൊണ്ടിരിക്കുന്ന രോഗികള്‍ക്കാണു ടെലി മെഡിസിന് സൗകര്യം. പുതുതായി ആശുപത്രിയില് വന്നു ഡോക്ടറെ കാണാനുള്ള സൗകര്യം ഉണ്ടെങ്കിലും പരിമിതമായിരിക്കും.\nഡോക്ടറെ കണ്ടു മരുന്നു വാങ്ങിപ്പോകുന്ന (ഒപി) രോഗികളുടെ എണ്ണം ഇപ്പോള്‍ത്തന്നെ നാലിലൊന്നായി കുറഞ്ഞു. ആശുപത്രിയില് ചികിത്സയിലുള്ളവരുടെ എണ്ണം പല ആശുപത്രികളിലും പകുതിയോ അതിനു തൊട്ടു മുകളിലോ ആണ്. അടിയന്തര ശസ്ത്രക്രിയകള് മാത്രമേ നടത്തുന്നുള്ളു. ഹാര്‍ട്ട്, ന്യൂറോ തകരാറുകള് മൂലം അടിയന്തര ചികിത്സതേടി എത്തിയിരുന്ന രോഗികളുടെ എണ്ണത്തിലും വലിയ കുറവുണ്ടായി. അപകടങ്ങളില് പരുക്കേറ്റവര്, ഹൃദ്രോഗം, ന്യൂറോ രോഗങ്ങള് എന്നിവയ്ക്കാണ് സാധാരണ ദിവസങ്ങളില് ഏറ്റവും കൂടുതല് അടിയന്തര ചികിത്സ നല്‍കേണ്ടി വരാറുള്ളത്. അത്യാഹിത ചികിത്സാ സൗകര്യം എല്ലാ ആശുപത്രികളിലും തുടര്‍ന്നും ഉണ്ടാവും.\nപോസ്റ്റ് സര്‍ജിക്കല് പരിശോധന ഫോണ് വഴി നടത്തുന്നത് അപകടകരമാണെന്നതിനാല് അടുത്ത ദിവസങ്ങളില് ശസ്ത്രക്രിയ കഴിഞ്ഞ് ആശുപത്രി വിട്ട രോഗികള്‍ക്കു തുടര് പരിശോധനക്ക് ആശുപത്രി സൗകര്യം ഒരുക്കുന്നുണ്ട്. രോഗഭീതി എന്തുവന്നാലും ഒരു മാറ്റവുമില്ലാത്ത ചില ചികിത്സാ മേഖലകളുമുണ്ട്. അതിലൊന്നു പ്രസവ വാര്‍ഡ് ആണ്. സമയം തികഞ്ഞ രോഗികളുടെ പ്രസവം കൃത്യ സമയത്തു നടക്കണം. സിസേറിയനും മാറ്റിവയ്ക്കാനാവില്ല. കീമോ തെറപ്പി, റേഡിയേഷന് ചികിത്സ തേടുന്നവരുടെ കാര്യത്തിലും ആഴ്ചയില് രണ്ടും മൂന്നും വട്ടം ഡയാലിസിസിനു വിധേയരാവേണ്ടി വരുന്ന രോഗികളുടെ കാര്യത്തിലും ഒരു മാറ്റവുമില്ല. അവര്‍ക്ക് ആശുപത്രിയില് വരാതിരിക്കാനാവില്ല.\nഡോക്ടര്‍മാര് ഉള്‍പ്പെടെ ആശുപത്രി ജീവനക്കാരുടെ കാര്യത്തിലും നിയന്ത്രണങ്ങളായി. ദിവസവും പകുതി ഡോക്ടര്‍മാര് മാത്രമാണു സേവനത്തിനുള്ളത്. സ്വന്തം വാഹനത്തിലാണു നഴ്‌സുമാരെയും മറ്റു ജീവനക്കാരെയും വീടുകളില് നിന്നു കൊണ്ടുവരുന്നത്. അടിയന്തര സാഹചര്യങ്ങള് മുന്‍കൂട്ടി കണ്ടു മിക്കവാറും ആശുപത്രികള് മരുന്നും ആശുപത്രി ഉപകരണങ്ങളും ആവശ്യത്തിനു കരുതിവച്ചിട്ടുണ്ടെന്ന് ആശുപത്രി അധികൃതര് പറഞ്ഞു.


കേരളത്തില് 8867 പേര്‍ക്ക് കോവിഡ്, മരണം 67 | Malayalam News\nസിഡ്‌നിയില് ഒമിക്രോണ് സാമൂഹിക വ്യാപനം\nകിണറ്റില് വീണ ആടിനെ രക്ഷിക്കാനിറങ്ങിയ യുവാവ് മരിച്ചു\nലോകത്തില് ഏറ്റവും കൂടുതല് ഇന്റര്‍നെറ്റ് നിരോധനം ഇന്ത്യയില്; 21,000 കോടി രൂപ നഷ്ടം\nകേരളത്തില് 8867 പേര്‍ക്ക് കോവിഡ്, മരണം 67\nതിരുവനന്തപുരം- കേരളത്തില് ഇന്ന് 8867 പേര്‍ക്ക് കോവിഡ്-19 സ്ഥിരീകരിച്ചു. എറണാകുളം 1377, തിരുവനന്തപുരം 1288, തൃശൂര് 1091, കോഴിക്കോട് 690, കോട്ടയം 622, കൊല്ലം 606, മലപ്പുറം 593, ആലപ്പുഴ 543, കണ്ണൂര് 479, ഇടുക്കി 421, പാലക്കാട് 359, പത്തനംതിട്ട 291, വയനാട് 286, കാസര്‍ഗോഡ് 221 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 79,554 സാമ്പിളുകളാണ് പരിശോധിച്ചത്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ (WIPR) പത്തിന് മുകളിലുള്ള 158 തദ്ദേശ സ്വയംഭരണ പ്രദേശങ്ങളിലായി 211 വാര്‍ഡുകളാണുള്ളത്. ഇവിടെ കര്‍ശന നിയന്ത്രണമുണ്ടാകും.\nസംസ്ഥാനത്തെ വിവിധ ജില്ലകളിലായി 3,27,682 പേരാണ് ഇപ്പോള് നിരീക്ഷണത്തിലുള്ളത്. ഇവരില് 3,17,060 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 10,622 പേര് ആശുപത്രികളിലും നിരീക്ഷണത്തിലാണ്. 781 പേരെയാണ് പുതുതായി ആശുപത്രിയില് പ്രവേശിപ്പിച്ചത്.\nനിലവില് 94,756 കോവിഡ് കേസുകളില്, 9.8 ശതമാനം വ്യക്തികള് മാത്രമാണ് ആശുപത്രി/ഫീല്‍ഡ് ആശുപത്രികളില് പ്രവേശിപ്പിക്കപ്പെട്ടിട്ടുള്ളത്.\nകഴിഞ്ഞ ദിവസങ്ങളിലുണ്ടായ 67 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 26,734 ആയി.\nഇന്ന് രോഗം സ്ഥിരീകരിച്ചവരില് 32 പേര് സംസ്ഥാനത്തിന് പുറത്ത് നിന്നും വന്നവരാണ്. 8434 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 337 പേരുടെ സമ്പര്‍ക്ക ഉറവിടം വ്യക്തമല്ല. 64 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 9872 പേര് രോഗമുക്തി നേടി. തിരുവനന്തപുരം 1462, കൊല്ലം 690, പത്തനംതിട്ട 544, ആലപ്പുഴ 572, കോട്ടയം 680, ഇടുക്കി 370, എറണാകുളം 1641, തൃശൂര് 1296, പാലക്കാട് 582, മലപ്പുറം 750, കോഴിക്കോട് 377, വയനാട് 91, കണ്ണൂര് 681, കാസര്‍ഗോഡ് 136 എന്നിങ്ങനേയാണ് രോഗമുക്തിയായത്. ഇതോടെ 94,756 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 47,16,728 പേര് ഇതുവരെ കോവിഡില് നിന്നും മുക്തി നേടി.\n12/06/2021 - 08:45


Priyanka Chopra's New Restaurant With Indian Cuisine In New York | ന്യൂയോര്‍ക്കില് ഇന്ത്യന് വിഭവങ്ങളുമായി പ്രിയങ്ക ചോപ്രയുടെ പുതിയ റെസ്‌റ്റോറന്റ് - Malayalivartha.com Widgets Magazine\nബോളിവുഡ് താരം പ്രിയങ്ക ചോപ്ര ന്യൂയോര്‍ക്കില് ഇന്ത്യന് വിഭവങ്ങളുമായി റെസ്‌റ്റോറന്റ് ആരംഭിച്ചു. ഇന്‍സ്റ്റാഗ്രാം പോസ്റ്റിലൂടെയാണ് താരം ഇക്കാര്യം പങ്കുവെച്ചത്. റെസ്‌റ്റോറന്റിനു സോനാ എന്നാണ് പേര് ഇട്ടിരിക്കുന്നത്. ഇവിടെ ഇന്ത്യന് വിഭവങ്ങളാണ് പ്രധാനമായും വിളമ്പുക. ഷെഫ് ഹരിനായികിന്റെ നേതൃത്വത്തിലാകും സോനാ പ്രവര്‍ത്തിക്കുക എന്ന് പ്രിയങ്ക ചോപ്ര ഇന്‍സ്റ്റാഗ്രാമില് കുറിച്ചു. ഭര്‍ത്താവ് നിക്കിനൊപ്പം ഭക്ഷണശാലയ്ക്കായുള്ള സ്ഥലത്ത് പൂജ നടത്തുന്ന ചിത്രങ്ങളും പ്രിയങ്ക ഇന്‍സ്റ്റാഗ്രാമില് ചേര്‍ത്തിട്ടുണ്ട്. 'ന്യൂയോര്‍ക്ക് സിറ്റിയിലെ സോനാ എന്ന പുതിയ റെസ്‌റ്റോറന്റ് നിങ്ങള്‍ക്ക് അവതരിപ്പിക്കുന്നതില് ത്രില്ലിലാണ്. ഇന്ത്യന് ഭക്ഷണത്തോടുള്ള എന്റെ സ്‌നേഹമാണിത്' പ്രിയങ്ക ചോപ്ര കുറിച്ചു. ഈ മാസം അവസാനം ന്യൂയോര്‍ക്കില് സോന പ്രവര്‍ത്തനം ആരംഭിക്കുമെന്ന് പ്രിയങ്ക പോസ്റ്റിലൂടെ അറിയിക്കുന്നു. ഹോട്ടല് ശൃംഖലയുടെ ഉടമയായ മനീഷ് ഗോയലാണ് പ്രിയങ്കയുടെ പുതിയ സംരംഭത്തിന്റെ പങ്കാളി.


റോഡ് അപകടം: തുടര്‍ച്ചയായ അഞ്ചാം വര്‍ഷവും കേരളം അഞ്ചാംസ്ഥാനത്ത്\nSun Jul 12 2020 21:19:35 GMT+0530 (India Standard Time)\nരാജ്യത്തെ എട്ടു ശതമാനം അപകടങ്ങളും കേരളത്തിലാണെന്നാണ് കേന്ദ്ര ഉപരിതല ഗതാഗത മന്ത്രാലയത്തിന്റെ കണക്ക്. കഴിഞ്ഞവര്‍ഷം രാജ്യത്തുണ്ടായ നാലരലക്ഷം റോഡപകടങ്ങളില് നാല്‍പതിനായിരവും കേരളത്തിലാണ്. 4303 പേരുടെ ജീവന് നഷ്ടമായി.\nSDR21 Nov 2019 11:00 AM GMT\nതിരുവനന്തപുരം: ബോധവല്‍ക്കരണവും പ്രത്യേക പദ്ധതികളും തുടരുമ്പോഴും തുടര്‍ച്ചയായ അഞ്ചാം വര്‍ഷവും റോഡ് അപകട നിരക്കില് രാജ്യത്ത് 5ാം സ്ഥാനം നിലനിര്‍ത്തി കേരളം. രാജ്യത്തെ എട്ടു ശതമാനം അപകടങ്ങളും കേരളത്തിലാണെന്നാണ് കേന്ദ്ര ഉപരിതല ഗതാഗത മന്ത്രാലയത്തിന്റെ കണക്ക്. കഴിഞ്ഞവര്‍ഷം രാജ്യത്തുണ്ടായ നാലരലക്ഷം റോഡപകടങ്ങളില് നാല്‍പതിനായിരവും കേരളത്തിലാണ്. 4303 പേരുടെ ജീവന് നഷ്ടമായി.\nകേരളത്തില് 10 വര്‍ഷത്തിനിടെ(2018 വരെ) 3,67,469 റോഡപകടങ്ങള്. മരിച്ചത് 43,283 പേര്. 4,21,981 പേര്‍ക്ക് പരിക്കേറ്റു. 2008 മുതല് കഴിഞ്ഞ 2018 ജൂണ്‍വരെയുള്ള കണക്കാണിത്. പോലിസ് സ്റ്റേഷനില് രേഖപ്പെടുത്താത്ത ചെറു അപകടങ്ങള് കൂടാതെയാണ് ഈ കണക്കുകള്.\nമരിച്ചവരിലും പരിക്കേറ്റവരിലും കൂടുതല് 20 മുതല് 50 വയസ്സുവരെയുള്ളവരാണെന്ന് റോഡ് സുരക്ഷാ അതോറിറ്റി പറയുന്നു. ദേശീയ-സംസ്ഥാന പാതകളെക്കാള് മറ്റു റോഡുകളിലാണ് അപകടം കൂടുതല്. ദേശീയപാതകളില് അപകടത്തിന്റെ തോതില് വലിയ മാറ്റമില്ല. 2008-ല് 1276 അപകടങ്ങളുണ്ടായപ്പോള് കഴിഞ്ഞവര്‍ഷം 1213 മാത്രമായിരുന്നു. മരണസംഖ്യ യഥാക്രമം 1403-ല്‍നിന്ന് 1309 ആയി കുറഞ്ഞു. സംസ്ഥാനപാതകളിലും സമാനസ്ഥിതിയാണ്. 2008-ല് 1243 അപകടങ്ങളില് 1683 പേര് മരിച്ചു. 2017-ല് ഇത് യഥാക്രമം 1912 അപകടങ്ങളില് 1985 മരണമായി കൂടി. അതേസമയം, മറ്റു റോഡുകളില് അപകടം വലിയ അളവില് കൂടിയിട്ടുണ്ട്.\nമോട്ടോര് വാഹന വകുപ്പിന്റെയും ട്രാഫിക് പോലിസിന്റെയും കണക്കുകള് പ്രകാരം കഴിഞ്ഞ അഞ്ചു വര്‍ഷത്തിനിടയില് (2014-2018) കേരളത്തില് നടന്നത് 1,93,367 വാഹനാപകടങ്ങള്. ഇതില് മരിച്ചവരുടെ എണ്ണം 20,966. ഈ വര്‍ഷം തന്നെ ഇതിനകം ആയിരത്തിനു മേല് അപകടങ്ങള് നടന്നിരിക്കുന്നു. 200-ലേറേ പേര്‍ക്ക് ജീവന് നഷ്ടമായി. കഴിഞ്ഞ ഓരോ വര്‍ഷത്തിലും മരണ നിരക്ക് കൂടിക്കൊണ്ടിരിക്കുന്നതും കാണാം (മരിച്ചവരുടെ എണ്ണം-2014ല് 4049, 2015ല് 4196, 2016ല് 4287, 2017ല് 4131, 2018ല് 4303). അതായത് കഴിഞ്ഞ അഞ്ചു വര്‍ഷത്തിനിടയില് ഒരു വര്‍ഷം റോഡില് പൊലിയുന്നത് നാലായിരത്തിനു മുകളില് മനുഷ്യര്. പരിക്കേറ്റവരുടെ കണക്ക് ഇതിലും വലുതാണ്. (2014ല് 41096, 2015ല് 43735, 2016ല് 44108, 2017ല് 42671, 2018ല് 45458). അരലക്ഷത്തിനടുത്ത് മനുഷ്യരാണ് റോഡ് അപകടങ്ങളില് വര്‍ഷാവര്‍ഷം പരിക്കേല്‍ക്കുന്നത്.\nകഴിഞ്ഞ വര്‍ഷം തിരുവനന്തപുരം സിറ്റിയിലും റൂറലിലുമായി 5529 അപകടങ്ങള് നടന്നതില് 544 പേര് കൊല്ലപ്പെട്ടപ്പോള്, കൊല്ലം സിറ്റിയിലും റൂറലിലുമായി നടന്ന് 3478 അപകടങ്ങളും 469 മരണങ്ങളുമാണ്. പത്തനംതിട്ടയില് 1527 അപകടങ്ങളിലായി 228 പേര് കൊല്ലപ്പെട്ടു. ആലപ്പുഴയില് 3489 അപകടങ്ങള് നടന്നതില് 373 പേര് കൊല്ലപ്പെട്ടു. കോട്ടയത്ത് 2924 അപകടങ്ങളില് 279 പേര് കൊല്ലപ്പെട്ടപ്പോള് ഇടുക്കിയില് 1182 അപകടങ്ങളിലായി ജീവന് നഷ്ടപ്പെട്ടവരുടെ എണ്ണം 91 ആണ്. എറണാകുളം സിറ്റിയിലും റൂറലിലുമായി കഴിഞ്ഞ വര്‍ഷം നടന്ന അപകടങ്ങള് 5996, ഇതില് കൊല്ലപ്പെട്ടവര് 458. തൃശൂര് സിറ്റിയിലും റൂറലിലുമായി 4407 അപകടങ്ങള് നടക്കുകയും 449 പേര് കൊല്ലപ്പെടുകയു ചെയ്തു. പാലക്കാട് നടന്ന അപകടങ്ങളുടെ എണ്ണം 2411 ഉം മരണസംഖ്യ 347 ഉം ആയിരുന്നു. മലപ്പുറത്ത് 2423 അപകടങ്ങളിലായി 367 പേര് കൊല്ലപ്പെട്ടു. കോഴിക്കോട് സിറ്റിയിലും റൂറലിലും കൂടി 3097 അപകടങ്ങള് നടക്കുകയും 341 പേര് കൊല്ലപ്പെടുയും ചെയ്തു. വയനാട്ടിലെ കണക്ക് പ്രകാരം 634 അപകടങ്ങള് നടക്കുകയും 74 പേര് കൊല്ലപ്പെടുകയും ചെയ്തു. കണ്ണൂരില് 2070 അപകടങ്ങളിലായി 233 പേര് കൊല്ലപ്പെട്ടു. കാസറഗോഡ് 1014 അപകടങ്ങള് നടക്കുകയും 129 പേര് കൊല്ലപ്പെടുകയും ചെയ്തു.\nroad accident Kerala Fifth rank


ഒന്നാം നിരയിലെ പോരാളികൾ - തുമ്മാരുകുടി\nഒന്നാം നിരയിലെ പോരാളികൾ\nഇന്നലെ മുഴുവൻ സമയവും പ്രളയം ഏറ്റവും കൂടുതൽ ദുരന്തം വിതച്ച സ്ഥലങ്ങളിലൂടെ സഞ്ചരിക്കുകയായിരുന്നു. ആലുവ, പറവൂർ, ചാലക്കുടി, നെടുമ്പാശ്ശേരി, കാലടി.\nവെള്ളം ഒരിടത്തും ഇറങ്ങാൻ ബാക്കിയില്ല. വെള്ളം വന്നതിന്റെ അടയാളം മിക്കയിടത്തും ഉണ്ട്. സാധാരണ ഗതിയിൽ ചിന്തിക്കാവുന്നതിലും ഏറെ ഉയരത്തിലും ദൂരത്തിലും ആണത്.\nആളുകളെ പ്രളയം വല്ലാതെ ബാധിച്ചിട്ടുണ്ട്. എന്നാൽ ഒരിടത്തും പൊട്ടിക്കരച്ചിലോ ദുഃഖഭാവമോ ഇല്ല. വീട്ടമ്മമാർ മുതൽ പഞ്ചായത്ത് സെക്രട്ടറി വരെ, ഹെഡ് മിസ്ട്രസ് മാർ മുതൽ കച്ചവടക്കാർ വരെ കാര്യങ്ങൾ സാധാരണഗതിയിൽ ആക്കാനുള്ള തിരക്കിലാണ്. അന്താരാഷ്ട്ര സഹായവും അണപൊട്ടുന്ന വിവാദവും ഒന്നുമല്ല അവരുടെ പ്രധാന വെല്ലുവിളി. എങ്ങനെയാണ് ഏറ്റവും വേഗം വീട്ടിലേക്ക് താമസം മാറ്റുന്നത്, കുടി വെള്ളത്തിന് എന്ത് ചെയ്യും, മാലിന്യം എന്ത് ചെയ്യും, പഞ്ചായത്തിൽ വെള്ളത്തിലായ ഫയലുകൾ എന്ത് ചെയ്യും, സ്‌കൂളുകൾ ഏറ്റവും വേഗം തുറക്കുന്നതിന് മുൻപ് എന്തൊക്കെ ചെയ്യണം. ഇതൊക്കെയാണ് ആളുകളെ അലട്ടുന്നത്. ഇതിനുള്ള ഉത്തരങ്ങളാണ് നാമിപ്പോൾ നൽകേണ്ടത്.\nഈ ദുരന്തത്തിൽ യുവാക്കൾ വഹിച്ച പങ്കിനെപ്പറ്റി എല്ലാവരും പറഞ്ഞു കഴിഞ്ഞു, ഞാനും. എന്നാൽ ഒരു സംഘം ആളുകളുടെ കാര്യം കൂടി പറയാതെ വയ്യ. നമ്മുടെ ജനപ്രതിനിധികൾ. വാർഡ് മെമ്പർ മുതൽ എം എൽ എ വരെയുള്ളവർ ഇപ്പോഴും ദുരന്തമുഖത്ത് ഉണ്ട്. അവരോരോരുത്തരും അവരുടെ രീതിയിൽ ജനങ്ങളെ സഹായിക്കുന്നുണ്ട്, ജനങ്ങൾക്ക് സഹായ ഉറപ്പുകൾ നൽകുന്നുണ്ട്. പതിവ് രീതിയിൽ വെടിപ്പോടെ ലളിതമായ വസ്ത്രങ്ങൾ ധരിച്ചു ജനങ്ങളോട് സംവദിച്ച്, ഔദ്യോഗിക സംവിധാനങ്ങളെ ഉണർത്തി അവർ ഈ ദുരന്തത്തെ മുൻ നിരയിൽ നിന്നും നേരിടുന്നു. അവർ ജനങ്ങളിലേക്ക് പ്രസരിപ്പിക്കുന്ന ആത്മവിശ്വാസം ചെറുതല്ല.\n1924 -ലെ വെള്ളപ്പൊക്കത്തിലല്ല, ശേഷമാണ് കേരളത്തിൽ ഏറ്റവും മരണവും ദുരിതവും ഉണ്ടായത്. കാരണം കൃഷി നശിച്ചു, കന്നുകാലികൾ ഒഴുകിപ്പോയി, രോഗങ്ങൾ വന്നു, പനിയും പട്ടിണിയും ആളുകളെ കൊന്നൊടുക്കി, അനവധി ആളുകൾ നാട് വിട്ടു.\nഇതൊന്നും ഈ വർഷം ഉണ്ടാവില്ല. കാരണം നമ്മൾ ഇന്നൊരു ജനാധിപത്യ ഭരണത്തിന്റെ കീഴിലാണ്. ജനങ്ങളുടെ വിഷമം ഓരോ നിമിഷവും നേരിട്ടറിയുന്ന ജനപ്രതിനിധികൾ അവരുടെ തൊട്ടു തന്നെ ഉണ്ട്. ജനാധിപത്യത്തിന്റെ ഈ മുൻനിര പോരാളികൾ ഈ ദുരന്തകാലത്ത് നടത്തുന്ന സേവനങ്ങൾ വിലമതിക്കാൻ പറ്റാത്തതാണ്.\nദുരന്തമുഖത്ത് ജനങ്ങളോടൊപ്പം നിൽക്കുന്ന എല്ലാ ജനപ്രതിനിധികളും നമ്മുടെ നാടിന്റെ അഭിമാനമാണ്.


ആൻഡ്രോയിഡിനായി Minecraft PE- യ്ക്ക് വേണ്ടി വാളുകൾക്കായി മോഡ് ഡൗൺലോഡ് ചെയ്യുക - Minecraft PE- യ്ക്കുള്ള വാളുകൾക്കായി മോഡ്\nപ്രധാന ➛ Minecraft PE- യ്ക്കുള്ള മോഡുകൾ ➛ Minecraft PE- യ്ക്കുള്ള വാളുകൾ മോഡ്\nരചയിതാവ്: ആർട്ടെം ഗഫറോവ് · 11.07.2020\n(6 വോട്ടുകൾ, റേറ്റിംഗ്: 3.35ൽ)\nആൻഡ്രോയിഡ് ഉപകരണങ്ങൾക്കായി Minecraft PE- യ്ക്കുള്ള വാളുകളുടെ മോഡ് ഡൗൺലോഡ് ചെയ്യുക :: ഇതിഹാസ ആയുധങ്ങൾ, ദൈവത്തിന്റെ വാളുകൾ, മറ്റ് അവിശ്വസനീയമായ കൊലപാതക മാർഗങ്ങൾ എന്നിവ ഇപ്പോൾ കളിക്കാർക്ക് ലഭ്യമാണ്.\nMCPE- ലെ മികച്ച വാളുകൾ\nനിരവധി Minecraft PE കളിക്കാർ ഗെയിമിൽ വസ്തുതയെക്കുറിച്ച് പരാതിപ്പെടുന്നു ആവശ്യത്തിന് ആയുധങ്ങൾ ഇല്ല... സാധാരണ അഞ്ച് വാളുകളും ഒരു കുരിശും വില്ലും ഒരു ത്രിശൂലവും കാണാനില്ല.\nഅത്തരം സന്ദർഭങ്ങളിൽ, അവർ അവലംബിക്കുന്നു യുദ്ധത്തിനായുള്ള മാറ്റങ്ങൾ ഇന്റർനെറ്റിൽ നിന്ന്. അവർക്ക് വലിയ വാളുകൾ ചേർക്കാൻ മാത്രമല്ല, സൂപ്പർ ശക്തികൾ നൽകാനും കഴിയും, അങ്ങനെ നിങ്ങൾ തീർച്ചയായും ഗെയിമിൽ ഒരു ദൈവമായിത്തീരും.\nMinecraft Bedrock Edishn- നുള്ള ഈ ആഡ്ഓൺ അതിൽ വ്യത്യാസപ്പെട്ടിരിക്കുന്നു ഓരോ വാളും കഠിനമായും കഠിനമായും അടിക്കുക മാത്രമല്ല, പക്ഷേ അത് കളിക്കാരനിൽ ഒരു നിശ്ചിത പ്രഭാവം അടിച്ചേൽപ്പിക്കുന്നു.\nഇതാണ് ഗെയിമിൽ ആയുധങ്ങളെ അവിശ്വസനീയമാംവിധം ഉപയോഗപ്രദമാക്കുന്നത്. ഉദാഹരണത്തിന്, ഒരു അസ്ഥി വാൾ നിങ്ങളുടെ വേഗത വർദ്ധിപ്പിക്കുന്നു. നിങ്ങളുടെ കൈയിൽ വസ്തു പിടിക്കുക മാത്രമാണ് പ്രധാന കാര്യം, അല്ലാത്തപക്ഷം അത് പ്രവർത്തിക്കില്ല.\nകളിക്കാർ എല്ലാത്തരം വാളുകളും ഒരേസമയം സൃഷ്ടിക്കാതിരിക്കാനും അജയ്യരാകാനും വേണ്ടിയാണ് ഇത് ചെയ്യുന്നത്. Minecraft PE- യ്ക്ക് തീയുടെ വാളുമുണ്ട്. നിങ്ങൾക്ക് സങ്കൽപ്പിക്കാനാകുന്നതുപോലെ, അവൻ നിങ്ങൾക്ക് തീയോട് പ്രതിരോധം നൽകുന്നു.\nഅത്തരം ആയുധങ്ങൾ ധാരാളം ഉണ്ട് - അവയെല്ലാം ഗെയിമിൽ ഒരു പ്രശ്നവുമില്ലാതെ ലഭിക്കും.\nMinecraft Bedrock Edition- നുള്ള ഈ മോഡ് ഗെയിമിലേക്ക് പുതിയതും ചിലപ്പോൾ വളരെ വിചിത്രവുമായ വാളുകൾ അവതരിപ്പിക്കുന്നു, എന്നിരുന്നാലും, ഓരോ തരം ആയുധങ്ങളിലും ഇത് രസകരമാണ് അതിന്റേതായ പ്രത്യേകതകൾ ഉണ്ട്.\nഅതായത്, ഒരു ഫാന്റം സൂചി 300 ഹിറ്റുകളിൽ കൂടുതൽ നിലനിൽക്കില്ല, പക്ഷേ ഇത് വളരെ ശക്തമാണ് - ഇത് 12 പോയിന്റ് നാശനഷ്ടങ്ങൾ കൈകാര്യം ചെയ്യുന്നു.\nനിങ്ങൾക്ക് ചെളിയിൽ നിന്ന് ഒരു വാൾ പോലും സൃഷ്ടിക്കാൻ കഴിയും.\nഇത് വളരെ ദുർബലമാണ്, ചെറിയ കേടുപാടുകൾ വരുത്തുന്നു, പക്ഷേ എന്തുകൊണ്ട്. ഗെയിമിലെ ഏറ്റവും മോടിയുള്ളത് ഒബ്സിഡിയൻ കൊണ്ട് നിർമ്മിച്ചതാണ്. അദ്ദേഹത്തിന്4ആയിരത്തിലധികം യൂണിറ്റ് ശക്തി ഉണ്ട്.\nMinecraft PE- യ്ക്കുള്ള ഈ ആഡ്ഓൺ അതിന്റെ വലിയ തോതിലുള്ള വ്യത്യാസം... കളിക്കാരന് മാത്രമല്ല, നായ്ക്കൾക്കും അവൻ പുതിയ കവചം ഗെയിമിൽ ചേർക്കും.\nMCPE- ൽ പുതിയ ഇഫക്റ്റുകൾ ഉണ്ടാകും. എന്നിരുന്നാലും, ഏറ്റവും പ്രധാനപ്പെട്ട കാര്യം വാളുകളാണ്. അവയിൽ ധാരാളം ഇവിടെയുണ്ട്, ഓരോന്നിനും കണികകളുമായി അതിന്റേതായ ഫലമുണ്ട്.\nപൊതുവേ, Minecraft PE കളിക്കുന്നത് തീർച്ചയായും അത്തരമൊരു ആയുധം ഉപയോഗിച്ച് കൂടുതൽ മികച്ചതും രസകരവുമായിത്തീർന്നിരിക്കുന്നു.\nവന്നില്ല 0.14.0 - 1.2.0 വന്നില്ല\nസൂപ്പർ വാളുകൾ 1.2.0 - 0.16.0\nകൂടുതൽ വാളുകൾ 0.10.0 - 1.16.0\nമൂലകങ്ങളുടെ ആയുധം 1.13.0 - 1.16.0


Saturday2January 2016 10:24 pm IST\nകൊച്ചി മെട്രോയുടെ പരീക്ഷണ ഓട്ടത്തിനുള്ള കോച്ചുകള് കേന്ദ്ര നഗരവികസനകാര്യ മന്ത്രി വെങ്കയ്യ നായിഡു കൈമാറുന്നു. മന്ത്രി ആര്യാടന് മുഹമ്മദ്,ഡിഎംആര്‍സി മുഖ്യ ഉപദേഷ്ടാവ് ഇ. ശ്രീധരന്, കെ.വി. തോമസ് എംപി തുടങ്ങിയവര് സമീപം\nകൊച്ചി: കേരളത്തിന്റെ കാത്തിരിപ്പിന് വിരാമമിട്ട് കൊച്ചി മെട്രോയുടെ പരീക്ഷണ ഓട്ടത്തിനുള്ള കോച്ചുകള് കൈമാറി. ആന്ധ്രപ്രദേശിലെ ശ്രീസിറ്റിയില് നിര്‍മാണ കമ്പനിയായ അല്‍സ്റ്റോമിന്റെ വ്യവസായ ശാലയില് നടന്ന നടന്ന ചടങ്ങില് കേന്ദ്ര നഗരവികസനകാര്യ മന്ത്രി വെങ്കയ്യ നായിഡുവാണ് മൂന്ന് കോച്ചുകള് കൈമാറിയത്. 12ന് കോച്ചുകള് കൊച്ചിയിലെത്തും. റോഡ് മാര്‍ഗ്ഗം ട്രെയിലറുകളിലാണ് കോച്ചുകള് കൊച്ചിയിലെത്തിക്കുന്നത്.\nഗതാഗതക്കുരുക്ക് ഒഴിവാക്കാന് രാത്രിയിലാണ് യാത്ര. ആലുവ മുട്ടം യാര്‍ഡിലെത്തിച്ച് കോച്ചുകള് കൂട്ടിയോജിപ്പിക്കും. 23ന് മുട്ടം യാര്‍ഡില് പരീക്ഷണ ഓട്ടം നടത്തും. തൂണുകള്‍ക്ക് മുകളിലെ ട്രാക്കുകളിലൂടെ അടുത്ത മാസം പരീഷണ ഓട്ടം നടത്താനാകുമെന്നാണ് ഡിഎംആര്‍സിയുടെ പ്രതീക്ഷ. ജൂണില് യാത്രാ സര്‍വ്വീസ് ആരംഭിക്കുമെന്നും അധികൃതര് പറയുന്നു.\nമന്ത്രി ആര്യാടന് മുഹമ്മദ്, കെ.വി. തോമസ് എംപി, തിരുപ്പതി എംപി വരപ്രസാദ് റാവു, എംഎല്‍എമാരായ ഹൈബി ഈഡന്, അന്‍വര് സാദത്ത്, ഡിഎംആര്‍സി മുഖ്യ ഉപദേഷ്ടാവ് ഇ. ശ്രീധരന്, മാനേജിംഗ് ഡയറക്ടര് മങ്കു സിംഗ്, അല്‍സ്‌റ്റോം ഇന്ത്യ മേധാവി ഭരത് സല്‍ഹോത്ര, കെഎംആര്‍എല് മാനേജിംഗ് ഡയറക്ടര് ഏലിയാസ് ജോര്‍ജ് തുടങ്ങിയവര് പങ്കെടുത്തു.\nതേജസ് കോച്ചുകള് മന്ത്രി പരിശോധിച്ചു\nമലബാര് എക്‌സ്പ്രസിലെ കോച്ചുകള് കുറച്ചു: യാത്രദുരിതമാകുന്നു\nഗീതചൊല്ലല് മത്സരം 12ന്\n12ന് സംസ്ഥാനത്തെ ബാറുകളെല്ലാം പൂട്ടും


Malayalam news || സോഷ്യല് മീഡിയയില് ശക്തമായ തിരിച്ചു വരവ് നടത്തി ശ്രീജ നായര്\nസോഷ്യല് മീഡിയയില് ശക്തമായ തിരിച്ചു വരവ് നടത്തി ശ്രീജ നായര്\nഅമിതമായ ഉറക്ക ഗുളിക കഴിച്ചു ഗുരുതരാവസ്ഥയില് ആയ ശ്രീജ നായര് വീണ്ടും സോഷ്യല് മീഡിയയിലൂടെ ശക്തമായ തിരിച്ചു വരവ് നടത്തുന്നു. ചികിത്സ കഴിഞ്ഞു തിരിച്ചെത്തിയ ശ്രീജ നാലു വ്യത്യസ്‌ത പ്രവര്‍ത്തനങ്ങള്‍ക്കാണ് ഇന്നു തുടക്കം കുറിച്ചുകൊണ്ടാണ് സാമൂഹ്യമേഖലയില് ശക്തമായ സാന്നിദ്ധ്യം ആകുന്നത്.\nഇതിന്റെ ആദ്യ നടപടിയായി തീര്‍ത്തും ദരിദ്രരായവര്‍ക്ക് അരിയും പലവ്യഞ്‌ജനവും എത്തിച്ചു നല്‌കുന്ന അന്ന പൂര്‍ണ സഹായ പദ്ധതി അന്‍പതു പേരിലേക്ക് വ്യാപിപ്പിക്കുന്നു. മൂന്നു മാസം മുമ്പാണ് അന്നപൂര്‍ണ്ണക്ക് തുടക്കം കുറിച്ചത്. നിലവില് 37 കുടുംബങ്ങളെയാണ് ഫെയ്‌സ്‌ബുക്ക് സുഹൃത്തുക്കള് സ്‌പോണ്‍സര് ചെയ്യുന്നത്. അടുത്ത മാസം മുതല് അന്‍പതു കുടുംബങ്ങള്‍ക്ക് ധനസഹായം എത്തിയ്‌ക്കും.\nഈ വരുന്ന വര്‍ഷം മുതല് സൗജന്യ വ്യക്ക മാറ്റിവയ്‌ക്കല് ശസ്‌ത്രക്രീയയ്‌ക്ക് സാമ്പത്തിക സഹായം നല്‌കാന് ശ്രീ ഫൗണ്ടേഷന് നടപടികള് സ്വീകരിച്ചു തുടങ്ങും. നിലവില് സൗജന്യ ഡയാലിസിസിന് സഹായം ചെയ്‌തു നല്‍കുന്നുണ്ട് ശ്രീ ഫൗണ്ടേഷന്. കുറഞ്ഞത് രണ്ടുലക്ഷത്തിലേറെ രൂപ ചെലവാകുന്ന വ്യക്ക മാറ്റിവയ്‌ക്കല് ശസ്‌ത്രക്രീയ സൗജന്യമായി ട്രസ്റ്റും തിരുവനന്തപുരത്തെ പ്രമുഖ സ്വകാര്യ ഹോസ്‌പിറ്റലും ചേര്‍ന്നു നടത്തും.\nതിരുവനന്തപുരത്തെ ഒരു പ്രമുഖന് അദ്ദേഹത്തിന്റെ മകളുടെ വിവാഹത്തോടനുബന്ധിച്ചു അഞ്ചു നിര്‍ധനരായ പെണ്‍കുട്ടികള്‍ക്ക് വിവാഹ ധനസഹായം നല്‌കാന് തീരുമാനിച്ചിരുന്നു. അതിലേക്ക് അര്‍ഹരായവരെ കണ്ടെത്താനുള്ള ഉത്തരവാദിത്വങ്ങള് ശ്രീജ നായരെയാണ് ഏല്‍പ്പിച്ചിരിക്കുന്നത്. അര്‍ഹരായ അഞ്ചു പേരെ കണ്ടെത്താനുള്ള ശ്രമം ഇന്ന് പൂര്‍ത്തികരിക്കാനാണ് തീരുമാനം.\nസാമൂഹ്യപ്രവര്‍ത്തനത്തിനു പണം കണ്ടെത്തുവാന് ശ്രീജ നടത്തുന്ന ശ്രീ ഡിസൈന്‍സ് ഇന്നു മുതല് കുഞ്ഞുങ്ങളുടെ ഡ്രസ് വില്‍പനയ്‌ക്കും തുടക്കം കുറിക്കും. സാമ്പത്തികലാഭത്തിന്റെ അന്‍പതുശതമാനത്തിലേറെ തുക ട്രസ്റ്റിന്റെ ഫണ്ടിലേക്കാണ് പോകുന്നത്.\nഫെയ്‌സ് ബുക്കിനെ സാമൂഹ്യപ്രവര്‍ത്തനത്തിന്റെ കൂട്ടായ്‌മയായി മാറ്റിയ ശ്രീജയുടെ ശക്തമായ തിരിച്ചു വരവ് അറിയിച്ചുകൊണ്ടാണ് ഇന്ന് പുതിയ പ്രവര്‍ത്തനങ്ങള്‍ക്ക് ശ്രീജ തുടക്കം കുറിച്ചിരിക്കുന്നത്. ഫെയ്‌സ് ബുക്ക് സുഹൃത്തുക്കള് വന് വരവേല്‍പ്പാണ് ശ്രീജയുടെ പദ്ധതിക്ക് നല്‍കുന്നത്.


BOTTLE INSIDE STOMACH | മദ്യലഹരിയില് മലദ്വാരത്തിലൂടെ വയറ്റിലേക്ക് കുപ്പി കുത്തിക്കയറ്റി, യുവാവിന് അടിയന്തര ശസ്ത്രക്രിയ - Malayalivartha.com Widgets Magazine\n31 MAY 2020 11:28 AM IST\nതമിഴ്‌നാട് നാഗാപട്ടണത്ത് മദ്യലഹരിയില് ശരീരത്തിനുള്ളിലേക്ക് കുപ്പി കുത്തിക്കയറ്റിയ യുവാവിന്റെ വയറ്റില് നിന്ന ശസ്ത്രക്രിയയിലൂടെ കുപ്പി പുറത്തെടുത്തു. നാഗൂര് സ്വദേശിയായ യുവാവ് വയറുവേനദനയ്ക്ക് ചികിത്സ തേടിയാണ് നാഗപട്ടണം സര്‍ക്കാര് ആശുപത്രിയിലെത്തിയത്. എക്സ്റേ പരിശോധനയില് വയറ്റിനുള്ളില് 250 മില്ലിയുടെ മദ്യക്കുപ്പി കുടുങ്ങിയിരിക്കുന്നതായി കണ്ടെത്തി. തുടര്‍ന്നാണ് ഡോക്ടര്‍മാര്‍് അപുര്‍വ്വ ശസ്ത്രക്രിയ നടത്തിയത്.\nമദ്യലഹരിയില് മലദ്വാരത്തിലൂടെ കയറ്റിയ കുപ്പി, ഉടന് തന്നെ നീക്കം ചെയ്യാന് യുവാവ് ശ്രമിച്ചുവെങ്കിലും പരാജയപ്പെട്ടു. യുവാവിന്റെ മലാശത്തിലാണ് (റെക്ടം) കുപ്പി കുടുങ്ങിയത്. രണ്ട് ദിവസത്തോളം യുവാവ് ഇക്കാര്യം രഹസ്യമാക്കി വച്ചു. ഒടുവില് വേദന സഹിക്കാനാകാതെ ആശുപത്രിയില് എത്തുകയായിരുന്നു.\nഎക്സ്റേ പരിശോധനയില് കുപ്പി കണ്ടെത്തിയതോടെ ഉടന് തന്നെ ശസ്ത്രക്രിയ നടത്തി. തന്റെ ഔദ്യോഗിക ജീവിതത്തില് ഇത് ആദ്യമായാണ് ഇത്തരമൊരു സംഭവത്തിന് സാക്ഷ്യം വഹിക്കുന്നതെന്ന് ജനറല് സര്‍ജന് ഡോ. എസ് പാണ്ഡ്യരാജ് പറഞ്ഞു.കുപ്പി വയറ്റിനുള്ളിലിരുന്ന് പൊട്ടിയാല് സ്ഥിതിഗതികള് കൂടുതല് വഷളാകുമെന്നതിനാണ് ഉടനടി ഓപ്പറേഷന് നടത്തിയതെന്ന് ആശുപത്രി വൃത്തങ്ങള് അറിയിച്ചു.\nകൊവിഡ് പരിശോധനാഫലം നെഗറ്റീവ് ആയാല് മാത്രമേ നിലവിലെ സാഹചര്യത്തില് രോഗികളില് ശസ്ത്രക്രിയ നടത്താറുള്ളൂ. എന്നാല് അടിയന്തര സാഹചര്യം പരിഗണിച്ച് ഈ യുവാവില് ശസ്ത്രക്രിയ നടത്തുകയായിരുന്നെന്ന് ആശുപത്രി അധികൃതര് അറിയിച്ചു.\nവിവാഹം കഴിക്കാത്തതിന് കാരണം വെളിപ്പെടുത്തി നടി സിത്താര (1 hour ago)\nസംസ്ഥാനത്ത് വീണ്ടും കോവിഡ് മരണം; മരിച്ചത് പൂന്തുറ മാണിക്യവിളാകം സ്വദേശി (1 hour ago)\nപ്രവാസികളെ കൊള്ളയടിച്ച് എയര് ഇന്ത്യ; നാട്ടിലേക്ക് എത്തിയത് 10000 രൂപയ്ക്ക്; തിരിച്ച് പോകാന് 30000 രൂപ (1 hour ago)\nഒരാളിൽ നിന്നും അനേകരിലേക്ക് പകരുന്ന സൂപ്പർ സ്പ്രെഡ് ഉണ്ടായിക്കഴിഞ്ഞു, ഇനി കമ്മ്യൂണിറ്റി സ്‌പ്രെഡ് മാത്രമേ ബാക്കിയുള്ളൂ; മുരളി തുമ്മാരുകുടി (1 hour ago)\nകോവിഡ് മതില് ചാടി ഓടി വരില്ല... പ്രവാസികളോട് നാട്ടിലുള്ളവരുടെ പ്രതികരണം വേദനാജനകമാണ് (2 hours ago)\nപിണറായി രാജി വെക്കും വരെ കേരളത്തിൽ പ്രതിഷേധം അലയടിക്കും; വേണ്ടി വന്നാൽ കോവിഡ് പ്രോട്ടോക്കോൾ ലംഘിച്ച്സ മരത്തിനൊരുങ്ങി ബിജെപി (2 hours ago)\nഇറ്റാലിയന് നാവികര് മത്സ്യത്തൊഴിലാളികളെ വെടിവെച്ചുകൊന്ന സംഭവം; ദൃക്‌സാക്ഷിയായ പതിനാലുകാരന് ആത്മഹത്യ ചെയ്ത സംഭവത്തില് നഷ്ടപരിഹാരം തേടി കുടുംബം (2 hours ago)\nകാറിന്റെ ഡോര് ബലമായി തുറന്ന് മാസ്‌ക് മാറ്റി ചിലര് അകത്തേക്ക് ചുമക്കുന്ന സ്ഥിതി; ആരോഗ്യ പ്രവര്‍ത്തകര് സേവനമനുഷ്ഠിക്കുന്നത് നമുക്ക് വേണ്ടി; ദയവായി അവരുടെ മനോവീര്യം തകര്‍ക്കരുത്: മന്ത്രി കെ.കെ. ശൈലജ ട (2 hours ago)\nകൊവിഡ് രോഗി സ്വകാര്യ ബസിൽ ,പിടിച്ചിറക്കി ആരോഗ്യ പ്രവർത്തകർ, പാലായിൽ നിന്നുള്ള വ്യാജ വീഡിയോയ്ക്കു പിന്നിലെ കഥ ഇങ്ങനെ.... (3 hours ago)\nതങ്ങള് മീന് പച്ചയ്ക്ക് കഴിക്കുന്നവരാണെന്നും അതിനാല് കോവിഡ് ബാധിക്കുകയില്ല; ഇന്നലെവരെ സാഹചര്യങ്ങള് സുഗമമായിരുന്നു; ഇന്ന് അവരെ ആരോ തെറ്റിദ്ധരിപ്പിച്ചിരിക്കുന്നു (3 hours ago)\nഒരൊറ്റ കൊവിഡ് രോഗി പോലുമില്ല; 137 ദിവസത്തെ പോരാട്ടത്തിലൂടെ അതിജീവനം (3 hours ago)\nവാളയാറില് വന് കുഴല്‍പ്പണ വേട്ട... തുണിസഞ്ചിയില് ഒളിപ്പിച്ച നിലയില് 45 ലക്ഷം രൂപ പിടികൂടി (3 hours ago)\nഅതിവേഗം ബഹുദൂരം മുന്നിൽ യുഎഇ; സഞ്ചാരികൾ ഉൾപ്പടെയുവരെ തിരികെ തങ്ങളുടെ രാജ്യത്തേക്ക് വിളിച്ചുതുടങ്ങി, കേരളത്തിൽ നിന്നുള്ള വിമാനങ്ങൾ ഇവയൊക്കെ (4 hours ago)\nകടുവ വൈകില്ലെന്ന് ഷാജി കൈലാസ്... കണ്ണില് ക്രൗര്യവും അടങ്ങാത്ത പോരാട്ടവീര്യവുമായി പൃഥ്വിരാജ് (4 hours ago)\nജലദോഷം വന്നാലും പോസിറ്റീവാകുമെന്നും അങ്ങനെ നിരീക്ഷണകേന്ദ്രത്തിൽ വന്നാൽ രോഗം വരുമെന്നും പ്രചാരണമുണ്ടായി; യുഡിഎഫ് അട്ടിമറി നീക്കം നടത്തുകയാണെന്ന് മുഖ്യമന്ത്രി പിണറായി വിജയൻ (4 hours ago)


India vs England , World Cup 2019: Jason Roy, Jonny Bairstow Up The Ante After Solid Start | ഇന്ത്യന് പേസിനു പിടികൊടുക്കാതെ ഇംഗ്ലണ്ട്: അര്‍ധ സെഞ്ചുറി കൂട്ടുകെട്ട് പിന്നിട്ട് റോയ്-ബെയര്‍സ്‌റ്റോ സഖ്യം | Mangalam\nWednesday, August 21, 2019 Last Updated 1 Min 49 Sec ago English Edition\nSunday 30 Jun 2019 03.57 PM\nഇന്ത്യന് പേസിനു പിടികൊടുക്കാതെ ഇംഗ്ലണ്ട്: അര്‍ധ സെഞ്ചുറി കൂട്ടുകെട്ട് പിന്നിട്ട് റോയ്-ബെയര്‍സ്‌റ്റോ സഖ്യം\nബിര്‍മ്മിങ്ങാം: ബിര്‍മ്മിങ്ങാമില് ഇന്ത്യ പേസിനു പിടികൊടുക്കാതെ ഇംണ്ട് ഓപ്പണിങ് സഖ്യം. ടോസ് നേടി ആദ്യ ബാറ്റിങ്ങ് തിരഞ്ഞെടുത്ത ഇംണ്ട് 12 ഓവര് പിന്നിടുമ്പോള് വിക്കറ്റ് നഷ്ടപ്പെടാതെ 63 റണ്‍സെന്ന നിലയിലാണ്. ജേസണ് റോയ്( 29 പന്തില് 32 റണ്‍സ്), ജോണി ബെയര്‍സ്‌റ്റോ( 44 പന്തില് 31) എന്നിവരാണ് ക്രീസില്.\nമുഹമ്മദ് ഷമിയ്ക്കും, ജസ്പ്രീത് ബുംമ്രയ്ക്കും ഓപ്പണിങ് സഖ്യം പിടികൊടുക്കാതെ വന്നപ്പോള് വിക്കറ്റ് പറിക്കാന് യുസ്‌വേന്ദ്ര ചഹലിനെയും പിന്നാലെ ഹാര്‍ദിക് പാണ്ഡ്യയേും ഇന്ത്യന് നായകന് പരീക്ഷിച്ചുവെങ്കിലും നിര്‍ണായക വിക്കറ്റ് നേടാന് ഇന്ത്യയ്ക്ക് സാധിച്ചില്ല. ഇന്ത്യയ്‌ക്കെതിരെ മികച്ച തുടക്കമാണ് ഓപ്പണിങ് സഖ്യം ഒരുക്കുന്നത്.\nനേരത്തെ ലോകകപ്പില് ഇന്ത്യയ്‌ക്കെതിരെ ടോസ് നേടിയ ഇംണ്ട് ബാറ്റിംഗ് തിരഞ്ഞെടുക്കുകയായിരുന്നു. നീലപ്പട ഇന്ന് ഓറഞ്ച് ജേഴ്‌സിയിലാണ് കളിയ്ക്കാന് ഇറങ്ങുന്നത്. ഇന്ന് ജയിച്ചാല് ഇന്ത്യക്ക് ലോകകപ്പ് സെമിയില് പ്രവേശിക്കാനാകും. അതേസമയം ഇംണ്ട് ഇന്ന് തോറ്റാല് ലോകകപ്പില് നിന്നും ചിലപ്പോള് പുറത്താക്കാനും സാധ്യതയുണ്ട്. കളിച്ച മത്സരങ്ങളില് ഒന്നും തന്നെ പരാജയപ്പെടാതെയാണ് ഇന്ത്യ ഇറങ്ങുന്നത്. എന്നാല് തുടക്കത്തില് മിന്നും പ്രകടനം കാഴ്ചവെച്ച ഇംണ്ടിന് കഴിഞ്ഞ കളികളിലെല്ലാം വന് പരാജയം ഏറ്റുവാങ്ങേണ്ടിവന്നു.\nഇന്ത്യന് ടീമില് ഇന്ന് പ്രധാനമായും ഒരു മാറ്റമാണ് ഉണ്ടായിരിക്കുന്നത്. വിജയ് ശങ്കര് ഇന്ന് കളിക്കില്ല. പകരം ധവാന് പകരം ടീമിലെത്തിയ ഋഷഭ് പന്താണ് ഇന്ന് കളിക്കുന്നത്. പന്തിന്റെ ലോകകപ്പ് അരങ്ങേറ്റമാണ് ഇന്ന് നടക്കുന്ന മത്സരം. ഇംണ്ടിലും രണ്ട് മാറ്റങ്ങളാണ് ഉണ്ടായിട്ടുള്ളത്. പ്ലങ്കറ്റും, ജെയ്‌സണ് റോയുമാണ് ഇംണ്ട് ടീമില് ഇന്ന് കളിക്കുന്നത്.\nടീം ഇന്ത്യ : കെ എല് രാഹുല്, രോഹിത് ശര്‍മ്മ, വിരാട് കോഹ്‌ലി, ഋഷഭ പന്ത്, എം എസ് ധോണി,കേദാര് ജാദവ്, ഹര്‍ദിക് പാണ്ട്യ,കുല്‍ദീപ് യാദവ്,മുഹമ്മദ് ഷമി,യുസ്വേന്ദ്ര ചഹാല്, ജസ്പ്രീത് ബുംമ്ര.\nടീം ഇംണ്ട് : ജെയ്‌സണ് റോയ്, ജോണി ബര്‍സ്ടൗ, ജോ റൂട്ട്,ഇഒയ്ന് മോര്‍ഗന്,ബെന് സ്‌റ്റോക്‌സ്, ജോസ് ബട്ട്‌ലര്,ക്രിസ് വോക്‌സ്,ലിയാം പ്ലങ്കറ്റ്,ആടില് റഷീദ്,ജോഫ്രെ അര്‍ച്ചര്, മാര്‍ക്ക് വുഡ്.\nറോയിയെ വീഴ്ത്തി കുല്‍ദീപ്: സെഞ്ചുറിയുമായി ബെയര്‍സ്‌റ്റോ ക്രീസില്, ഇംഗ്ലണ്ട് ശക്തമായ നിലയില്\nഓവല് ടെസ്റ്റ്: ജഡേജയ്ക്കും, വിഹാരിക്കും അര്‍ധസെഞ്ചുറി, ഇന്ത്യയുടെ ഇന്നിങ്ങ്‌സ് 292 ന് അവസാനിച്ചു


പുതിയ കാലഘട്ടത്തിന്റെ ബാലസാഹിത്യരചനകള് - KERALA STATE INSTITUTE OF CHILDREN'S LITERATURE\nപുതിയ കാലഘട്ടത്തിന്റെ ബാലസാഹിത്യരചനകള്\tപുതിയ കാലഘട്ടത്തിന്റെ ബാലസാഹിത്യരചനകള്\nദൃശ്യമാധ്യമങ്ങളുടെ അതിപ്രസരമുള്ള ഈ കാലത്ത് കുട്ടികള് പുസ്തകം വായിക്കണമെങ്കില് ബാലസാഹിത്യകാരരുടെ കൃതികള്‍ക്ക് അത്രയേറെ അവരെ സ്വാധീനിക്കാന് സാധിക്കണമെന്ന് ഡോ അച്യുത് ശങ്കര് എസ് നായര് അഭിപ്രായപ്പെട്ടു. ഗ്രാന്‍ഡ് കേരള ഷോപ്പിംഗ് ഫെസ്റ്റിവലിന്റെ ഭാഗമായി സംസ്ഥാന ബാലസാഹിത്യ ഇന്‍സ്റ്റിറ്റിയൂട്ട് സംഘടിപ്പിക്കുന്ന തിരുവനന്തപുരം പുസ്തകമേളയിലെ ബാലസാഹിത്യകാരശില്‍പശാലയില് ‘ബാലസാഹിത്യരചന ആധുനിക ലോകത്തില്’ എന്ന വിഷയത്തില് സംസാരിക്കുകയായിരുന്നു അദ്ദേഹം. ധാരാളം ചാനലുകളും കമ്പ്യൂട്ടറും ഇന്റര്‍നെറ്റും മൊബൈല് ഫോണും ഉള്ള ഈ പുതുയുഗത്തില് കുട്ടികളുടെ ശ്രദ്ധ ആകര്‍ഷിക്കാന് കഴിവുള്ള അല്ലെങ്കില് അവരെ പിടിച്ചിരുത്താന് പ്രാപ്തിയുള്ള രചനകള് ഉണ്ടാകണമെന്നും അദ്ദേഹം കൂട്ടിച്ചേര്‍ത്തു. പ്രൊഫ എസ് ശിവദാസ് ആമുഖ പ്രഭാഷണം നടത്തിയ ചടങ്ങില് ഡോ സി പി അരവിന്ദാക്ഷന് മോഡറേറ്ററായിരുന്നു. ബാലസാഹിത്യത്തിന് ഓരോ കാലഘട്ടത്തിലും ഉള്ള പ്രാധാന്യത്തെക്കുറിച്ച് ഇരുവരും സംസാരിച്ചു. ഉച്ചകഴിഞ്ഞ് ‘സൈബര് സ്‌പേസില് ബാലസാഹിത്യത്തിന്റെ കെട്ടും മട്ടും മാറേണ്ടതെങ്ങനെ?’ എന്ന വിഷയത്തെപ്പറ്റി അവതരണവും തുടര്‍ന്ന് സജീവമായ ചര്‍ച്ചയും നടന്നു. ഡോ പ്രഭാകരന് പഴശ്ശി കുട്ടികള്‍ക്കുവേണ്ടിയുള്ള എഴുത്തിനെപ്പറ്റി സംസാരിച്ചു. കുട്ടികളും ഭ്രാന്തരും കവികളും പ്രാകൃതരുമെല്ലാം സംസാരിക്കുന്നത് രസകരമായ ഭാഷയാണെന്നും കളങ്കമില്ലാത്ത മനസ്സാണ് അവരുടേതെന്നും അദ്ദേഹം പറഞ്ഞു. മുതിര്‍ന്നവരും അദ്ധ്യാപകരും കുട്ടികളുടെ മേല് പെരുമാറ്റ ചട്ടങ്ങള് അടിച്ചേല്‍പ്പിക്കുകയാണെന്നും അദ്ദേഹം കുറ്റപ്പെടുത്തി. ഇന്റര്‍നെറ്റ് യുഗത്തിലെ വായനയെപ്പറ്റി വി കെ ആദര്‍ശ് സംസാരിച്ചു. വായനയുടെ പുതിയ രൂപമാണ് ഇ-വായനയെന്നും കാലം മാറുന്നതനുസരിച്ച് വായനാരീതികളും മാറുമെന്നും അത്തരത്തിലുള്ള വായനാരീതികളാണ് ഇന്നുള്ളതെന്നും അദ്ദേഹം പറഞ്ഞു. ഇ-വായന എത്രപേര് വായിച്ചു എന്നറിയാനുള്ള സാദ്ധ്യത തരുന്നുണ്ടെന്നും ഒന്നില് നിന്നും മറ്റൊന്നിലേക്ക് പോകാനുള്ള ലിങ്കുകള് നല്‍കുന്നുവെന്നും അദ്ദേഹം പറഞ്ഞു. സാങ്കേതികവിദ്യകളുടെ വികാസത്തിനനുസരിച്ച് ബാലസാഹിത്യരചനാ രീതികളും അവതരണരീതികളും മാറേണ്ടതുണ്ട്. തുടര്‍ന്നുള്ള സജീവമായ ചര്‍ച്ചയില് ബാലസാഹിത്യകാരര് അവരുടെ അഭിപ്രായങ്ങളും അനുഭവങ്ങളും പങ്കുവച്ചു. ശ്രീ എന് പി ഹാഫിസ് മുഹമ്മദ് മോഡറേറ്ററായിരുന്നു. മാറ്റങ്ങളെ ഉള്‍ക്കൊണ്ടുകൊണ്ട് പുതിയ കാലഘട്ടത്തില് രചനകള് നടത്തണമെന്ന് അദ്ദേഹം പറഞ്ഞു. പുസ്തകേമളാ പുരസ്‌കാരം\nപുസ്തകമേളയുടെ അഞ്ചാം ദിനത്തിലെ പുസ്തകമേളാ പുരസ്‌കാരം എം എന് പാലൂരിന്റെ ജീവചരിത്ര കൃതിയായ ‘കഥയില്ലാത്തവന്റെ കഥ’ ഏറ്റുവാങ്ങി. 10,000 രൂപയും ഫലകവും അടങ്ങുന്ന പുരസ്‌കാരം ഡോ പുതുശ്ശേരി രാമചന്ദ്രന് എം എന് പാലൂരിന് നല്‍കി ആദരിച്ചു.\nതൊപ്പിയും, വിമാനവും, ബോട്ടും, സഡാകോ കൊക്കും, പമ്പരവും കടലാസു താളുകളില് വിരിഞ്ഞപ്പോള് പുസ്തകപ്പൂമരച്ചോട്ടില് കുട്ടികളുടെ നിര്‍മ്മിതികള് നിറഞ്ഞു.\nപുസ്തകമേളയുടെ ഭാഗമായ സാംസ്‌കാരിക പരിപാടികളില് അഞ്ചാം ദിനം ആണ്ടിപ്പണിക്കരും സംഘവും അവതരിപ്പിച്ച ബലിക്കാല തെയ്യാട്ട് നടന്നു.\nകുട്ടികള്‍ക്കുള്ള ആനിമേഷന് ചിത്രമായ വാള്-ഇ പ്രദര്‍ശിപ്പിച്ചും. കുട്ടികളും മുതിര്‍ന്നവും ഏറെ ആവേശത്തോടെയാണ് സിനിമയെ സ്വീകരിച്ചത്.


vasu pradeep and kozhikode drama\nTuesday 3rd May 2011 11:14am\nമലയാള നാടക വേദിയില് ആരും നടക്കാത്ത വഴികളിലൂടെ സഞ്ചരിച്ച നാടകകൃത്താണ് വാസുപ്രദീപ്. 1960കളില് നാടകത്തിന്റെ യാഥാസ്തിതിക രൂപഘടനയെ മാറ്റിപ്പണിത ഒട്ടേറെ നാടകങ്ങള് അദ്ദേഹം അവതരിപ്പിച്ചിരുന്നു. ഇങ്ങിനെ കാലത്തിന് മുമ്പേ നടന്ന അധികം നാടകകൃത്തുക്കള് നമുക്കുണ്ടാവില്ല. സംഭാഷണങ്ങളില്ലാത്ത നാടകങ്ങള് , സദസില് നിന്ന് കഥാപാത്രങ്ങള് കയറി നാടക വേദിയിലേക്ക് വരുന്ന നാടകങ്ങള് , ഒറ്റയാള് നാടകം, എന്നിങ്ങിനെ ഒട്ടേറെ പരീക്ഷണങ്ങള്.\nകുഞ്ഞാണ്ടി, ബാലന് കെ നായര് , കുതിരവട്ടം പപ്പു, നെല്ലിക്കോട് ഭാസ്‌കരന് , കോഴിക്കോട് നാരായണന് നായര് , ശാന്താദേവി, മാമുക്കോയ, സുധാകരന് , സെലീന സിസില് , ശാന്തപുതുപ്പാടി, സംവിധായകന് ഹരിഹരന് തുടങ്ങി ഒട്ടേറെ പേര് വാസുവേട്ടന്റെ നാടകത്തിലൂടെയാണ് പ്രതിഭ തെളിയിച്ചത്. നാടകത്തെ നട്ടുവളര്‍ത്തിയ കോഴിക്കോടിന്റെ മണ്ണില് നിന്ന് ഒരു കാലഘട്ടെത്തെക്കുറിച്ച് പ്രദീപേട്ടന് ഡൂള്‍ന്യൂസിനോട് പറഞ്ഞിരുന്നു. വാസുപ്രദീപ് ഓര്‍മ്മയായ ഈ സമയത്ത് ആ വാക്കുകള് ഞങ്ങള് പുനപ്രസിദ്ധീകരിക്കുന്നു.\n‘പ്രദീപ് ആര്‍ട്‌സിന്റെ അടുത്തടുത്ത മുറികള് അന്ന് കേന്ദ്ര കലാസമിതിയുടെ കീഴിലായിരുന്നു. അവിടെ എസ് കെ പൊറ്റക്കാടും ഉറൂബും ബഷീറും തിക്കോടിയനുമെത്താറുണ്ടായിരുന്നു. അവിടെ സാഹിത്യത്തിന്റെയും കലയുടെയും സംഗമം നടന്നു. അവരെ കാണാനും ബന്ധപ്പെടാനുമുള്ള അവസരം എന്റെ എഴുത്തിനെ പ്രചോദിപ്പിച്ചു. അങ്ങിനെ ഒരു ദിവസം ഞാനെഴുതിയ ഒരു നാടകം ഉറൂബിന് കാണിച്ചു. അടുത്ത ദിവസം തന്നെ അദ്ദേഹം നാടകത്തിന് ‘ചിരി’ എന്ന് പേര് നല്‍കി തിരിച്ചു തന്നു. എഴുതുമ്പോള് എന്തൊക്കെ ശ്രദ്ധിക്കണമെന്ന് ഉപദേശിച്ചു. പിന്നീട് കെ ടി മുഹമ്മദിന്റെ ഉപദേശം ഞാന് തേടി. കെ ടി പോസ്്റ്റല് ജീവനക്കാരനായിരിക്കുന്ന സമയമായിരുന്നു അത്. ഞാനെഴുതിയ ‘ദാഹിക്കുന്ന സ്ത്രീ’ അദ്ദേഹത്തെ കാണിച്ചു. അദ്ദേഹം വായിച്ചു. നാടകത്തില് സംഭാഷണം വളരെ കുറവാണെന്നും കാണികള് കൂവുമെന്നും പറഞ്ഞു. ഞാന് പിന്തിരിഞ്ഞില്ല. നാടകത്തിന്റെ റിഹേഴ്‌സല് കാണാന് കെ ടിയെത്തി. അദ്ദേഹം അഭിപ്രായം തിരുത്തി. നാടകം പോസ്റ്റല് ജീവനക്കാര്‍ക്ക് വേണ്ടി പ്രദര്‍ശിപ്പിക്കാന് എനിക്ക് സൗകര്യം ചെയ്തു തന്നു. ഇങ്ങിനെ തിരുത്തലുകളും കൂട്ടിച്ചേര്‍ക്കലുകളും പുതിയ കണ്ടെത്തലുമായിരുന്നു എന്റെ നാടക ജീവിതം.\nഅഞ്ച് പതിറ്റാണ്ട് നീണ്ട നാടകാനുഭവം. ഒരു പാട് പഠിച്ചു. മുപ്പതോളം നാടകമെഴുതി, 31 ഓളം അവാര്‍ഡുകള് ലഭിച്ചു. 1995ലാണ് സംഗീത നാടക അക്കാദമി അവാര്‍ഡ് ലഭിച്ചത്. ‘പ്രതീതി’യാണ് അവസാനമായി എഴുതിയ നാടകം. കോഴിക്കോടാണെന്റെ നാടക വേദിയും സദസ്സും’.


പട്ടാഭിരാമനായി ജയറാം! ചിത്രത്തിന്റെ പുതിയ ക്യാരക്ടർ പോസ്റ്റർ പുറത്തിറങ്ങി - metromatinee.com Lifestyle Entertainment & Sports\nജയറാം – കണ്ണൻ താമരക്കുളം കൂട്ടുകെട്ടിൽ എത്തുന്ന ഏറ്റവും പുതിയ ചിത്രമാണ് പാട്ടാഭിരാമൻ. ഷംന കാസിമും മിയ ജോര്‍ജ്ജുമാണ് ചിത്രത്തിലെ നായികമാര്. ഷീലു എബ്രഹാമും ചിത്രത്തിൽ ഒരു പ്രധാന കഥാപാത്രത്തെ അവതരിപ്പിക്കുന്നു. ചിത്രത്തിലെ പുതിയ ക്യാരക്ടർ പോസ്റ്ററാണ് ഇപ്പോൾ പുറത്തിറങ്ങിയിരിക്കുന്നത്. ചിത്രത്തിലെ രമേശ് പിഷാരടിയുടെ ക്യാരക്ടര് പോസ്റ്റര് ആണ് പുറത്തിറങ്ങിയിരിക്കുന്നത്. ഉണ്ണി എന്ന കഥാപാത്രത്തെയാണ് താരം ചിത്രത്തില് അവതരിപ്പിക്കുന്നത്.\nനേരത്തെ രമേശ് പിഷാരടിയെ കൂടാതെ അമ്പാടിയുടെ ക്യാരക്ടർ പോസ്റ്ററും പുറത്തിറങ്ങിയിരുന്നു. അഭിഷേക് എന്ന കഥാപാത്രത്തെയാണ് അമ്പാടി ചിത്രത്തിൽ അവതരിപ്പിക്കുന്നത്\nകണ്ണൻ താമരക്കുളം സംവിധാനം ചെയ്യുന്ന നാലാമത്തെ ജയറാം ചിത്രമാണ് പട്ടാഭിരാമൻ. തിങ്കൾ മുതൽ വെള്ളി വരെ , അച്ചായൻസ് , ആടുപുലിയാട്ടം തുടങ്ങിയ ചിത്രങ്ങൾക്ക് ശേഷമാണ് ഈ കൂട്ടുകെട്ട് വീണ്ടും ചിത്രത്തിലൂടെ ഒന്നിക്കുന്നത്.\nപ്രേം കുമര്, മാധുരി, ബൈജു, സുധീര് കരമന, ധര്‍മജന് ബോള്‍ഗാട്ടി, ഹരീഷ് കണാരന്, സായി കുമാര്, ദേവന്, , തെസ്‌നി ഖാന്, എന്നിങ്ങനെ നിരവധി താരങ്ങളാണ് ചിത്രത്തില് അണിനിരക്കുന്നത്. ദിനേശ് പള്ളത്ത് തിരക്കഥ ഒരുക്കുമ്പോള് എം ജയചന്ദ്രനാണ് സംഗീതം പകരുന്നത്. അബാം മൂവീസിന്റെ ബാനറില് എബ്രഹാം മാത്യൂവാണ് നിര്‍മാണം. ഈ മാസം 23 നാണ് ചിത്രം തീയേറ്ററുകളിൽ എത്തുക\npattabhi raman- new character poster relased\nRelated Topics:Jayaram, new character poster released, Pattabhiraman Movie


Malayalam news || ഒറ്റയ്‌ക്കു നില്‍ക്കും; ആരെയും ഭയമില്ല: മാണി\nഒറ്റയ്‌ക്കു നില്‍ക്കും; ആരെയും ഭയമില്ല: മാണി\nആരൊക്കെ മാധ്യസ്ഥ്യം പറഞ്ഞുവന്നാലും മുന്നണിവിട്ട തീരുമാനത്തില് മാറ്റമില്ലെന്നു കേരളാ കോണ്‍ഗ്രസ് (എം) ചെയര്‍മാന് കെ.എം.മാണി കോട്ടയത്ത് വ്യക്തമാക്കി. ഏത് പ്രതിസന്ധിയേയും നേരിടാനുള്ള ചങ്കൂറ്റത്തോടെയാണ് യുഡിഎഫ് വിട്ട് പുറത്തേക്കുവന്നത്. ഒറ്റയ്‌ക്കു ശക്തിതെളിയിച്ചിട്ടുള്ള പാര്‍ട്ടിയാണ് കേരളാ കോണ്‍ഗ്രസ് എന്ന കാര്യം ആരും മറക്കേണ്ട. ഇതിനു മുമ്പും ഒറ്റയ്‌ക്കുനിന്ന ചരിത്രം പാര്‍ട്ടിക്കുണ്ട്. സ്വതന്ത്രമായിട്ടാണ് തീരുമാനം എടുത്തത്. തങ്ങള്‍ക്ക് ആരെയും ഭയമില്ലെന്നും മാണി പറഞ്ഞു. നിയമസഭയില് പ്രത്യേക ബ്ലോക്കായി നില്‍ക്കുമെന്ന തീരുമാനത്തിലും മാറ്റമില്ല. മുസ്‌ലിം ലീഗ് ഉള്‍പ്പടെ സമവായ നീക്കത്തിന് ശ്രമിക്കുന്നവരെ അദ്ദേഹം സ്വാഗതം ചെയ്‌തു. ലീഗുമായി നല്ല ബന്ധമുള്ള പാര്‍ട്ടിയാണ് കേരള കോണ്‍ഗ്രസ്. അവര് ചര്‍ച്ച ആഗ്രഹിക്കുന്നെങ്കില് സ്വാഗതം ചെയ്യുന്നു. യുഡിഎഫ് വിടാനുള്ള കേരള കോണ്‍ഗ്രസിന്റെ തീരുമാനത്തെ വിമര്‍ശിച്ച പ്രതിപക്ഷ നേതാവിന്റെ വാക്കുകള് മാണി തള്ളിക്കളഞ്ഞു. കോണ്‍ഗ്രസ് മുഖപത്രമായ വീക്ഷണത്തിന്റെ വിമര്‍ശനങ്ങളെയും അദ്ദേഹം തള്ളി. യുഡിഎഫ് വിടുമ്പോള് കോണ്‍ഗ്രസ് മുഖപത്രം വിമര്‍ശിക്കണമെന്നും മിത്രങ്ങള് ശത്രുക്കളാകുമെന്ന് അറിഞ്ഞുതന്നെയാണ് കേരള കോണ്‍ഗ്രസ് തീരുമാനമെടുത്തതെന്നും അദ്ദേഹം കൂട്ടിച്ചേര്‍ത്തു. എല്‍ഡിഎഫുമായി എന്തെങ്കിലും ചര്‍ച്ച നടന്നോ എന്ന ചോദ്യത്തോട് കെ.എം.മാണി പ്രതികരിച്ചില്ല.


Deepika Padukone share pic with Ranveer Singh|റൊമാന്റിക് നിമിഷം പങ്കുവെച്ച് രൺവീറും ദീപികയും - Malayalam Filmibeat\n33 min ago മുന്‍ഭര്‍ത്താവിന്റെ വീട് ഓഫീസാക്കി സുസന്നെ! ഹൃത്വികിന്റെ ഫ്‌ളാറ്റില് നിന്നുള്ള ചിത്രവുമായി സുസന്നെ\n| Published: Saturday, March 21, 2020, 17:52 [IST]\nസോഷ്യൽ മീഡിയയിൽ സജീവ സാന്നിധ്യമാണ് നടി ദീപിക പദുകോണും രൺവീർ സിങ്ങും. സിനിമ പ്രെമോഷന് പുറമേ തങ്ങളുടെ ജീവിതത്തിലെ രസകരമായ സംഭവങ്ങളും പരസ്പരമുളള ട്രോളുകളും താരങ്ങൾ ആരാധകർക്കായി പങ്കുവെയ്ക്കാറുണ്ട്. സിനിമ തിരക്കുകൾക്കിടയിലും തങ്ങളുടേതായ നിമിഷങ്ങൾ ആസ്വദിക്കാൻ താരങ്ങൾ സമയം കണ്ടെത്താറുണ്ട്. കുടുംബവും കരിയറും ഒരുപോലെയാണ് ഇരുവരും കൊണ്ട് പോകുന്നത്,\nസിനിമ ഷൂട്ടിങ്ങിനിടെ വീണു കിട്ടുന്ന അവസരങ്ങളില്ലെല്ലാം ഒന്നിച്ചു നിൽക്കാൻ സമയം കണ്ടെത്തുന്ന താരങ്ങൾ കൊറോണ വ്യാപനത്തിനെ തുടർന്ന് അപ്രതീക്ഷിതമായി ലഭിച്ച അവധി ആഘേഷമാക്കുകയാണ്. കൊവിഡിന്റെ വ്യാപനത്തെ തുടർന്ന് സിനിമ ഷൂട്ടിങ്ങ് നിർത്തിവെച്ചിരിക്കുകയാണ്. കൊറോണ പടർന്നു പിടിക്കുന്ന സാഹചര്യത്തിൽ ഭൂരിഭാഗം താരങ്ങളും വീട്ടിനുള്ളിൽ തന്നെ ഇരിക്കുകയാണ്, അത്യാവശ്യ ഘട്ടങ്ങളിൽ മാത്രമാണ് പുറത്തിറങ്ങുന്നത് .\nഇപ്പോഴിത വീട്ടിനുള്ളിലെ രൺവീറുമായുള്ള രസകരമായ നിമിഷം പങ്കുവെയ്ക്കുകയാണ് ദീപിക. ഇൻസ്റ്റഗ്രാം സ്റ്റോറിയായിട്ടാണ് താരം വീഡിയോ പോസ്റ്റ് ചെയ്തിരിക്കുന്നത്.ചോക്ലേറ്റ് കഴിക്കുന്നതിന്‍രെ ബൂമറാംഗ് വീഡിയോയാണ് ഇന്‍സ്റ്റഗ്രാം സ്‌റ്റോറിയായി ദീപിക നല്‍കിയത്. ചിയേഴ്സ് എന്ന കുറിച്ചു കൊണ്ടാണ് ചോക്ലേറ്റുകളുമായുള്ള കൈകളുടെ ബൂമറിങ്ങ് വീഡിയോ താരം പോസ്റ്റ് ചെയ്തിരിക്കുന്നത്. താരങ്ങളഉടെ രസകരമയ വീഡിയോ ആരാധകർ ഏറ്റെടുത്തിട്ടുണ്ട്. കൂടാതെ അതേസമയം കൊവിഡ് 19 പടരാതിരിക്കാന് എങ്ങനെ ജാഗ്രത പാലിക്കാമെന്ന് വ്യക്തമാക്കുന്ന വീഡിയോകളും സന്ദേശങ്ങളും താരങ്ങൾ പങ്കുവെച്ചിട്ടുണ്ട്.\nസൈബര് സെല്ലില് വിശ്വാസമുണ്ട്; ആര്യയുടെ ഫേസ്ബുക്ക് പോസ്റ്റ് വൈറലാകുന്നു, ഇതൊരു മുന്നറിയിപ്പ്?\nകൊറോണ വ്യാപനത്തെ തുടർന്ന് രമ്‍വീർ സിങ് പ്രധാന വേഷത്തിലെത്തുന്ന സ്പേർട്സ് ചിത്രമായ 83 യുടെ റിലീസിങ് നീട്ടിയിട്ടുണ്ട്. ഏപ്രിൽ 10 ന് റിലീസ് ചെയ്യാനിരുന്ന ചിത്രത്തിന്റെ പ്രദർശനമാണ് മാറ്റിവെച്ചിരിക്കുന്നത്. നിലവിലെ സ്ഥിതിഗതികൾ മാറി ജനജീവിതം സാധാരണഗതിയിലേയ്ക്ക് മാറിയതിന് ശേഷം മാത്രമേ ചിത്രം പുറത്തെത്തുകയുള്ളൂവെന്നും. പിന്നീട് റിലീസിങ് തീയതി അറിയിക്കാമെന്നും അണിയറ പ്രവർത്തകർ പുറത്തുവിട്ട പത്രകുറിപ്പിൽ പറയുന്നു കൂടാതെ എല്ലാവരും കൊറോണ പ്രതിരോധത്തിന്റെ മുൻകരുതലുകളും ജാഗ്രതാനിർദ്ദേശങ്ങൾ പാലിക്കണമെന്നും ഇതെല്ലാം അതിജീവിച്ച് തങ്ങൾ ഉടൻ തന്നെ തിരികെ വരുമെന്നും പത്ര കുറിപ്പിൽ പറയുന്നു.\nഇന്ത്യൻ ക്രിക്കറ്റ് ഇതിഹാസം കപിൽദേവിന്റെ ജീവിതകഥ പറയുന്ന ചിത്രത്തിൽ കപിൽ ദേവായിട്ടാണ് രൺവീർ എത്തുന്നത്. കപിലിന്റെ ഭാര്യ റോമിദേവിയായിട്ടാണ് ദീപിക ചിത്രത്തിലെത്തുന്നത്. വിവാഹ ശേഷം ഇരുവരും ഒന്നിച്ചെത്തുന്ന ചിത്രം കൂടിയാണിത്. പ്രേക്ഷകർ ഏറെ ആകാംക്ഷയോടെയാണ് ചിത്രത്തിനായി കാത്തിരിക്കുന്നത്.\nDeepika Padukone share pic with Ranveer Singh\nStory first published: Saturday, March 21, 2020, 17:52 [IST]


ദേവികുളം (09-08-18) : ജലനിരപ്പ് പരമാവധി സംഭരണ ശേഷിയിലേക്ക് ഉയരുന്നതോടെ ഇടുക്കി അണക്കെട്ട് തുറക്കുന്നതിനുള്ള തീരുമാനത്തിലേക്ക് സർക്കാർ. ഇതിനുള്ള മുന്നോടിയായായി ട്രയൽ റൺ നടത്തും. ഇന്ന് രാവിലെ 12 മണിക്ക് അണക്കെട്ടിന്റെ ഒരു ഷട്ടർ തുറക്കുന്നതിനാണ് തീരുമാനം. അണക്കെട്ടിലെ ജലനിരപ്പ് 2399 അടിയായതോടെയാണ് ട്രയൽ റണ്ണിന് തീരുമാനമായത്. ഇതിന്റെ ഭാഗമായ സുരക്ഷാ മുന്നൊരുക്കങ്ങൾ പൂർത്തിയാക്കിയാതായി മന്ത്രി എം.എം.മണി പറഞ്ഞു.\nഇടുക്കി അണക്കെട്ടിന്റെ മൂന്നാമത്തെ ഷട്ടറാണ് ട്രയൽ റണ്ണിനായി തുറക്കുക. സെക്കൻഡിൽ 50 ഘനമീറ്റർ ജലം പുറത്തേക്കൊഴുക്കും. ഇടുക്കി അണക്കെട്ടിന്റെ വൃഷ്ടി പ്രദേശത്തു പെയ്യുന്ന കനത്ത മഴയാണ് ട്രയൽ റണ്ണിലേക്ക് കാര്യങ്ങൾ എത്തിച്ചത്. മൂലമറ്റത്തുനിന്നുള്ള വൈദ്യുത ഉൽപ്പാദനം പരാമവധിയാക്കി അണക്കെട്ടു തുറക്കുന്ന സാഹചര്യം ഒഴിവാക്കുന്നതിന് കെ.എസ്.ഇ.ബി ശ്രമം നടത്തിയിരുന്നു. എന്നാൽ ക്രമാതീതമായ തോതിൽ ജലം അണക്കെട്ടിലേക്ക് ഒഴുകിയെത്താൻ തുടങ്ങിയത് കാര്യങ്ങൾ ട്രയൽ റണ്ണിൽ കൊണ്ടെത്തിക്കുകയായിരുന്നു. അണക്കെട്ടിന്റെ പരമാവധി സംഭരണ ശേഷിയായ 2403 അടിയിലേക്ക് ജലനിരപ്പ് എത്തിയാൽ സ്ഥിതിഗതികൾ കൂടുതൽ സങ്കീർണ്ണമാകും. സംഭരണശേഷി പരമാവധി എഎത്തുന്നതോടെ അണക്കെട്ടിന്റെ മുഴുവൻ ഷട്ടറുകളും തുറക്കേണ്ടതായി വരും. ഇത്തരം ഒരു സാഹചര്യം വലിയ നാശനഷ്ടമാകും വരുത്തിവക്കുക എന്ന വിലയിരുത്തലാണ് ഉണ്ടായത്. ഇതോടെ മുഖ്യമന്ത്രി വിളിച്ചുചേർത്ത അടിയന്തിര മന്ത്രിസഭാ യോഗത്തിൽ ഇനി കാത്തിരിക്കേണ്ട എന്ന തീരുമാനത്തിലേക്ക് സർക്കാർ എത്തുകയായിരുന്നു.\nസംഭരണശേഷി പരാമവധിയിൽ എത്തിയതോടെ ഇടമലയാർ അണക്കെട്ട് കഴിഞ്ഞ ദിവസം തുറന്നു വിട്ടിരുന്നു. അണക്കെട്ടിന്റെ നാലു ഷട്ടറുകളും തുറന്ന് ജലനിരപ്പ് നിയന്ത്രിക്കുകയാണ്.


(അവസാനം അപ്ഡേറ്റ്: 21/08/2020)\nമാർമോർ വെള്ളച്ചാട്ടം എത്തുന്നു 165 m ഏറ്റവും ഉയരമുള്ളവ3ഉയരത്തിൽ 85 മീറ്റർ. അതുകൊണ്ടു, യൂറോപ്പിലെ ഏറ്റവും ഉയരം കൂടിയ മനുഷ്യനിർമ്മിത വെള്ളച്ചാട്ടമാണ് മാർമോർ വെള്ളച്ചാട്ടം. പുരാതന റോമാക്കാർ സൃഷ്ടിച്ച ഉമ്‌ബ്രിയ പ്രദേശത്തിന്റെ ഹൃദയഭാഗത്താണ് ഈ വെള്ളച്ചാട്ടം സ്ഥിതിചെയ്യുന്നത്.\nറോം ടെർമിനിയിൽ നിന്ന് ടെർണി ട to ണിലേക്കുള്ള ട്രെയിനിൽ വെളുത്ത നിറമുള്ള പാറകളും മൾട്ടി ലെവൽ വെള്ളച്ചാട്ടങ്ങളും എളുപ്പത്തിൽ എത്തിച്ചേരാം. ടെർണിയിലേക്കുള്ള ട്രെയിനുകൾ വളരെ പതിവാണ്, ഓരോ മണിക്കൂറിലും ഒരു ട്രെയിൻ പുറപ്പെടുന്നു. നിങ്ങൾ ടെർണി ട്രെയിൻ സ്റ്റേഷനിൽ എത്തുമ്പോൾ, നിങ്ങളെ വെള്ളച്ചാട്ടത്തിലേക്ക് കൊണ്ടുപോകാൻ കഴിയുന്ന ബസുകൾ ഉണ്ട്. വെള്ളച്ചാട്ടത്തിലേക്ക് പ്രവേശന ഫീസ് ഉണ്ട്.\nഇറ്റലിയിലെ ഏറ്റവും അറിയപ്പെടുന്നതും ഫോട്ടോയെടുത്തതുമായ വെള്ളച്ചാട്ടം ഡി സാറ്റേനിയ ഗ്രാമത്തിലെ ജിയോതർമൽ വെള്ളച്ചാട്ടമാണ്. ടസ്കാനിയിൽ സ്ഥിതിചെയ്യുന്നു, സാറ്റേനിയ ചൂടുള്ള നീരുറവകൾ ഏറ്റവും മനോഹരമായ ഒന്നാണ് യൂറോപ്പിലെ പ്രകൃതിദത്ത ചൂടുള്ള ഉറവകൾ. റോമൻ കാലം മുതലുള്ള പ്രശസ്തമായ ചൂടുനീരുറവകളുടെ ആവാസ കേന്ദ്രമാണ് ഈ ചെറിയ പട്ടണം. നിങ്ങളുടെ ടസ്കാനി അവധിക്കാലം സാറ്റേനിയയിലെ ചൂടുവെള്ളങ്ങളിൽ ഒരു ദിവസം പോലും പൂർത്തിയാകില്ല. അടുത്തുള്ള മറ്റ് മനോഹരമായ വെള്ളച്ചാട്ടങ്ങൾ സന്ദർശിച്ച ശേഷം ഉറവകൾ വിശ്രമിക്കാൻ മികച്ചതാണ്, മില്ലും ഗോറെല്ലോയുടെ വെള്ളച്ചാട്ടവും.\nഐസ് ഉരുകുകയും ചുറ്റുമുള്ളതെല്ലാം പച്ചനിറമാവുകയും ചെയ്ത ശേഷം വേനൽക്കാലത്ത് റൈൻ വെള്ളച്ചാട്ടം സന്ദർശിക്കുന്നതാണ് നല്ലത്. റൈൻ വെള്ളച്ചാട്ടംa50 സൂറിച്ചിൽ നിന്ന് മിനിറ്റ് ട്രെയിൻ യാത്ര, വെള്ളച്ചാട്ടത്തിന്റെ ഇരുവശത്തും യഥാർത്ഥത്തിൽ രണ്ട് ട്രെയിൻ സ്റ്റേഷനുകൾ ഉണ്ട്. അതുകൊണ്ടു, കുടുംബങ്ങൾക്കും അതിശയകരമായ വെള്ളച്ചാട്ടങ്ങളിലേക്കും യാത്ര ചെയ്യുന്നത് വളരെ എളുപ്പമാണ് സോളോ സഞ്ചാരികൾ.\nഓസ്ട്രിയയിൽ സ്ഥിതിചെയ്യുന്നു ഏറ്റവും വലിയ ദേശീയ ഉദ്യാനം, ഹൈ ട au ൺ ദേശീയ പാർക്ക്, മൂന്ന് തലത്തിലുള്ള വെള്ളച്ചാട്ടമാണ് ക്രിംൽ വെള്ളച്ചാട്ടം, എത്തുന്ന 1490 m ഉയരത്തിലും 380 മീ. പുരാതന വനങ്ങൾ, ജന്തുജാലം, യൂറോപ്പിലെ അതിശയകരമായ മറ്റൊരു വെള്ളച്ചാട്ടത്തിലേക്കുള്ള യാത്രാമധ്യേ നിങ്ങളുമായി പാത മുറിച്ചുകടക്കാൻ സാധ്യതയുള്ള പാർക്കിലെ ചില നിവാസികളാണ് ചുവന്ന മാനുകളും സ്വർണ്ണ കഴുകന്മാരും. നിങ്ങൾ ഒരു ക്യാമ്പിംഗ് പ്രേമിയും പരിചയസമ്പന്നരായ കാൽനടയാത്രക്കാരനുമാണെങ്കിൽ, ഈ പാർക്കും ക്രിംൽ വെള്ളച്ചാട്ടവും ഓസ്ട്രിയൻ ഉയർന്ന പ്രദേശങ്ങളിലെ അവിസ്മരണീയമായ സാഹസികതയായിരിക്കും.\nസമൃദ്ധമായ പച്ച താഴ്‌വരയിൽ സ്ഥിതിചെയ്യുന്നു, ഫ്രാൻസിലെ ഉയർന്ന ഗവർണി വെള്ളച്ചാട്ടം 422 മീറ്റർ ഉയരവും വിനോദ സഞ്ചാരികൾക്കിടയിൽ വളരെ ജനപ്രിയവുമാണ്. ഹ utes ട്ട്സ് പൈറീനീസ് കാഴ്ചയോടെ, ഗവർണി വെള്ളച്ചാട്ടം റൊമാന്റിക്, പര്യവേക്ഷണം ചെയ്യാനും ജയിക്കാനും ആഗ്രഹിക്കുന്ന ഗുരുതരമായ കാൽനടയാത്രക്കാർക്ക് അനുയോജ്യമാണ് ഫ്രഞ്ച് പൈറീനീസ്. ഗവർണി വെള്ളച്ചാട്ടം മാത്രമാണ് 40 ഗവർണി ഗ്രാമത്തിൽ നിന്ന് മിനിറ്റ് ഡ്രൈവ്.\nഏകാംഗ യാത്രക്കാർക്കും കുടുംബങ്ങൾക്കുമുള്ള ഒരു സ്വപ്ന കേന്ദ്രമാണ് യൂറോപ്പ്. യൂറോപ്പിലുടനീളം യാത്ര ചെയ്യുന്നത് വളരെ എളുപ്പമാണ്, ഞങ്ങളുടെ പട്ടികയിലെ മനോഹരമായ എല്ലാ വെള്ളച്ചാട്ടങ്ങളും ട്രെയിൻ അല്ലെങ്കിൽ ബസ് വഴി വളരെ ആക്സസ് ചെയ്യാവുന്നതാണ്, വേണ്ടി പകൽ യാത്രകൾ അല്ലെങ്കിൽ ക്യാമ്പിംഗ്, പരിചയസമ്പന്നരായ യാത്രക്കാർക്കോ തുടക്കക്കാർക്കോ വേണ്ടി സാഹസികത അനുഭവിക്കുകയും യൂറോപ്പിന്റെ ഏറ്റവും മികച്ച സ്വഭാവം പര്യവേക്ഷണം ചെയ്യാനുള്ള ആഗ്രഹം പ്രകടിപ്പിക്കുകയും ചെയ്യുന്നു.\nDo you want to embed നമ്മുടെ ബ്ലോഗ് പോസ്റ്റ് “7 യൂറോപ്പിലെ ഏറ്റവും മനോഹരമായ വെള്ളച്ചാട്ടം” നിങ്ങളുടെ സൈറ്റിൽ? ഒന്നുകിൽ നിങ്ങൾ ഞങ്ങളുടെ ഫോട്ടോകളും ടെക്സ്റ്റ് എടുത്തു ഒരു നമ്മെ ക്രെഡിറ്റ് നൽകാൻ കഴിയും ഈ ബ്ലോഗ് പോസ്റ്റ് ലിങ്ക്. അല്ലെങ്കിൽ ഇവിടെ ക്ലിക്ക് ചെയ്യുക: HTTPS://embed.ly/code?URL = HTTPS://www.saveatrain.com/blog/most-be Beautiful-waterfalls-europe/ - (എംബെഡ് കോഡ് കാണാൻ അല്പം താഴേക്ക് സ്ക്രോൾ)


കേരളത്തിന്‍െറ ഹജ്ജ് ക്വോട്ട 11,197 സീറ്റ് | haj quota kerala | Madhyamam\ndate_range9March 2017 11:33 PM GMT\nകേരളത്തിന്‍െറ ഹജ്ജ് ക്വോട്ട 11,197 സീറ്റ്\nകൊണ്ടോട്ടി: ഈ വര്‍ഷത്തെ ഹജ്ജ് ക്വോട്ട കേന്ദ്ര ഹജ്ജ് കമ്മിറ്റി പ്രസിദ്ധീകരിച്ചു. കേരളത്തില്‍നിന്ന് സംവരണ വിഭാഗത്തിലെ മുഴുവന് പേരടക്കം 11,197 പേര്‍ക്കാണ് അവസരം. ഇതോടെ ഹജ്ജ് തീര്‍ഥാടകരില് കേരളം രണ്ടാം സ്ഥാനത്തത്തെി. യഥാര്‍ഥ ക്വോട്ടയനുസരിച്ച് കേരളം ആറാം സ്ഥാനത്താണ്. കേന്ദ്ര ഹജ്ജ് കമ്മിറ്റി മുഖേനയുള്ള 1,25,025 ക്വോട്ടയില് 1,23,700 ആണ് മുഴുവന് സംസ്ഥാനങ്ങള്‍ക്കും കേന്ദ്രഭരണ പ്രദേശങ്ങള്‍ക്കുമായി ഇപ്പോള് വീതിച്ചുനല്‍കിയത്.\nകൂടാതെ നാലാം വര്‍ഷക്കാരില് 363 പേര്‍ക്കും അവസരം ലഭിക്കും. മറ്റ് സംസ്ഥാനങ്ങളില് അപേക്ഷകര് കുറഞ്ഞതിനാല് കൂടുതലായി ലഭിച്ച സീറ്റുകളാണ് കേരളത്തിന് നേട്ടമായത്. കേരളത്തില്‍നിന്ന് ഈ വര്‍ഷം 95,236 അപേക്ഷകരാണുണ്ടായിരുന്നത്. ഇതില് സംവരണ വിഭാഗത്തില്‍പെടുന്ന 10,834 പേര്‍ക്കും നറുക്കെടുപ്പില്ലാതെതന്നെ അവസരം ലഭിച്ചു. നാലാം വര്‍ഷ അപേക്ഷകരായ 363 പേരെ മാര്‍ച്ച് 19ന് കരിപ്പൂര് ഹജ്ജ് ഹൗസില് നടക്കുന്ന നറുക്കെടുപ്പില് തീരുമാനിക്കും. കാറ്റഗറി എയില് 70 വയസ്സിന് മുകളിലുള്ള 1,740 അപേക്ഷകരാണുള്ളത്. തുടര്‍ച്ചയായ അഞ്ചാം വര്‍ഷക്കാര് 9,090 പേരാണ്. സംസ്ഥാനത്തുനിന്നുള്ള നാലാം വര്‍ഷ അപേക്ഷകര് 14,382 പേരാണ്. കേരളത്തിന്‍െറ മുസ്ലിം ജനസംഖ്യ പ്രകാരം അനുവദിച്ച ക്വോട്ട 6,128 ആണ്. വിവിധ സംസ്ഥാനങ്ങളില് അപേക്ഷകരില്ലാത്തതിനത്തെുടര്‍ന്ന് 4,506 സീറ്റും അധിക ക്വോട്ടയായി 563 സീറ്റും കേരളത്തിന് ലഭിച്ചു. കേരളത്തിന് പുറമെ ഗുജറാത്തിനാണ് അധിക ക്വോട്ട ലഭിച്ചത ്-6,468. ഉത്തര്‍പ്രദേശില്‍നിന്നാണ് ഈ വര്‍ഷം കൂടുതല് തീര്‍ഥാടകരുള്ളത് -29,017. കേരളത്തിന് പിറകില് മൂന്നാം സ്ഥാനത്ത് 10,877 ക്വോട്ട ലഭിച്ച ഗുജറാത്താണ്.\nമൂന്ന് സംസ്ഥാനങ്ങളില് അപേക്ഷകര് കുറഞ്ഞത് കേരളത്തിന് നേട്ടമായി\nകൊണ്ടോട്ടി: സംസ്ഥാനത്തിന് അനുവദിച്ചതിനെക്കാള് കൂടുതല് ഹജ്ജ് ക്വോട്ട ലഭിക്കാന് സഹായകരമായത് മൂന്ന് സംസ്ഥാനങ്ങളില് അപേക്ഷകര് കുറവായത്.ബംഗാള്, ബിഹാര്, അസം എന്നിവിടങ്ങളില് അധികം വന്ന സീറ്റാണ് കേരളത്തിനും ഗുജറാത്തിനും വീതിച്ചുനല്‍കിയത്. ഈ മൂന്ന് സംസ്ഥാനങ്ങളിലായി 15,504 സീറ്റുകളാണ് ബാക്കിയായത്. ഇതില് 10,974 സീറ്റുകള് കേരളത്തിലെയും ഗുജറാത്തിലെയും അഞ്ചാം വര്‍ഷ അപേക്ഷകര്‍ക്കാണ് കേന്ദ്ര ഹജ്ജ് കമ്മിറ്റി അനുവദിച്ചത്. ബംഗാളിന് അനുവദിച്ച ക്വോട്ട 17,026 ആണെങ്കിലും 9,940 അപേക്ഷകര് മാത്രമാണുണ്ടായിരുന്നത്. അസമില് 7,535 ക്വോട്ടയുണ്ടെങ്കിലും 4,279 ആണ് അപേക്ഷകരുടെ എണ്ണം. ബിഹാറിന് ക്വോട്ടയായി 12,125 സീറ്റ് അനുവദിച്ചപ്പോള് അപേക്ഷകര് 6,963 അപേക്ഷകര് മാത്രമാണുണ്ടായിരുന്നത്.\nഝാര്‍ഖണ്ഡ്, പഞ്ചാബ്, ത്രിപുര എന്നിവിടങ്ങളിലായി 166 സീറ്റും ബാക്കിയായി. ബംഗാള് -7,086, അസം-4,279, ബിഹാര് -5,162 എന്നിവയാണ് മറ്റുള്ളവക്ക് ലഭിച്ചത്.അധിക ക്വോട്ടയായി ഉത്തര്‍പ്രദേശിനും 1,592 സീറ്റ് അനുവദിച്ചു. കൂടാതെ മഹാരാഷ്ട്ര, കര്‍ണാടക, ജമ്മുകശ്മീര് സംസ്ഥാനങ്ങള്‍ക്കും അധിക ക്വോട്ട നല്‍കി. തുടര്‍ച്ചയായി രണ്ടാം വര്‍ഷമാണ് കേരളത്തിന് അനുവദിച്ച ക്വോട്ടയെക്കാള് കൂടുതല് സീറ്റ് ലഭിക്കുന്നത്. കഴിഞ്ഞ വര്‍ഷം സംസ്ഥാനത്തിന്‍െറ യഥാര്‍ഥ ക്വോട്ട 5,633 ആയിരുന്നെങ്കിലും 9,943 സീറ്റുകള് ലഭിച്ചിരുന്നു. ഹറം നവീകരണത്തിന്‍െറ ഭാഗമായി കഴിഞ്ഞ മൂന്ന് വര്‍ഷമായി നിര്‍ത്തിവെച്ച 20 ശതമാനം ക്വോട്ട സൗദി പുന$സ്ഥാപിച്ചതും കേരളമുള്‍പ്പെടെ കൂടുതല് അപേക്ഷകരുള്ള സംസ്ഥാനങ്ങള്‍ക്ക് നേട്ടമായി.\nTAGS:haj quota kerala hajj 2017\nNews Summary - haj quota kerala


ഓ, മക്കാ… നീ എന്നെ ഒത്തിരി കൊതിപ്പിക്കുന്നു – Utharadesam\nഓ, മക്കാ… നീ എന്നെ ഒത്തിരി കൊതിപ്പിക്കുന്നു\nJuly 30, 2020 Published Time: 5:39 PM\nഈ പരിശുദ്ധ ഹജ്ജ് വേളയില് നീ എന്നെ വല്ലാതെ നൊമ്പരപ്പെടുത്തുന്നു.\nമുപ്പത്തൊന്ന് വര്‍ഷക്കാലം നിന്റെ ഹൃദയത്തില് കുടിയേറാന് എനിക്ക് അവസരം തന്ന നാഥനെ സ്തുതിക്കുമ്പോള് തന്നെ\nലക്ഷങ്ങള് നാഥന് സ്തുതി പാടുന്ന അറഫയില് ഈ കോവിഡ് മഹാമാരിക്കാലത്ത് വെറും ആയിരങ്ങള് ഒത്തുകൂടുന്ന ഹജ്ജ് വേളയില്\nനീ എന്നെ ഒത്തിരി കൊതിപ്പിക്കുന്നു, നൊമ്പരപ്പെടുത്തുന്നു.\nനീ എന്റെ ഹൃദയം ശുദ്ധീകരിച്ചു.\nനീ എന്റെ പ്രാര്‍ത്ഥനകള്‍ക്ക് നിരന്തരം മറുപടിതന്നു.\nപലപ്പോഴും എന്റെ പ്രാര്‍ത്ഥനകള് നീ കേട്ടു\nശുദ്ധമായ തേങ്ങലുകള്‍ക്കും തേടലുകള്‍ക്കും പരിഹാരമുണ്ടെന്ന് നീ എനിക്കു പലപ്പോഴും തെളിവുകള് സഹിതം കാണിച്ചുതന്നു.\nലോകത്തിലെ ഏറ്റവും വലിയ ഘടികാരവും പേറി നില്‍ക്കുന്ന മക്കാ ക്ലോക്ക് ടവറിനെ തണലാക്കി വിശുദ്ധ ഗേഹത്തിന്റെ ചാരത്ത് ആത്മീയ നിര്‍വൃതിയില് മണിക്കൂറുകളോളം നിന്റെ പരിശുദ്ധമായ കഅബാലയം നോക്കി കണ്ണീരാല് പ്രാര്‍ത്ഥനയില് ലയിക്കുമ്പോള് നീ എനിക്ക് നല്‍കിയ ആത്മസംതൃപ്തി അപാരമായിരുന്നു.\nഉംറക്കും ഹജ്ജിനുമൊക്കെ എത്തുന്ന എന്റെ മാതാപിതാക്കളുടെ കൈയും പിടിച്ച് പുണ്യ പ്രവാചകന്മാര് അഹോരാത്രം പണിയെടുത്ത് ഉഴുത് മറിച്ച് ഇസ്ലാമിനെ നട്ടുപിടിപ്പിച്ച വിശുദ്ധ മണ്ണിലൂടെ നടന്നുനീങ്ങുമ്പോള് ഞാനാണ് ഈ ലോകത്തെ ഏറ്റവും ഭാഗ്യവാനായ മകനെന്ന് ഞാന് അഹങ്കരിക്കുമായിരുന്നു.\nസഫ-മര്‍വ മലകള്‍ക്കിടയില് പരവശയായ ഹാജറ എന്ന മാതാവ് തന്റെ ഇളം പൈതലിന് ദാഹജലം തേടി നെട്ടോട്ടം ഓടിയതിന്റെ ഗല്‍ഗദം ഞാനവിടെ കേട്ടിരുന്നു. ദഹിച്ച് അവശനായ കുഞ്ഞു പൈതലിന്റെ തേങ്ങല് മുഴങ്ങിയതും എനിക്കവിടെ കേള്‍ക്കാമായിരുന്നു.\nകറകള് കഴുകിക്കളത്ത തീര്‍ത്ഥാടകരുടെ വിശാലമായ മനസ് പോലെതന്നെ അറഫ എത്ര വിശാലമായ ഇടമാണ്. അറഫ എന്ന പദത്തിന്റെ അര്‍ത്ഥം പോലെ തന്നെ അറഫ ‘തിരിച്ചറിവ്’ ന്റെ ഇടമായിരുന്നല്ലൊ. ഏറെ തിരിച്ചറിവുകളാണല്ലൊ പരിശുദ്ധ ഹജ്ജ് വേളയില് അറഫയില് നിന്നും നീ ഞങ്ങള്‍ക്ക് പകര്‍ന്നുനല്‍കിയത്.\nപ്രപഞ്ചനാഥന് ഏഴാനാകാശത്തുനിന്നും താഴെ ഇറങ്ങിവരികയും തന്റെ ദാസന്മാരുടെ പാപങ്ങള് പൊറുത്തുകൊടുക്കുകയും ചെയ്യുന്ന ദിനം, ഏറ്റവും കൂടുതലായി നരക മോചനം നടക്കുന്ന ആണ്ടിലെ ഏകദിനം. മാലാഖമാര് ഭൂമിയില് ഇറങ്ങിവന്ന് അഭിമാനം കൊള്ളുന്ന ദിനം.\nഈ വേള നീ എന്നെ വല്ലാതെ\nമുസ്ദലിഫക്ക് ഖുര്‍ആന് ഉപയോഗിച്ച പദം മഅ്അറുല് ഹറാം പവിത്ര ബോധം അങ്കുരിപ്പിക്കുന്ന ഇടം എത്ര അര്‍ത്ഥവത്തായ പദം.\nബലിവേളയില് അറുക്കുന്ന മൃഗത്തിന്റ ഭീതിജനകമായ കണ്ണുകളിലേക്ക് നോക്കുമ്പോള് ആ സ്ഥാനത്ത് എന്റെ മക്കളെ ഞാന് ഓര്‍ക്കുമായിരുന്നു. പിതാവിന്റെ സ്വപ്‌ന സാക്ഷാല്‍ക്കാരത്തിന് എല്ലാം ത്യജിക്കാന് സന്നദ്ധനായി മലഞ്ചെരുവില്‍വെച്ച് കഴുത്ത് നീട്ടിക്കൊടുത്ത ഇസ്മാഇലിനെ മിനായില് എനിക്ക് കാണാമായിരുന്നു. അവിടെ ഇബ്രാഹിമിന്റെ ത്യാഗോജ്ജ്വല ജീവിതത്തെ ഞാന് സ്മരിക്കുമായിരുന്നു. ക്ഷമ ക്ഷണിക ജീവിതത്തെ കരുത്തുറ്റതാക്കുമെന്ന് മക്കാ ജീവിതമണല്ലൊ എന്നെ പഠിപ്പിച്ചത്.\nഎല്ലാവരും ദൈവ ദാസന്മാരാണെന്നും പരസ്പരം സ്‌നേഹിക്കേണ്ടവരാണെന്നും ക്ഷമയാണ് ജീവിത വിജയമെന്നും നീ എനിക്ക് പഠിപ്പിച്ചു. വിവിധ രാജ്യക്കാര്, വ്യത്യസ്ത സംസ്‌കാരങ്ങളുള്‍ക്കൊള്ളുന്നവര്, ദേശവും ഭാഷയും വ്യത്യസ്തമായവര്, കുറിയവനും നീളം കൂടിയവനും, സൗന്ദര്യമുള്ളവരും വിരൂപന്മാരും, കറുത്തവരും വെളുത്തവരും, അറബികളും അനറബികളും, രാജാക്കന്മാരും പ്രജകളും, ഭരണാധിപന്മാരും ഭരണീയരും, പണ്ഡിതരും പാമരരും, സമ്പന്നരും ദരിദ്രരരും, കരുത്തരും ദുര്‍ബലരും എന്നുവേണ്ട ജീവിതത്തിന്റെ ഭിന്ന തുറകളിലുള്ളവര് ഒരു വേര്‍തിരിവുമില്ലാതെ ഒരേ വേഷത്തില് ഒരേ മന്ത്രവുമായി ഒരേ കര്‍മ്മത്തിലൂടെ ഒരേ ദിവസം നീങ്ങുന്ന അവിസ്മരണീയമായ മഹശറക്ക് സമാനമായ അറഫയിലെ ആ മഹത്തായ ചടങ്ങിന് ഒരിക്കല് കൂടി സാക്ഷിയാകാന് കഴിയാത്തത് ആ പുണ്യം നുകരാന് കഴിയാത്തത് മനസിനെ വല്ലാതെ നൊമ്പരപ്പെടുത്തുന്നു.\nഓ മക്കാ നീ എന്നെ ഒത്തിരി കൊതിപ്പിക്കുന്നു, വല്ലാതെ നൊമ്പരപ്പെടുത്തുന്നു.\nഅറഫ ദിനം: മാനവ സ്‌നേഹത്തിന്റെ മഹാസംഗമം\nസംസ്ഥാനത്ത് 506 പേര്‍ക്ക് കൂടികോവിഡ്; കാസര്‍കോട്ട് 28 പേര്‍ക്ക്\n21 സമ്പര്‍ക്കമുള്‍പ്പെടെ ജില്ലയില് വ്യാഴാഴ്ച 28 പേര്‍ക്ക് കൂടി കോവിഡ്; മൂന്ന് പേരുടെ ഉറവിടം ലഭ്യമല്ല


വഴിയോരത്തു നിന്ന് വീട്ടിലേക്കു പറിച്ചുനടാം — Vikaspedia\nആയുര്‍വേദവിധി പ്രകാരം യൗവ്വനം നിലനിര്‍ത്താന് സഹായിക്കുന്ന കളസസ്യമാണ് തഴുതാമ. സംസ്‌കൃതത്തില് ഇതു പുനര്‍നവ എന്നറിയപ്പെടുന്നു. തഴുതാമയിലെ പുനര്‍നവിന് എന്ന ആല്‍ക്കലോയിഡിന്റെ സാന്നിധ്യം ശരീരത്തിലെ ദുര്‍നീര് പുറന്തള്ളാന് സഹായിക്കുകയും അതുവഴി ശരീരശുദ്ധി ഉറപ്പുവരുത്തുകയും ചെയ്യുന്നു. ശ്വാസകോശ സംബന്ധമായ രോഗങ്ങള്‍ക്ക് പ്രതിവിധിയായി പുനര്‍ന്നവാദി കഷായം കണക്കാക്കപ്പെടുന്നു. തഴുതാമയെ എങ്ങനെ നട്ടുവളര്‍ത്താം എന്നു നോക്കാം.\nചുവന്ന പൂക്കളോടുകൂടിയ ഇനമാണ് ഇലക്കറിയായി ഉപയോഗിക്കുന്നത്. ഒന്നോ രണ്ടോ കഷ്ണം മേല്‍മണ്ണില് വേരൂന്നി വളരുന്ന തണ്ട് നടീല് വസ്തുവായി ഉപയോഗിക്കാം. നേര്‍മയായ മേല്‍മണ്ണ്, ഉണങ്ങിയ ചാണകപ്പൊടി, തരിമണല് എന്നിവ ചേര്‍ത്തിളക്കിയ മിശ്രിതം പൂച്ചട്ടിയില് നിറയ്ക്കുക. എന്നിട്ട് തഴുതാമയുടെ തണ്ട് ഒന്നോ രണ്ടോ മുട്ട് മണ്ണിനടിയിലാകുംവിധം നടുക. മണ്ണ് ഉണങ്ങാതെ സൂക്ഷിക്കുക. തൂക്കുവെയില് ലഭ്യമായില്ലെങ്കിലും വേഗത്തില് വളരുന്ന സസ്യമാണ് തഴുതാമ. മണ്ണില് അല്‍പ്പം ജലാംശം ലഭ്യമായാല് തഴുതാമ തഴച്ചുവളരും. സണ്‍ഷേഡുകളില് ചീരക്കൃഷി ചെയ്യുന്ന രീതിയില് തഴുതാമക്കൃഷിയും ചെയ്യാം. മുപ്പതു മുതല് നാല്‍പ്പതു സെന്റീമീറ്റര് വരെ അകലം പാലിച്ചേ തണ്ടു വയ്ക്കാവൂ എന്നതാണ് ഏക വ്യത്യാസം.\nതഴുതാമ ഒരു സ്ഥലത്ത് ഒരിക്കല്‍മാത്രം നട്ടാല് മതിയാകും. കടുത്ത വേനലില് വിളവെടുപ്പ് വേണ്ടിവന്നാല് ജലസേചനം നടത്തണം. സ്വയം വിത്തുവിതയ്ക്കുന്നതും പൂര്‍വാധികം വേഗത്തില് വളര്‍ന്നു പന്തലിക്കുന്നതുമായ ഇലക്കറി വിളയും ഔഷധവുമാണ് തഴുതാമ.\nഇലകളും ഇളംതണ്ടും ഉപ്പേരി, തോരന് എന്നിവയുണ്ടാക്കാന് ഉപയോഗിക്കാം. സൂപ്പിനും സലാഡിനും തഴുതാമ ഇല അത്യുത്തമം തന്നെ.


എന്.പി. മുഹമ്മദ് c/o എന്.പി. മൊയ്തീന് | Madhyamam\nHomechevron_rightOpinionchevron_rightArticleschevron_rightഎന്.പി. മുഹമ്മദ് c/o...\ndate_range 13 Sep 2015 7:31 AM GMT\nഎന്.പി. മുഹമ്മദ് c/o എന്.പി. മൊയ്തീന്\nകോഴിക്കോട്ടെ ദേശീയ മുസ്ലിം സമൂഹത്തിലെ ഒടുവിലത്തെ കണ്ണിയും ഉറച്ച മതേതര ജനാധിപത്യവാദിയും അഴിമതിയുടെ കറപുരളാത്ത കോണ്‍ഗ്രസുകാരനുമാണ് എന്.പി. മൊയ്തീന്‍െറ നിര്യാണത്തോടെ നഷ്ടമായിരിക്കുന്നത്. അദ്ദേഹത്തെ അനുസ്മരിക്കുമ്പോള് ജ്യേഷ്ഠന് എന്.പി. മുഹമ്മദിന്‍െറ കൂടെ പതിറ്റാണ്ടുകള്‍ക്കുമുമ്പ് പങ്കെടുത്ത ഒരു പരിപാടിയുടെ അനുഭവം ഓര്‍ക്കാതെവയ്യ. മതേതരത്വത്തെ ചുറ്റിപ്പറ്റിയുള്ള ഒരു സെമിനാറായിരുന്നു വേദി. സെമിനാര് നടക്കുന്ന മഞ്ചേരിയിലേക്കുള്ള യാത്രാമധ്യേ ഞങ്ങള് പലതും സംസാരിച്ചു. ആശയപരമായി ഞാന് പ്രവര്‍ത്തിക്കുന്ന സംഘടനയുടെ ബദ്ധവൈരിയായിരുന്നു അന്ന് അദ്ദേഹമെങ്കിലും തികച്ചും സൗഹൃദപരമായിരുന്നു സംഭാഷണങ്ങള്. ഞങ്ങള് നിശ്ചിതസമയത്ത് വേദിയിലത്തെി. പരിപാടിയില് പ്രഥമ പ്രസംഗകന് മുതിര്‍ന്ന സാഹിത്യകാരന് എന്.പി തന്നെ. അദ്ദേഹം പ്രസംഗം തുടങ്ങിയത് ഇങ്ങനെ: ‘ഞാന് ഈ സെമിനാറില് സംബന്ധിക്കാന് ഒരേയൊരു കാരണമേയുള്ളൂ. ഇതിലേക്കു സംഘാടകരുടെ ക്ഷണം എനിക്ക് ലഭിച്ചത് ശ്രീ. എന്.പി. മുഹമ്മദ് C/o എന്.പി. മൊയ്തീന് എന്ന വിലാസത്തിലാണ്. അനുജന് മൊയ്തീന്‍െറ C/oല് അല്ലാതെ എനിക്ക് സ്വന്തമായ ഒരു മേല്‍വിലാസം ഇല്ളെന്ന് ഞെട്ടലോടെ ഞാന് മനസ്സിലാക്കി. ഇത്രയുംകാലം എഴുതിയും പറഞ്ഞും നടന്നിട്ട് എന്തുകാര്യം? മുഴുസമയ രാഷ്ട്രീയക്കാരനായ മൊയ്തീനെ മാത്രമേ ജനം അറിയൂ. ഇനി എന്നെ നേരിട്ടറിയിക്കാന് എന്തെങ്കിലും വഴിയുണ്ടോ എന്ന അന്വേഷണത്തിലാണ് ഇവിടെ എത്തിയത്.’ കൂട്ടച്ചിരികള്‍ക്കിടയില് എന്.പി സഗൗരവം പറഞ്ഞുനിര്‍ത്തിയപ്പോള് വല്ലാതായത് സംഘാടകരാണ്.\nസാഹിത്യ-സാംസ്കാരിക രംഗമായിരുന്നു ജ്യേഷ്ഠന് തെരഞ്ഞെടുത്തതെങ്കില് ദേശീയ പ്രസ്ഥാനത്തിന്‍െറ രാഷ്ട്രീയ പ്രവര്‍ത്തനങ്ങളില് മുഴുകുകയായിരുന്നു പിതാവ് എന്.പി. അബുവിനെപോലെ മൊയ്തീനും. മതേതര ദേശീയതയുടെ ഭൂമികയില് നിലയുറപ്പിച്ച് മുസ്ലിം സാമുദായികതയോട് നിരന്തരം പൊരുതിയതാണ് സ്വാതന്ത്ര്യ സമരസേനാനികളായ മുഹമ്മദ് അബ്ദുറഹ്മാന് സാഹിബിന്‍െറയും ഇ. മൊയ്തു മൗലവിയുടെയും സഹപ്രവര്‍ത്തകനായിരുന്ന എന്.പി. അബു സാഹിബിന്‍െറയും കുടുംബത്തിന്‍െറയും പാരമ്പര്യം. പില്‍ക്കാലത്ത് അതേ സാമുദായികതയോട് കോണ്‍ഗ്രസ് രാജിയാവേണ്ടി വന്നപ്പോള് ദേശീയ മുസ്ലിംകള് എന്നപേരില് അറിയപ്പെട്ട ഈ വിഭാഗം അനുഭവിച്ച അന്തസ്സംഘര്‍ഷം തീവ്രതരമായിരുന്നു. ഒടുവില് യാഥാര്‍ഥ്യങ്ങളോട് സമരസപ്പെട്ട് മൊയ്തീന് പ്രായോഗിക രാഷ്ട്രീയത്തിന്‍െറ നിസ്സഹായത ഏറ്റുവാങ്ങിയപ്പോഴും സഹോദരന് മുഹമ്മദ് നിലപാടുകളില് ഉറച്ചുനിന്നു. സാംസ്കാരിക ജീവിതത്തിന്‍െറ ഉത്തരാര്‍ധത്തില് മതമൂല്യങ്ങളെ സ്വാംശീകരിച്ചുകൊണ്ടുതന്നെ മതനിരപേക്ഷ ജനാധിപത്യത്തിനു വേണ്ടിയാണ് അദ്ദേഹം അവസാനംവരെ പേനയെടുത്തത്.\nമൊയ്തീനാവട്ടെ അവസരവാദിയും അഴിമതിക്കാരനുമെന്ന ദുഷ്പേര് കേള്‍പിക്കാതെ മൂല്യാധിഷ്ഠിത രാഷ്ട്രീയത്തിന്‍െറ മാതൃകയായി ജീവിച്ചു. ഒടുവില് അദ്ദേഹവുമായി ഈ ലേഖകന് സന്ധിച്ചത് കോഴിക്കോട്ടെ ജെ.ഡി.ടി ഇസ്ലാമിന്‍െറ ആഭ്യന്തര ഭരണം പ്രതിസന്ധിയിലായപ്പോള് പരിഹാരംതേടി കോഴിക്കോട്ടെ സമുദായ സ്നേഹികള് ഒരുമിച്ചിരുന്ന വേദിയിലാണ്. സുതാര്യവും സംശുദ്ധവുമായ നേതൃത്വവും ഭരണവും മഹത്തായ ആ സ്ഥാപനം അര്‍ഹിക്കുന്നു എന്ന ഉറച്ച നിലപാടിലായിരുന്നു മൊയ്തീന്. ഏറെക്കഴിയുംമുമ്പേ അദ്ദേഹം രോഗിയായി. മഹത്തായ സ്വാതന്ത്ര്യസമര പങ്കാളിത്തത്തിന്‍െറ പൈതൃകം സാഭിമാനം കൊണ്ടുനടന്ന ആ ആദര്‍ശശാലിയുടെ ആത്മാവിന് ദൈവം നിത്യശാന്തി പ്രദാനം ചെയ്യട്ടെ.


ബിഎസ് VI ഡ്യൂക്ക്, RC നിര വിപുലീകരിച്ച് കെടിഎം - Malayalam DriveSpark\nPublished: Thursday, January 30, 2020, 20:54 [IST]\nബിഎസ് VI നിര വിപുലീകരിച്ച് ഓസ്ട്രിയന് ഇരുചക്രവാഹന നിര്‍മ്മാതാക്കളായ കെടിഎം. എഞ്ചിന് നവീകരണത്തിനൊപ്പം തന്നെ മോഡലുകളില് ചെറിയ മാറ്റങ്ങളും കമ്പനി ഉള്‍പ്പെടുത്തിയിട്ടുണ്ട്.\n3,300 രൂപ മുതല് 10,000 രൂപ വരെയാണ് പുതിയ പതിപ്പുകളുടെ വില വര്‍ധിച്ചിരിക്കുന്നതും. ഏറ്റവും കൂടുതല് മാറ്റങ്ങള് ഡ്യൂക്ക് 200 -നാണ് കമ്പനി നല്‍കിയിരിക്കുന്നത്. ഭാരം കുറഞ്ഞ സ്പ്ലിറ്റ് ട്രെല്ലിസ് ഫ്രെയിം, പുതിയ ഇന്ധന ടാങ്ക് എന്നിവയാണ് പുതിയ മാറ്റങ്ങള്. ഡ്യൂക്കിന്റെ ഇന്ധന ടാങ്ക് കപ്പാസിറ്റി 10.2 ലിറ്ററില് നിന്ന് 13.5 ലിറ്ററായി വര്‍ദ്ധിപ്പിച്ചു.\n2.3 കിലോഗ്രാം ഭാരവും കൂടുതലാണ് പുതിയ 200 ഡ്യൂക്കിന്. ബിഎസ് VI മാനദണ്ഡങ്ങള്‍ക്കനുസരിച്ച് 199 സിസി, സിംഗിള് സിലിണ്ടര്, ഫ്യുവല് ഇന്‍ജെക്ഷന് എന്‍ജിന് പരിഷ്‌കരിച്ചു എന്നാണ് മറ്റൊരു മാറ്റം. ഇലക്ട്രോണിക്ക് ഓറഞ്ച്, സെറാമിക് വൈറ്റ് എന്നിങ്ങനെ2നിറങ്ങളിലും വാഹനം വിപണിയില് ലഭ്യമാകും.\nഅടിസ്ഥാന നിറമായ കറുപ്പില് ഓറഞ്ച് ഇന്‍സേര്‍ട്ടുകള് കൂടി ചേര്‍ത്ത് പുത്തന് കളര് കോമ്പിനേഷനിലാണ് പുതിയ RC200 -നെ കെടിഎം വിപണിയില് എത്തിക്കുന്നത്. പരിഷ്‌കരിച്ച പുത്തന് 199 സിസി, സിംഗിള് സിലിണ്ടര്, ഫ്യുവല് ഇന്‍ജെക്ഷന് എന്‍ജിന് 24.6 bhp 19.3 Nm torque ഉം സൃഷ്ടിക്കും.\nബിഎസ് IV മോഡലിന്റെ കരുത്തിനേക്കാള് 0.83 bhp കരുത്തും 0.2 Nm torque ഉം കുറവാണ് പുതിയ പതിപ്പിലെന്നും റിപ്പോര്‍ട്ടില് പറയുന്നു.\nഡ്യുവല് ചാനല് എബിഎസോടെയാണ് പുതിയ പതിപ്പ് വിപണിയില് എത്തുന്നത്. എന്നാല് പഴയ പതിപ്പ് സിംഗിള് ചാനല് എബിഎസ് ആയിരുന്നു. 1,96,768 ലക്ഷം രൂപയാണ് പുതിയ പതിപ്പിന്റെ എക്‌സ്‌ഷോറും വില.\nകെടിഎം നിരയില് നിന്നുള്ള ഡ്യൂക്ക് 390 ഇതിനകം തന്നെ പ്രീമിയം സവിശേഷതകളോടെയാണ് വിപണിയില് എത്തുന്നത്. റൈഡ്-ബൈ-വയര്, സ്ലിപ്പര് ക്ലച്ച്, സൂപ്പര്‍മോട്ടോ മോഡുള്ള ഡ്യുവല് ചാനല് എബിഎസ്, TFT ഡിസ്‌പ്ലേ, എല്‍ഇഡി ഹെഡ്ലാമ്പുകളും ബൈക്കില് ലഭ്യമാണ്.\n42.9 bhp കരുത്തും 37 Nm torque ഉം ഉത്പാദിപ്പിക്കുന്ന 373.3 സിസി ലിക്വിഡ്-കൂള്‍ഡ്, സിംഗിള് സിലിണ്ടര് എന്‍ജിനാണ് പുതിയ പതിപ്പിന്റെ കരുത്ത്. കാഴ്ച്ചയില് പുതുമ തോന്നാന് സില്‍വര് മെറ്റാലിക്, സെറാമിക് വൈറ്റ് എന്നീ പുതിയ നിറങ്ങളിലാണ് ഇനി 390 ഡ്യൂക്ക് ലഭ്യമാവുക. 2,52,928 ലക്ഷം രൂപയാണ് ബൈക്കിന്റെ എക്‌സ്‌ഷോറും വില.\nകെടിഎം നിരയിലെ RC390 -പതിപ്പിന്റെ ഡിസൈനിലോ ഫീച്ചറുകളിലോ കമ്പനി മാറ്റങ്ങള് വരുത്തിയിട്ടില്ല. 43.5 bhp കരുത്തും 36 Nm torque ഉം ഉത്പാദിപ്പിക്കുന്ന 373.3 സിസി സിംഗിള് സിലിണ്ടര് എന്‍ജിനാണ് ബൈക്കിന്റെ കരുത്ത്.\nകറുപ്പ്, വെളുപ്പ് നിറങ്ങള്‍ക്കൊപ്പം ഓറഞ്ച് നിറത്തിലുള്ള ട്രെല്ലിസ് ഫ്രെയിം, കറുപ്പ് അലോയി വീല് എന്നിവ ബൈക്കിന്റെ സവിശേഷതയാണ്. 2,48,075 ലക്ഷം രൂപയാണ് എക്സ്‌ഷോറൂം വില.\nചെറിയ മാറ്റങ്ങള് മാത്രമാണ് ഡ്യൂക്ക് 125 -ല് കമ്പനി വരുത്തിയിരിക്കുന്നത്. കൂടാതെ ഡ്യുവല്-ചാനല് എബിഎസ് സ്റ്റാന്‍ഡേര്‍ഡായി വാഗ്ദാനം ചെയ്യുന്നു. 124.7 സിസി, സിംഗിള് സിലിണ്ടര്, ഫോര്-വാല്‍വ് ലിക്വിഡ് കൂള്‍ഡ് SOHC എഞ്ചിനാണ് കരുത്ത്. ഈ എഞ്ചിന് 14.3 bhp കരുത്തും 12 Nm torque ഉം ഉത്പാദിപ്പിക്കുന്നു.\nആറ് സ്പീഡ് ഗിയര്‍ബോക്സാണ് നല്‍കിയിരിക്കുന്നത്. ബൈക്കിനായുള്ള ബുക്കിങ് കമ്പനി ആരംഭിച്ചെങ്കിലും ഫെബ്രുവരി അവസാനത്തോടെ മാത്രമേ ഉപഭോക്തക്കള്‍ക്ക് വാഹനം കൈമാറുകയുള്ളു. 1,38,041 ലക്ഷം രൂപയാണ് ബൈക്കിന്റെ എക്‌സ്‌ഷോറും വില.\n14.5 bhp കരുത്തും 12 Nm torque ഉം ഉത്പാദിപ്പിക്കുന്ന നവീകരിച്ച 199 സിസി, സിംഗിള്-സിലിണ്ടര് എന്‍ജിന് ആണ് പുതിയ RC125 മോഡലിന്റെ കരുത്ത്.\nകറുപ്പ്, വെളുപ്പ്, ഓറഞ്ച് എന്നീ മൂന്ന് നിറങ്ങള്‍ക്കൊപ്പം, ഗ്രാഫിസുകളും കമ്പനി പരിഷ്‌കരിച്ചിട്ടുണ്ട്. ഫെബ്രുവരി അവസാനത്തോടെ മാത്രമേ ഉപഭോക്തക്കള്‍ക്ക് വാഹനം കൈമാറുകയുള്ളു. 1,55,277 ലക്ഷം രൂപയാണ് ബൈക്കിന്റെ എക്സ്‌ഷോറൂം വില.\nKTM Duke And RC BS6 Models Launched In India. Read in Malayalam.\nStory first published: Thursday, January 30, 2020, 20:54 [IST]


കടലോളം അഭിമാനം... മത്സ്യത്തൊഴിലാളി കുടുംബത്തിൽ നിന്ന് ഐക്യരാഷ്ട്രസഭ പ്രസംഗ പീഠത്തോളം ഉയർന്ന രണ്ടു വനിതകളുടെ കഥ | UN Speakers | Women\nTuesday 31 July 2018 12:08 PM IST\nകടലോളം അഭിമാനം... മത്സ്യത്തൊഴിലാളി കുടുംബത്തിൽ നിന്ന് ഐക്യരാഷ്ട്രസഭ പ്രസംഗ പീഠത്തോളം ഉയർന്ന രണ്ടു വനിതകളുടെ കഥ\nഅനുസരണയില്ലാത്ത കുട്ടികളെപ്പോലെ ഇളകിമറിയുകയായിരുന്നു കടൽ!\nമിഥുനത്തിലും കർക്കടകത്തിലുമാണ് കടൽ ഏറ്റവും ക്ഷുഭിതയാകുന്നത്. മത്സ്യത്തൊഴിലാളികൾ പോ ലും ഒന്നു മടിക്കും കടലിൽ പോകാൻ. അതുകൊണ്ടുതന്നെഞങ്ങളെയും കൂട്ടി തോണിക്കാരൻ ക്ലീറ്റസ് കടലിലേക്കു പുറ പ്പെടുമ്പോൾ താക്കീതുകളായിരുന്നു, ചുറ്റും നിന്നവർക്കു തരാനുണ്ടായിരുന്നത്. തീരം വിട്ടുപോകരുത്. അസ്വാഭാവികത ക ണ്ടാൽ കൊടി പറത്തണം. നന്നായി പ്രാർഥിക്കണം. സ്നേഹം നിറഞ്ഞ ഉപദേശങ്ങളുമുണ്ടായി.\nകടൽത്തോണിയിൽ ഞങ്ങളൊടൊപ്പം രണ്ടു സ്ത്രീകളാണ്. കടലിൽ സ്ത്രീകൾക്ക് ‘പ്രവേശനം പാസു മൂലം’ നിയന്ത്രിച്ചിട്ടുണ്ട് കടലുമായി ബന്ധപ്പെട്ട വിശ്വാസങ്ങളും ആചാരങ്ങളും. ഇവർ രണ്ടുപേരും പക്ഷേ, കടലിന്റെ മക്കളാണ്. കട ൽ ഇവർക്കു സിരകളിൽ ഒാടുന്ന രക്തമാണ്. അതു മാത്രമല്ല ഇവരെ വ്യത്യസ്തരാക്കുന്നത്. കടലറിവുകളുടെ ആഴങ്ങളാണ്. യാത്ര ഈ കടലറിവുകാരോടൊപ്പമാണെങ്കിൽ കടലിനെ പേടി വേണ്ട. എന്തു സംഭവിച്ചാലും ജീവൻ തിരിച്ചുകിട്ടും കടലിന്റെ ഈ മക്കൾ കൂടെയുള്ളപ്പോൾ. കടൽക്കഥ പറയാനാണ് ഇവർ വന്നത്. ഒപ്പം കടലിന്റെ വ ന്യതയിൽ കുറച്ചു ചിത്രങ്ങൾ. അത് അവർക്കു കൂടി നിർബന്ധമുള്ള കാര്യമായിരുന്നു. കടൽക്കരയിലിരുന്ന് ഫോട്ടോെയടുക്കുന്നതുപോലെയല്ലല്ലോ ഉൾക്കടലിൽ തിരമാലകളുടെ നടുവിൽ നിന്ന് ഫോട്ടോയെടുക്കുന്നത്.\nഈ കടൽമക്കളെ പരിചയപ്പെടാം ഒരാൾ െഎക്യരാഷ്ട്രസഭയിൽപ്പോയി കടലിനെക്കുറിച്ചു പ്രസംഗിച്ച ആളാണ്. മറ്റേയാൾ കടലിന്റെ അടിത്തട്ടിൽ നേരിട്ടെത്തി കടൽജീവിതം പഠിക്കുന്ന ശാസ്ത്രജ്ഞയാണ്. അത്യപൂർവമായ ആ കടൽക്കഥകൾ പറയുമ്പോൾ കടൽ അവരെ തിരമാലകൾ കൊണ്ട് അനുഗ്രഹിക്കുകയായിരുന്നു.\nലിസ്ബ യേശുദാസും അനീഷയുമാണ് ഈ കടൽമക്കൾ. തുമ്പ സെന്റ് സേവ്യേഴ്സ് കോളജിലെ മലയാളം ആൻഡ് മാസ് കമ്യൂണിക്കേഷൻ ഡിപ്പാർട്ടുമെന്റിൽ അധ്യാപികയാണ് ലിസ്ബ യേശുദാസ്. അനീഷ ആൻഡമാൻ നിക്കോബാർ ദ്വീപ് സമൂഹങ്ങളിലെ കടൽ ഗവേഷകയും. അതുകൊണ്ട് അവരുടെ കഥ നിറയെ കടലാണ്. കടൽജീവിതമാണ്. കടലിന്റെ കരുത്തും അഴകുമാണ്. ‘ഇനി ചിങ്ങം പിറക്കണം. കടലൊന്നു തെളിഞ്ഞു ചിരിക്കണമെങ്കിൽ. അതുവരെ ഇങ്ങനെ പേടിപ്പിച്ചുകൊണ്ടിരിക്കും.’’ ലിസ്ബ പറഞ്ഞു തുടങ്ങി; സ്വന്തം ജീവിതം പിന്നെ, കടലമ്മയുെട അറിയാക്കഥകളും.\nഅക്ഷരങ്ങളുടെ കടലിൽ നിന്ന്\nപ്രതികൂല സാഹചര്യങ്ങളോടുള്ള പടവെട്ടലാണ് ലിസ്ബയുടെ ജീവിതത്തെ വ്യത്യസ്തമാക്കുന്നത്. മത്സ്യത്തൊഴിലാളിയായ യേശുദാസിന്റെയും വീട്ടമ്മയായ ലിസിയുടെയും മൂന്നു മക്കളിൽ ഒരാൾ. പത്താം ക്ലാസ്സുവരെ അപൂർവമായി കടന്നുപോകുന്ന വിദ്യാഭ്യാസകാലം. പതിനെട്ടു വയസാകുമ്പോഴേ വിവാഹം. അതിനു ശേഷം ജീവിതം ഉന്തിയും തള്ളിയും മുന്നോട്ടു കൊണ്ടുപോകാൻ മീൻകുട്ടയും ചുമലിലേറ്റിയുള്ള അ ലച്ചിൽ. ഇങ്ങനെയൊക്കെയാകുമായിരുന്നു ലിസ്ബയുടെ ജീവിതവും. എന്നാൽ, അക്ഷരങ്ങൾ തിരയടിച്ചപ്പോൾ ലിസ്ബയുടെ കടൽ ജീവിതം വഴിമാറുകയായിരുന്നു.\nകോവളത്തിനടുത്തുള്ള കടലോരമാണ് പുല്ലുവിള. സാധാരണക്കാരായ മത്സ്യത്തൊഴിലാളികൾ തിങ്ങിപ്പാർക്കുന്ന ഇടം. കടൽ തിരയടിച്ചു കയറുന്ന തെങ്ങിൻതോപ്പുകളും മീൻവലകൾ ഉണക്കാനിട്ട നാട്ടിടവഴികളും ധാരാളമുണ്ട് പുല്ലുവിളയിൽ. ആ വഴികളിൽ നിന്നു ലിസ്ബ തുടങ്ങിയ ജീവിതയാത്രയാണ് ഇപ്പോൾ െഎക്യരാഷ്ട്രസഭയിൽ എത്തിനിൽക്കുന്നത്.\nകടൽ അദ്ഭുതങ്ങളുടെ ലോകം കൂടിയായിരുന്നു ലിസ്ബയ്ക്ക്. കരയിൽ നിൽക്കുന്ന കമ്പവലക്കാർ കടലിലെ മീൻകൂട്ടത്തെ കണ്ടെത്തുന്നത്, നക്ഷത്രത്തെ നോക്കി ദിക്ക് അറിയുന്നത്, ചൂണ്ടുവിരലിൽ കൊരുത്തിട്ട ചൂണ്ടയുെട ചലനം നോക്കി മീനിന്റെ ഭാരം പറയുന്നത്, കടലിനടിയിലെ പാരു നോക്കി മീൻ പിടിക്കുന്നത്, ചരട് എറിഞ്ഞ് കടലിന്റെ ആഴം അളക്കുന്നത് അങ്ങനെയങ്ങനെ കടൽ വലിയ ഒരു അദ്ഭുതമായിരുന്നു ലിസ്ബയ്ക്ക്. എങ്കിലും പഠിക്കണമെന്ന ആഗ്രഹം കുട്ടിക്കാലത്തേയുണ്ടായിരുന്നു. അച്ഛൻ യേശുദാസ് ആ ആഗ്രഹത്തിന് തടസം നിന്നില്ല. പത്താം ക്ലാസ്സുവരെ മകൾ നന്നായി പഠിക്കണം എന്നായിരുന്നു യേശുദാസിന്റെ ആഗ്രഹം. അതിനുശേഷമുള്ള പഠനത്തെക്കുറിച്ചു അദ്ദേഹവും ആഗ്രഹിച്ചില്ല. അങ്ങനെ തോപ്പ് സെന്റ് റോക്സ് കോൺവെന്റിൽ ലിസ്ബ പ്രാഥമിക വിദ്യാഭ്യാസത്തിനെത്തി. തുടർന്നു നെല്ലിമൂട് സെന്റ് ക്രിസോസ്റ്റംസ് കോൺവെന്റിൽ ചേർന്നു.\nലിസ്ബയെ സംബന്ധിച്ചിടത്തോളം ആഡംബരം നിറഞ്ഞതായിരുന്നു ഈ സ്കൂൾ വിദ്യാഭ്യാസകാലം. വീട്ടിലെ സാഹചര്യം അത്രയ്ക്കു മോശമായിരുന്നു എന്നർഥം. പ്ലസ് ടു കഴിഞ്ഞതോടെ പരമ്പരാഗത രീതി പ്രകാരം വിവാഹത്തിനുള്ള ഒരുക്കങ്ങൾ തുടങ്ങി വീട്ടുകാർ. എന്നാൽ പഠിക്കണം എന്ന ആഗ്രഹത്തിൽ ലിസ്ബ ഉറച്ചുനിന്നു. പുല്ലുവിള സ്കൂളിലെ ബയോളജി അധ്യാപികയായ മിനി ഡികോസ്റ്റയാണു ലിസ്ബയെ തുടർപഠനത്തിനു സഹായിച്ചത്. ബയോ ടെക്നോളജി െഎച്ഛികവിഷയമായെടുത്ത് ബിരുദത്തിനു ചേരാൻ അവർ ഉപദേശിച്ചു.\nഎന്നാൽ ലിസ്ബയ്ക്ക് ബയോടെക്നോളജിയിൽ അഡ്മിഷൻ കിട്ടിയില്ല. മുന്നിലൊരു വഴിയുണ്ടായിരുന്നത് തുമ്പ സെന്റ് സേവ്യേഴ്സ് കോളജിൽ മലയാളം ബിരുദത്തിനു ചേരാനായിരുന്നു. മലയാളവും മാസ് കമ്യൂണിക്കേഷനുമായിരുന്നു വിഷയങ്ങൾ. അതിലുപരിയായി ലിസ്ബയുടെ ആഹ്ലാദം കവി പ്രഫ. വി. മധുസൂദനൻ നായർ അന്നു ഡിപ്പാർട്ടുമെന്റ് മേധാവിയാണ് എന്നതായിരുന്നു.\nഐക്യരാഷ്ട്രസഭയിൽ പ്രസംഗിക്കുന്ന ലിസ്ബാ\nസെന്റ് സേവ്യേഴ്സ് കോളജിലെ പഠനമാണ് ലിസ്ബയുടെ ജീവിതത്തെ വഴിതിരിച്ചു വിട്ടത്. മധുസൂദനൻ നായരുടെ മനോഹരമായ ക്ലാസ്സുകൾ മാത്രമല്ല െഎറിസ് കൊയിലിയോ എന്ന അധ്യാപികയുടെ സ്നേഹവും കൂടിച്ചേർന്നപ്പോൾ ലിസ്ബയിലെ വിദ്യാർഥി പുതിയ ഉയരങ്ങൾ തേടി. പഠനവും പ്രസംഗവും ജീവിതത്തിന്റെ ഭാഗമായി. ആ കഠിനാധ്വാനമാണ് ലിസ്ബയെ െഎക്യരാഷ്ട്ര സഭയിലേക്ക് എത്തിച്ചത്.\nസെന്റ് സേവ്യേഴ്സ് കോളജിൽ നിന്നു കേരള സർവകലാശാലയുടെ മലയാളം ഡിപ്പാർട്ട്മെന്റിലേക്കായിരുന്നു ലിസ്ബയുടെ അടുത്ത യാത്ര. അവിടെ നിന്നു ബിരുദാനന്തരബിരുദവും എം. ഫിലും. കടലിന്റെ മക്കളുടെ ഭാഷയായിരുന്നു ലിസ്ബയുടെ ഗവേഷണവിഷയം. അതൊരു നന്ദിപ്രകടനം കൂടിയായിരുന്നു ലിസ്ബയ്ക്ക്. ജനിച്ചുവളർന്ന നാടിനു തിരിച്ചുകൊടുക്കുന്ന ഉപഹാരം പോലെയായി ആ ഗവേഷണപ്രബന്ധം.\nഈ സമയത്താണ് ഫ്രണ്ട്സ് ഒാഫ് മ‌െെറൻ െെലഫ് എന്ന സന്നദ്ധസംഘടനയുമായി ലിസ്ബ ബന്ധപ്പെടുന്നത്. കടലിനെക്കുറിച്ച് അപാരമായ അറിവുള്ള ഗവേഷകനും ഗ്രന്ഥകാരനുമായ റോബർട്ട് പനിപ്പിള്ളയാണ് സംഘടനയുടെ സ്ഥാപകൻ. കടലറിവുകളെ ശാസ്ത്രീയമായി ശേഖരിക്കുകയും സൂക്ഷിക്കുകയും ചെയ്യുക, കടലിൽ ഉണ്ടാകുന്ന പാരിസ്ഥിതികപ്രശ്നങ്ങളെ രാജ്യാന്തരവേദിയിൽ ചർച്ചാവിഷയമാക്കുക, പരമ്പരാഗത കടൽരീതികൾ സംരക്ഷിക്കുക, കടലിന്റെ മക്കളെ കടലുമായി ബന്ധപ്പെട്ട പഠനങ്ങളിൽ ഉൾപ്പെടുത്തുക തുടങ്ങി ഒന്നിലധികം ദൗത്യങ്ങളിൽ ഏർപ്പെട്ടിരിക്കുന്ന സംഘടനയാണ് റോബർട്ട് പനിപ്പിള്ളയുടെ നേതൃത്വത്തിലുള്ള ഫ്രണ്ട്സ് ഒാഫ് മറൈൻ െെലഫ്. കേരളത്തിൽ ആദ്യമായി മ‌െെറൻ െെജവ െെവവിധ്യരജിസ്റ്റർ തയാറാക്കിയതും ഈ സംഘടനയാണ്. ഈ സംഘടനയിൽ അംഗമായതോടെയാണ് ലിസ്ബയ്ക്ക് െഎക്യരാഷ്ട്രസഭയിലേക്കുള്ള വഴി തെളിയുന്നത്.\nഅടുത്ത പതിനഞ്ചു വർഷത്തേക്കുള്ള കടൽപരിസ്ഥിതി സംരക്ഷണം എന്നതായിരുന്നു െഎക്യരാഷ്ട്രസഭയുടെ പ്രസംഗവിഷയം. കടലിന്റെ അടിത്തട്ടിൽ പോയി മുത്തുകൾ ശേഖരിക്കുന്നവരെ സംബന്ധിച്ചു കടലിന്റെ പരിസ്ഥിതി പ്രശ്നങ്ങൾ പഠിക്കാൻ ബുദ്ധിമുട്ട് ഉണ്ടാകില്ലല്ലോ. അതായിരുന്നു െഎക്യരാഷ്ട്രസഭ സംഘടിപ്പിച്ച ആദ്യ സമുദ്ര ഉച്ചകോടിയിൽ റോബർട്ട് പനിപ്പിള്ളയ്ക്കും അദ്ദേഹത്തിനോടൊപ്പമുള്ള ലിസ്ബയ്ക്കും പ്രവേശനം നേടാനായത്.\nകടലാഴങ്ങളിൽ അനീഷ (മുകളിൽ)\n‘‘ഒരു മത്സ്യത്തൊഴിലാളിയുടെ മകളായി ഇവിടെ നിൽക്കാ ൻ കഴിഞ്ഞതിൽ എനിക്ക് അതിയായ അഭിമാനമുണ്ട്. ലോകത്ത് എല്ലായിടത്തുമുള്ള മത്സ്യത്തൊഴിലാളി കുടുംബങ്ങളിലെ കുട്ടികളെപ്പോലെ ഒരുപാട് ഇല്ലായ്മകളിലൂടെ ഞാൻ കടന്നുപോയിട്ടുണ്ട്. എന്നാൽ ഈ സമുദായത്തിൽ നിന്നുള്ള ഒരു പെൺകുട്ടി എന്നതിൽ ഇവിടെ നിൽക്കുമ്പോൾ സങ്കൽപിക്കാൻ കഴിയാത്ത അഭിമാനം എനിക്കുണ്ട്.’’ െഎക്യരാഷ്ട്രസഭയിൽ ലിസ്ബ പ്രസംഗിച്ചു തുടങ്ങിയത് ഇങ്ങനെയായിരുന്നു. െഎക്യരാഷ്ട്രസഭയുടെ പൊതുസഭയിലായിരുന്നു പ്രസംഗം. രാഷ്ട്രത്തലവന്മാർ സംസാരിക്കുന്ന അതേ വേദിയിൽ.\nതുമ്പ സെന്റ് സേവ്യേഴ്സ് കോളജിൽ മലയാളം മാസ് ആൻഡ് മാസ് കമ്യൂണിക്കേഷൻ വിഭാഗത്തിൽ അസിസ്റ്റന്റ് പ്രഫസറാണ് ലിസ്ബ യേശുദാസ്. ലണ്ടൻ യൂണിവേഴ്സിറ്റിയിൽ അധ്യാപകനും ഗവേഷകനുമായ ജോൺസൺ ആണു ഭർത്താവ്. വിജയിക്കുമെന്ന് ദൃഡനിശ്ചയമെടുത്തവർക്കുള്ള പാഠപുസ്തകമാണ് ലിസ്ബയുടെ ജീവിതം.\nവലിയതുറ കടപ്പുറത്ത് വലിെയാരു തിരയടിച്ചാൽ അനീഷ അ നിയുടെ വീട് നനയും. മഴക്കാലത്ത് ഒന്നിലേറെത്തവണ കടലെടുത്തിട്ടുണ്ട് അനീഷയുടെ വീട്. ആ സ്ഥിതിക്ക് ഇപ്പോഴും മാറ്റമൊന്നുമില്ല. പക്ഷേ, അനീഷ എന്ന മറൈൻ ബയോളജിസ്റ്റിനെ വ്യത്യസ്തയാക്കുന്നത് വേറെ പല ഘടകങ്ങളാണ്. െഎക്യരാഷ്ട്രസഭയിൽ കടലിനെക്കുറിച്ചു സംസാരിക്കാനുള്ള ക്ഷണമുണ്ടായി എന്നത് അതിലൊന്ന് മാത്രം. വള്ളത്തിൽ കടലിലേക്കു പോയി മീൻ പിടിക്കുന്നതല്ല അനീഷയുടെ കടൽജീവിതം.\nകടലിന്റെ അടിത്തട്ടിലേക്ക് ഊളിയിട്ട് കടലിന്റെ അടിത്തറയിലൂടെ നടന്ന് അവിടുത്തെ അദ്ഭുതങ്ങൾ പുറംലോകത്ത് എത്തിക്കുക എന്ന സാഹസികത കൂടി നിറഞ്ഞതാണ് അനീഷയെ വ്യത്യസ്തയാക്കുന്നത്. വലിയതുറ പാലത്തിനടുത്ത് മത്സ്യത്തൊഴിലാളിയായ അനി ബെനഡിക്ടിന്റെയും വീട്ടമ്മയായ റീനയുടെയും രണ്ടു മക്കളിൽ ഒരാളാണ് അനീഷ. കൃഷി ചെയ്യാൻ സ്വന്തം ഭൂമിയില്ലെങ്കിലും കൃഷിയോടായിരുന്നു കുട്ടിക്കാലത്ത് അനീഷയുടെ താൽപര്യം. കടപ്പുറത്തിന് അപൂർവമായ ഉപരിപഠനത്തിലേക്ക് അനീഷയെ നയിച്ചത് ഈ താൽപര്യമാണ്. തുമ്പ സെന്റ് സേവ്യേഴ്സ് കോളജിൽ നിന്നു ബോട്ടണിയിൽ ബിരുദമെടുത്തപ്പോഴും ചെടികളുടെ അദ്ഭുതലോകം തന്നെയായിരുന്നു അനീഷയെ പ്രലോഭിപ്പിച്ചിരുന്നത്.\nലിസ്ബയെപ്പോലെതന്നെ ഫ്രണ്ട്സ് ഒാഫ് മ‌െെറൻ െെലഫിൽ അംഗമായതോടെ അനീഷയുടെ ജീവിതത്തിലും മാറ്റങ്ങൾ ഉണ്ടായി. അങ്ങനെയാണു കടലാഴങ്ങളെക്കുറിച്ചു പഠിക്കാൻ അനീഷ ആൻഡമാനിലെത്തിയത്. പോണ്ടിച്ചേരി യൂണിവേഴ്സിറ്റിയുടെ മ‌െെറൻ ബയോളജി ആൻഡ് ഒാഷ്യാനോളജി ഡിപ്പാർട്ടുമെന്റ് സ്ഥിതി ചെയ്യുന്നത് ആൻഡമാനിലാണ്. അവിടെ എം.എസ്‌സിക്ക് അഡ്മിഷൻ കിട്ടുന്ന മത്സ്യത്തൊഴിലാളി കുടുംബത്തിലെ അപൂർവം കുട്ടികളിൽ ഒരാളായി അനീഷ. മറൈൻ ബയോളജി അനീഷയ്ക്കു മുന്നിൽ അനന്തമായ സാധ്യതയാണു തുറന്നിട്ടത്. കടലിന്റെ മകൾക്ക് കടലിനെക്കുറിച്ചുള്ള പഠനം രസകരമായിരുന്നു. മാത്രമല്ല സാഹസികത നിറഞ്ഞതും. അതിനു കാരണമുണ്ട്.\nകടലറിവുകൾ പലതും ശേഖരിച്ചുവച്ചതാണ്. ഇന്റർനെറ്റിലും പുസ്തകങ്ങളിലും ഇതുമായി ബന്ധപ്പെട്ട വിജ്ഞാനം ധാരാളമുണ്ട്. എന്നാൽ ഒരു മ‌െെറൻ ബയോളജിസ്റ്റ് എന്ന നിലയിൽ കടലിന്റെ അടിത്തട്ടിലേക്കു പോകുകയും അവിടുത്തെ സസ്യങ്ങളെയും ജീവികളെയും കുറിച്ചു പഠിക്കുക എന്ന ദൗത്യം അനീഷ സ്വയം ഏറ്റെടുത്തു. അങ്ങനെയാണ് കോഴ്സിനോടൊപ്പം സ്കൂബാ െെഡവിങ്ങും അനീഷ അഭ്യസിച്ചുതുടങ്ങിയത്. ഇന്നു നാൽപതു മീറ്റർ െെഡവ് ചെയ്യാൻ െെലസൻസുള്ള അപൂർവം ഇന്ത്യക്കാരികളിൽ ഒരാളാണ് അനീഷ.\nനാൽപതു മീറ്റർ കടലാഴം എന്നു പറയുമ്പോൾ കേരളതീരത്തിന്റെ അടിസ്ഥാനത്തിൽ പറയുകയാണെങ്കിൽ തീരത്തുനിന്നു പന്ത്രണ്ടു കിലോമീറ്റർ കടലിലേക്കു പോയാൽ മാത്രമേ നാൽപതുമീറ്റർ കടലാഴമുള്ളൂ. ആൻഡമാനിൽ അത് അഞ്ഞൂറു മീറ്ററും അറുനൂറു മീറ്ററുമാണ്. അതായത് കേരളത്തിൽ കടലിന്റെ അടിത്തട്ട് വിശാലമായ െെമതാനം പോലെയാണ്. പതുക്കെ പതുക്കെ ആഴം കൂടുന്നതാണ് കേരളത്തിന്റെ കടൽ. എന്നാൽ ആൻഡമാനിൽ അഞ്ഞൂറു മീറ്റർ കടന്നാൽ പിന്നെ അഗാധമായ കുഴിയാണ്. എല്ലാ ദ്വീപിന്റെയും പ്രത്യേകത ഇതാണെന്ന് അനീഷ പറയുന്നു.\nഅദ്ഭുതങ്ങൾ നിറഞ്ഞ കടലിന്റെ അടിത്തട്ടു കാണാനുള്ള ഭാഗ്യം അപൂർവം പേർക്കേ ഉള്ളൂ. അതിെലാരാൾ അനീഷയാ ണ്. കടലിനടിയിൽ ശബ്ദം മൂന്നിരട്ടിയോളം വരും. വസ്തുക്ക ൾ നാം കാണുന്നത് ഇരട്ടിയിലധികം വലുപ്പത്തിലും അടുത്തുമാണ്. കരയിലേതുപോലെ പാറക്കൂട്ടങ്ങളും കുന്നുകളും കുഴികളും നിറഞ്ഞതാണ് കടലിന്റെ അടിത്തട്ടും.’’ അനീഷ പറയുന്നു.\n‘‘ഉച്ചസമയത്താണ് കടലിനടിയിൽ നല്ല പ്രകാശം ഉണ്ടാകുക. എന്നാൽ രാത്രി കാഴ്ചകളാണ് ഏറെ മനോഹരം. കാരണം കടൽജീവികൾ സജീവമാകുന്നത് രാത്രിയിലാണ്. സ്വയം പ്രകാശം പൊഴിക്കുന്ന മീനുകൾ ധാരാളമുണ്ട് കടലിനടിയിൽ. ദൂരക്കാഴ്ചകളിൽ കടലിന്റെ അടിത്തട്ട് ഒരു നഗരംപോലെ പ്രകാശിക്കും ചിലപ്പോൾ.’’ അനീഷയുടെ വാക്കുകൾ.\nകടലാഴങ്ങൾ അപകടം നിറഞ്ഞ ഇടങ്ങൾ കൂടിയാണ്. കടൽപാമ്പ് മനുഷ്യഗന്ധമേൽക്കുമ്പോൾ തന്നെ സ്ഥലം വിടും. എന്നാൽ കല്ലുമത്സ്യം എന്നു വിളിപ്പേരുള്ള (Stone fish) ഒരിനം മീനാണ് ഏറ്റവും അപകടകാരിയെന്ന് അനീഷയുടെ അനുഭവം. കണ്ടാൽ ഒരു പാറക്കഷ്ണം പോലെ തോന്നുന്ന ഈ മത്സ്യത്തിന്റെ ശരീരം നിറയെ വിഷമുള്ളുകളാണ്. ഈ മുള്ളുകളിലൊന്നിൽ അബദ്ധത്തിൽ െെക തൊട്ടാൽ മതി മരണം സംഭവിക്കാൻ. പാറയാണോ മത്സ്യമാണോ എന്നു തിരിച്ചറിയാൻ കഴിയാത്തതാണ് സ്കൂബാ െെഡവിങ് നടത്തുന്നവർ നേരിടുന്ന പ്രധാന വെല്ലുവിളി...’’\nകടൽ എന്ന അദ്ഭുതത്തെ നെഞ്ചിലേറ്റുന്ന ഈ പെൺകുട്ടിക്കു യു.എന്നിൽ കടലനുഭവങ്ങൾ പറയാൻ അവസരം ഉണ്ടായിരുന്നെങ്കിലും പരീക്ഷ കാരണം കഴിഞ്ഞില്ല. അതൊരു നിരാശയാണ്. എങ്കിലും ഇനിയും അവസരങ്ങൾ വരും എന്ന പ്രതീക്ഷ അനീഷയ്ക്കുണ്ട്.\nഅനീഷ ഇപ്പോൾ രാജ്യാന്തര രംഗത്ത് അറിയപ്പെടുന്ന മറൈൻ ബയോളജിസ്റ്റാണ്. മത്സ്യത്തൊഴിലാളി കുടുംബാംഗം എന്നതു മാത്രമല്ല കടലിന്റെ അടിത്തട്ടിലേക്കു നിരന്തരം യാത്ര ചെയ്യുകയും പഠനത്തിനുവേണ്ട തെളിവുകൾ ശേഖരിക്കുകയും ചെയ്യുന്ന ഗവേഷക എന്ന വിശേഷണവും അനീഷയെ വ്യത്യസ്തയാക്കുന്നു.\nകടലിന്റെ മനസ്സ് കണ്ട അനീഷയോടു ചോദിച്ചു: തിരുവനന്തപുരത്തെ കടലിന് എന്താണു പ്രത്യേകത? ‘‘ തിരുവനന്തപുരത്തെ കടലിനടിയിൽ രണ്ടു കപ്പലുകൾ കിടപ്പുണ്ട്. ഒന്ന് ഒരു എണ്ണക്കപ്പലാണ്. അനിനുള്ളിൽ ഇപ്പോഴും എണ്ണയുണ്ട്. അഞ്ചൽഭാഗത്തു ഒരു ചരക്കുകപ്പൽ ഇപ്പോഴും മുങ്ങിക്കിടപ്പുണ്ട്. പിന്നെ െെമാതാനം പോലെ വിശാലമാണ് ഈ കടൽത്തറകൾ. ഏറ്റവും കൂടുതൽ മത്സ്യസമ്പത്ത് ഉള്ള കടലാണിത്. പക്ഷേ, ഇപ്പോൾ പ്ലാസ്റ്റിക് മാലിന്യമാണ് കൂടുതലും. ഇതു കടലിന്റെ െെജവ െെവവിധ്യം തകർക്കുന്നു. കടലിൽ മീൻ കുറയുന്നതിന്റെ കാരണം മറ്റൊന്നല്ല.’’ അനീഷ പറയുന്നു.\nകടലിനെക്കുറിച്ചു കൂടുതൽ പഠിക്കണം എന്ന ആഗ്രഹം മനസ്സിൽ സൂക്ഷിക്കുമ്പോഴും കടലെടുക്കുന്ന തന്റെ വീടിനെക്കുറിച്ച് അനീഷ ആധി കൊള്ളുന്നില്ല. കാരണം കടലിന്റെ മകളാണല്ലോ താൻ എന്ന ധൈര്യം.\nകഥ തീരാറായപ്പോഴേക്കും കര ഏറെ അകലെയായിരുന്നു. കടൽ കലി തുള്ളുകയാണെങ്കിലും ഉച്ചചൂടിനു കുറവൊന്നുമില്ല. ഒരായിരം രഹസ്യങ്ങൾ ഒളിപ്പിച്ച മാന്ത്രികകൊട്ടാരം പോ ലെ കടൽ തെളിഞ്ഞു കിടക്കുന്നു. കടൽവഞ്ചി കര ലക്ഷ്യമാക്കി കുതിച്ചു.


ഗള്‍ഫ് പ്രതിസന്ധി പരിഹരിക്കാന് 13 ഉപാധികള് വെട്ടിച്ചുരുക്കി സൗദി സഖ്യം - Express Kerala\nഗള്‍ഫ് പ്രതിസന്ധി പരിഹരിക്കാന് 13 ഉപാധികള് വെട്ടിച്ചുരുക്കി സൗദി സഖ്യം\nInternational July 20, 2017 | Published by : Express Kerala Network\nദോഹ: ഗള്‍ഫ് പ്രതിസന്ധി പരിഹരിക്കാന് നേരത്തെ മുന്നോട്ട് വെച്ച 13 ഉപാധികള് ആറായി വെട്ടിച്ചുരുക്കി സൗദി സഖ്യം.\nഉപാധികള് നടപ്പാക്കാനായി ചര്‍ച്ചക്ക് തയ്യാറെന്ന സൂചനയും മുന്നോട്ട് വെച്ചാണ് സൗദിസഖ്യം രംഗത്തെത്തിയിരിക്കുന്നത്. ജൂണ് 22ന് 13 ഉപാധികളായിരുന്നു സൗദി സഖ്യം മുന്നോട്ടു വെച്ചത്. എന്നാല് അവ പരിഷ്‌കരിച്ച് പുതിയ ആറ് തത്ത്വങ്ങളെന്ന പേരിലാണ് പുതിയവ.\nതീവ്രവാദവും ഭീകരവാദവും എതിര്‍ക്കാനുള്ള പ്രതിജ്ഞാബദ്ധതയും പ്രകോപനപരമായ പ്രവര്‍ത്തനങ്ങള് നിര്‍ത്തണമെന്നുമുള്ള ആവശ്യങ്ങളുമാണ് പുതിയ ഉപാധിയിലുള്ളത്. യു.എന്നില് നടന്ന വാര്‍ത്താസമ്മേളനത്തില് സൗദി അറേബ്യയുടെ യു.എന്. സ്ഥാനപതി അബ്ദുല്ല അല് മൗല്ലിമിയാണ് പുതിയ ഉപാധികള് വെളിപ്പെടുത്തിയത്.\nഎന്നാല് ഉപാധികള് ഖത്തറിന് നല്‍കാനായി പ്രശ്‌നത്തില് മധ്യസ്ഥത വഹിക്കുന്ന കുവൈത്തിന് കൈമാറിയോ എന്ന കാര്യം വെളിപ്പെടുത്തിയിട്ടില്ല. ജൂലായ് അഞ്ചിന് കെയ്‌റോയില് നടന്ന യോഗത്തില് പുതിയ ഉപാധികള് സൗദി സഖ്യത്തിലെ വിദേശകാര്യമന്ത്രിമാര് അംഗീകരിച്ചതാണെന്നും അദ്ദേഹം വെളിപ്പെടുത്തി. പുതിയ ഉപാധികള് ഖത്തറിന് അനായാസം അംഗീകരിക്കാന് കഴിയുന്നവയാണെന്നാണ് സൗദി സ്ഥാനപതിയുടെ വിശദീകരണം. ഭീകരവാദത്തിനും തീവ്രവാദത്തിനും എതിരായ പ്രവര്‍ത്തനങ്ങള് കേന്ദ്രീകരിച്ചുകൊണ്ടാണ് ആറ് ഉപാധികളും മുന്നോട്ട് വെച്ചിരിക്കുന്നത്.\n* എല്ലാ രൂപത്തിലുമുള്ള തീവ്രവാദത്തേയും ഭീകരവാദത്തേയും എതിര്‍ക്കുന്നതിനൊപ്പം അവക്കുള്ള സഹായധനവും താവളവും തടയുക.\n* വിദ്വേഷവും അക്രമവും പ്രോത്സാഹിപ്പിക്കുന്ന എല്ലാ പ്രകോപനമുണ്ടാക്കുന്ന പ്രവര്‍ത്തനങ്ങളും പ്രസംഗങ്ങളും ഒഴിവാക്കുക.\n* ഗള്‍ഫ് സഹകരണ കൗണ്‍സിലിന്റെ ചട്ടക്കൂടിനുള്ളില്‍നിന്ന് കൊണ്ട് 2013ലെ റിയാദ് കരാറും 2014 ലെ അനുബന്ധ കരാറും അതിന്റെ നടപ്പാക്കല് രീതിയും പൂര്‍ണമായും പാലിക്കുക.\n* 2017 മേയില് റിയാദില് നടന്ന അറബ്ഇസ്ലാമിക്അമേരിക്കന് ഉച്ചകോടിയുടെ താത്പര്യങ്ങള് കര്‍ക്കശമായി പാലിക്കുക.\n* രാജ്യങ്ങളുടെ ആഭ്യന്തര കാര്യങ്ങളിലുള്ള ഇടപെടല് പാടില്ലെന്ന് മാത്രമല്ല നിയമവിരുദ്ധ സ്ഥാപനങ്ങളെ പിന്തുണക്കുന്നത് നിര്‍ത്തലാക്കുക.\n* അന്താരാഷ്ട്ര സമൂഹത്തിന്റെ സുരക്ഷക്കും സ്ഥിരതക്കും ഭീഷണി ഉളവാക്കുന്ന എല്ലാതരം തീവ്രവാദവും ഭീകരവാദവും എതിര്‍ക്കാന് അന്താരാഷ്ട്ര തലത്തിലെ എല്ലാ രാജ്യങ്ങള്‍ക്കും ഉത്തരവാദിത്വമുണ്ട്.\nപുതിയ ഉപാധികളില് അനുരഞ്ജനമില്ല. അവ നടപ്പാക്കുകയും പൂര്‍ണമായും പാലിക്കപ്പെടുന്നുണ്ടോയെന്ന് നിരീക്ഷിക്കുകയും വേണം. പുതിയ ഉപാധികള് ഖത്തര് അംഗീകരിച്ചാല് അവ എങ്ങിനെ നടപ്പാക്കണമെന്നത് സംബന്ധിച്ച് സൗദി സഖ്യം ഖത്തറുമായി ചര്‍ച്ച ചെയ്ത് തീരുമാനിക്കുമെന്നും അദ്ദേഹം വെളിപ്പെടുത്തി. അല് ജസീറ പൂട്ടാതെത്തന്നെ ഉപാധികള് നടപ്പാക്കാന് കഴിഞ്ഞാല് അത് നല്ലതാണെന്നും അക്രമം ഇല്ലാതാക്കുകയെന്ന ആശയത്തിനാണ് പ്രധാന്യം നല്‍കുന്നതെന്നും അദ്ദേഹം പറഞ്ഞു.\nഅതേസമയം പുതിയ ഉപാധികള് ഖത്തര് അംഗീകരിച്ചില്ലെങ്കില് ഗള്‍ഫ് സഹകരണ കൗണ്‍സില് പഴയ അവസ്ഥയിലാകാന് ബുദ്ധിമുട്ടാണെന്ന് യു.എന്നിലെ യു.എ.ഇ. സ്ഥിരപ്രതിനിധി ലാന നുസ്സൈബയും വ്യക്തമാക്കി. പന്ത് ഇപ്പോള് ഖത്തറിന്റെ കോര്‍ട്ടിലാണെന്നും ഗൗരവപരമായ സമീപനമാണ് പ്രതീക്ഷിക്കുന്നതെന്നും യു.എ.ഇ. അന്താരാഷ്ട്ര സഹകരണ വകുപ്പ് മന്ത്രി റീം അല് ഹാഷിമിയും അഭിപ്രായപ്പെട്ടു. പ്രതിസന്ധിയില് അമേരിക്കയുടെ ഇടപെടല് പരിഹാരത്തിന് വഴിതെളിക്കുമെന്ന് വിശ്വസിക്കുന്നുവെന്നും റീം പ്രതികരിച്ചു. ഖത്തറും യു.എസും. തമ്മില് തീവ്രവാദ സഹായധനത്തിനെതിരെ ഒപ്പുവെച്ച കരാര് മികച്ച ചുവടുവെയ്പാണെന്നാണ് നേരത്തെ അവര് അഭിപ്രായപ്പെട്ടത്.\nഅതേസമയം സൗദി സഖ്യത്തിന്റെ പുതിയ ഉപാധി സംബന്ധിച്ച് ഖത്തര് പ്രതികരിച്ചിട്ടില്ല. രാജ്യത്തിന്റെ പരമാധികാരത്തിന് ഭീഷണി ഉയര്‍ത്തുന്നതും അന്താരാഷ്ട്ര നിയമങ്ങള് ലംഘിക്കുന്നതുമായ നടപടികള് അംഗീകരിക്കില്ലെന്ന് നേരത്തെത്തന്നെ ഖത്തര് വ്യക്തമാക്കിയിട്ടുണ്ട്. അല് ജസീറ പൂട്ടുക, ഖത്തറിലെ തുര്‍ക്കി സൈനികത്താവളം നിര്‍ത്തുക, ഇറാനുമായുള്ള ബന്ധം അവസാനിപ്പിക്കുക തുടങ്ങിയ ഉപാധികളായിരുന്നു നേരത്തെ സൗദിസഖ്യം മുന്നോട്ടുവെച്ചത്.\nരാജ്യത്തിന്റെ പരമാധികാരത്തെ ദുര്‍ബലപ്പെടുത്തുന്നതും ആഭ്യന്തര കാര്യങ്ങളില് ഇടപെടുന്നതുമായ ഉപാധികള് നടപ്പാക്കാന് കഴിയാത്തതും അന്താരാഷ്ട്ര നിയമങ്ങളുടെ ലംഘനവുമാണെന്ന് ഖത്തര് മറുപടിയും നല്‍കിയിരുന്നു. ജൂണ് അഞ്ചിന് ആരംഭിച്ച ഉപരോധം ഒന്നരമാസം പിന്നിടുമ്പോള് വിട്ടുവീഴ്ചകള്‍ക്കും പ്രതിസന്ധി പരിഹരിക്കാനുമുള്ള സന്നദ്ധതയുമാണ് പുതിയ ഉപാധിയിലൂടെ സൗദിസഖ്യം പ്രകടമാക്കുന്നതെന്നാണ് സൂചന.\nവെട്ടിച്ചുരുക്കി സൗദി സഖ്യം


cpm long march | ചിലർ പുഷ്പവൃഷ്ടി നടത്തി; മറ്റ് ചിലർ ചെരുപ്പില്ലാത്തവർക്ക് ചെരുപ്പുകൾ വാങ്ങി നൽകി; വേറെ ചിലർ വഴി നീളെ കുടത്തിൽ വെള്ളം നിറച്ച് കാത്ത് നിന്നു; പണം വാരി നൽകിയിട്ടും ചിലർ കണ്ണീർ പൊഴിച്ചു; സമരക്കാരെ കാണുമ്പോൾ മുഖം തിരിക്കുകയും മെക്കിട്ട് കയറുകയും പേടിച്ച് പിൻവലിയുകയും ചെയ്യുന്ന നഗരവാസികൾ നീതി തേടി നടന്ന കർഷർക്ക് വഴി നീളെ കരുണ ചൊരിഞ്ഞത് ഇങ്ങനെ - MarunadanMalayali.com\nMarch 13, 2018 | 07:51 AM IST | Permalink\nമുംബൈ: കർഷകരുടെ ലോങ് മാർച്ച് മുംബൈയിലെത്തുമ്പോൾ നഗരവാസികൾ സമരക്കാരെ കൈകാര്യം ചെയ്യുമെന്നായിരുന്നു ഏവരുടേയും പ്രതീക്ഷ. എന്നാൽ സംഭവിച്ചത് മറിച്ചാണ്. സമരങ്ങളോട് മുഖം തിരിക്കുന്ന നഗരവാസികൾ സമരക്കാർക്ക് അഭിവാദനവുമായെത്തി. അങ്ങനെ 'ലോങ് മാർച്ചി'നൊടുവിൽ എല്ലാ ആവശ്യങ്ങളും ഘട്ടം ഘട്ടമായി നടപ്പാക്കുമെന്നു മുഖ്യമന്ത്രി ദേവേന്ദ്ര ഫഡ്‌നാവിസ് രേഖാമൂലം ഉറപ്പുനൽകി. സമരം അവസാനിപ്പിച്ചതായി സിപിഎം സംഘടനയായ അഖിലേന്ത്യാ കിസാൻ സഭ അറിയിച്ചതോടെ കർഷകർ ഗ്രാമങ്ങളിലേക്കു മടങ്ങി. പ്രതീക്ഷിച്ചതിലും വലിയ സ്വീകരണമാണ് മുംബൈ നഗരം ഈ സമരക്കാർക്ക് നൽകിയത്. ഇത് തന്നെയാണ് സർക്കാരിനേയും അനുകൂല തീരുമാനമെടുക്കാൻ നിർബന്ധിതമാക്കിയത്. അങ്ങനെ ഗ്രാമങ്ങളുടെ വേദന നഗരവും ഏറ്റെടുത്തു.\nമഹാരാഷ്ട്രയിൽ കർഷകർ വേദന അനുഭവിക്കാൻ തുടങ്ങിയിട്ട് കാലമേറെയായി. വിദർഭയും മറാഠ്വാഡ മേഖലയും കർഷക ആത്മഹത്യകളുടെ തുടർക്കഥകളായി. പ്രതിപക്ഷത്തിന്റെയും ബിജെപി സർക്കാരിലെ സഖ്യകക്ഷി ശിവസേനയുടെയും സ്വാഭിമാനി ഷേത്കാരി സംഘടനയുടെയും നേതൃത്വത്തിൽ കഴിഞ്ഞവർഷം കർഷക പ്രതിഷേധം കൊടുമ്പിരിക്കൊണ്ടപ്പോൾ കടങ്ങൾ എഴുതിത്ത്ത്തള്ളുമെന്നു മുഖ്യമന്ത്രി ദേവേന്ദ്ര ഫഡ്‌നാവിസ് പ്രഖ്യാപിച്ചു. സംസ്ഥാനത്തെ 1.36 ലക്ഷം കോടി കർഷകരിൽ 89 ലക്ഷം കർഷകർക്കു ഗുണം ലഭിക്കുമെന്ന് ആദ്യം അറിയിച്ചെങ്കിലും ഇതിൽ 31 ലക്ഷം കർഷകർ കടാശ്വാസത്തിന് അർഹരല്ലെന്ന പ്രഖ്യാപനം പിന്നാലെയെത്തി. ആളുമാറി എംഎൽഎമാർക്കു വരെ കടാശ്വാസത്തുക ബാങ്കിൽ നിക്ഷേപിക്കപ്പെട്ടു. ഇതായിരുന്നു ലോങ് മാർച്ചിലേക്ക് കാര്യങ്ങളെത്തിച്ചത്. എല്ലാം എല്ലാവർക്കും അറിയാമായിരുന്നു. അതുകൊണ്ട് തന്നെ മുംബൈക്കാരും സമരക്കാരുടെ വേദന നെഞ്ചിലേറ്റി. എല്ലാ സഹായവുമായി മുന്നിൽ നിന്നു.\nഇന്ന് കേരളത്തിലെ പ്രധാനപ്പെട്ട 200 ടൗണുകളിൽ റോഡുകൾ ഉപരോധിക്കും; പന്തളത്ത് നിന്നും സെക്രട്ടറിയേറ്റിലേക്ക് എൻഡിഎ നയിക്കുന്ന ലോങ് മാർച്ചിനും തുടക്കം; പന്തളത്ത് നിന്ന് നാളെ മറ്റൊരു ലോങ് മാർച്ച് കൂടി; ചെങ്ങന്നൂരിലും ഹരിപ്പാടും ഇന്നലെ നാമജപയാത്രയ്ക്കായി ഒഴുകിയെത്തിയത് ആയിരങ്ങൾ; എസ് എൻ ഡി പിയും ദളിത് സംഘടനകളും പിന്മാറിയെങ്കിലും സമരം ദിനം ചെല്ലും തോറും ചൂടു പിടിക്കുന്നു; ബദൽ ജാഥകളുമായി നേരിടാൻ സിപിഎം\nലോങ് മാർച്ചിനെ ചിലർ പൂക്കൾ വിതറിയാണ് സ്വീകരിച്ചത്. ചോര വാർന്നൊലിക്കുന്ന കാലുകൾക്കു ചെരിപ്പുകളുമായി ചിലർ ഓടിയെത്തി, മറ്റു ചിലർ ഈന്തപ്പഴവും വടാപാവും വെള്ളവുമായി രാത്രിയിലുടനീളം കാത്തുനിന്നു. നാസിക്കിൽ നിന്നു 180 കിലോമീറ്റർ പിന്നിട്ടെത്തിയ കർഷക മാർച്ചിനെ മുംബൈ സ്‌നേഹം കൊണ്ട് സ്വീകിരച്ചു. രാഷ്ട്രീയം മറന്ന് ഏവരും ഒരുമിച്ചു. ഇതോടെ സമരം വലിയ വിജയമായി. ഐഐടി വിദ്യാർത്ഥികൾ കർഷകർക്കൊപ്പം ജാഥയിൽ അണിനിരന്നു. റസിഡന്റ്‌സ് അസോസിയേഷനുകൾ വലിയ വാട്ടർ ട്രക്കുകൾ വരെ ഏർപ്പെടുത്തി.\nനഗരത്തിലെ ഓഫിസുകളിൽ ഉച്ചഭക്ഷണം എത്തിക്കുന്ന ഡബ്ബാവാലകൾ 'നമ്മുടെ സഹോദരങ്ങൾക്കു ഭക്ഷണം നൽകാം' എന്ന ആഹ്വാനവുമായെത്തി. 'നമുക്കു പതിവായി അന്നം തരുന്നവർക്ക് ഇപ്പോൾ അതു നൽകേണ്ട ചുമതലയുണ്ട്' - ഡബ്ബാവാല അസോസിയേഷൻ വക്താവ് സുഭാഷ് തലേക്കൽ പറഞ്ഞു. കർഷകർ തമ്പടിച്ച ആസാദ് മൈതാനിൽ നഗം സാന്ത്വനവുമായെത്തി. നടന്ന് കാല് മുറിഞ്ഞവർക്ക് ആശ്വാസമാകാൻ ഡോക്ടർമാരും. 'ആരോടും സഹായം ചോദിച്ചിരുന്നില്ല. ആരെയും പ്രയാസപ്പെടുത്താനും ആഗ്രഹിച്ചില്ല. നാസിക്കിൽ നിന്ന് ആഹാരസാധനങ്ങളുമായി ഒരു ട്രക്ക് ഒപ്പമുണ്ടായിരുന്നു. ഇടയ്ക്കു നിർത്തി സ്വയം ഭക്ഷണം പാകം ചെയ്താണു കഴിച്ചത്. പക്ഷേ, ഇവിടെയെത്തിയപ്പോൾ സഹായിക്കാൻ ആളുകൾ ഓടിയെത്തി'- കാലങ്ങളായി അവഗണന സഹിക്കുന്നവരോടു ജനം കാട്ടിയ സ്‌നേഹത്തിന്റെ തെളിവായിരുന്നു അഖിലേന്ത്യ കിസാൻ സഭാ ഭാരവാഹികളുടെ ഈ വാക്കുകൾ.\nകർഷകരുടെ മുഴുവൻ കടവും എഴുതിത്ത്ത്തള്ളാൻ സർക്കാരിന് ഒരുലക്ഷം കോടി രൂപ മതി. അത്രയും ചെലവാക്കാനില്ലെന്നു സർക്കാർ പറയുന്നു. എന്നാൽ അതിലും എത്രയോ വലിയ തുക നഷ്ടപ്പെടുത്തുന്ന ബാങ്കുകളാകട്ടെ, വൻകിട വ്യവസായികളുടെ വായ്പകൾ എഴുതിത്ത്ത്തള്ളുന്ന തിരക്കിലുമാണ്-സമരത്തിന് പുതിയ മുഖം നൽകാൻ സിപിഎം മുന്നോട്ട് വച്ച മുദ്രാവാക്യമായിരുന്നു ഇത്. ജനശക്തിയുടെ ത്രസിപ്പിക്കുന്ന ഉദാഹരണമാണ് ഈ സമരം. കർഷകർ ഉന്നയിക്കുന്നത് ഏറ്റവും ന്യായമായ ആവശ്യമെന്നായിരുന്നു കോൺഗ്രസ് അധ്യക്ഷൻ രാഹുൽ ഗാന്ധിയുടെ പ്രഖ്യാപനം. ഈ സർക്കാരിന് ഒന്നും ചെയ്യാനുള്ള കഴിവില്ല. ഇവർ നിങ്ങളെ സ്വപ്നം കാണിക്കുകയാണ്. ഇത്രയും ദൂരം നടന്ന്, നിങ്ങളുടെ പാദങ്ങൾ രക്തമണിഞ്ഞതു മറക്കരുതെന്നായിരുന്നു രാജ് താക്കറെയുടെ വിമർശനം. ഇതെല്ലാം കേട്ട് ഫട്‌നാവീസും കർഷർക്കായി തീരുമാനമെടുത്തു. അങ്ങനെ മുംബൈ നെഞ്ചിലേറ്റിയ സമരം വിജയവുമായി.\nസർക്കാർ രേഖാമൂലം നൽകിയ ഉറപ്പുകൾ റവന്യൂ മന്ത്രി ചന്ദ്രകാന്ത് പാട്ടീൽ സമരവേദിയിലെത്തി വായിച്ചു. തുടർന്നാണ് സമരം അവസാനിപ്പിച്ചതായി ലോങ് മാർച്ചിന് നേതൃത്വം നൽകിയ കിസാൻസഭ പ്രഖ്യാപിച്ചത്. സിപിഎമ്മിന്റെ കർഷകവിഭാഗമായ അഖിലേന്ത്യാ കിസാൻസഭയുടെ മഹാരാഷ്ട്രാ ഘടകത്തിന്റെ നേതൃത്വത്തിലാണ് അരലക്ഷത്തോളം കർഷകർ നാസിക്കിൽനിന്ന് മുംബൈയിലേക്ക് മാർച്ചുനടത്തിയത്. ബജറ്റ് സമ്മേളനം നടക്കുമ്പോൾ നിയമസഭ ഉപരോധിക്കാനായിരുന്നു കർഷകരുടെ പദ്ധതി. തിങ്കളാഴ്ച ഉച്ചയ്ക്ക് സമരസമിതി നേതാക്കളുമായി നടത്തിയ ചർച്ചയിൽ മുഖ്യമന്ത്രി ദേവേന്ദ്ര ഫഡ്നവിസ് അനുഭാവപൂർണമായ നിലപാട് സ്വീകരിച്ചു.\nചൊവ്വാഴ്ച നാസിക്കിൽനിന്ന് കാൽനടയാത്രയാരംഭിച്ച കർഷകർ ഞായറാഴ്ച വൈകീട്ടാണ് നഗരപ്രാന്തത്തിലെ സയണിൽ എത്തിയത്. അവിടെ നിന്ന് മുംബൈയിലേക്കും.\nപരീക്ഷകൾക്ക് തടസ്സം വരാതിരിക്കാനും ജനപക്ഷത്ത്\nഞായറാഴ്ച മുംബൈയിലെത്തി സയണിൽ തമ്പടിച്ച കർഷകർ ദക്ഷിണ മുംബൈയിലെ ആസാദ് മൈതാനത്തേക്കു മാർച്ച് നടത്തിയതു ജനങ്ങൾക്ക് ഒരു തരത്തിലും പ്രയാസമുണ്ടാക്കാതെയാണ്. പത്താം ക്ലാസ് പരീക്ഷ നടക്കുന്നതിനാൽ വിദ്യാർത്ഥികൾക്കു പ്രശ്‌നമുണ്ടാകാതിരിക്കാനും ഗതാഗത തടസ്സം ഒഴിവാക്കാനുമായി പുലർച്ചെ രണ്ടിനു യാത്ര തുടങ്ങിയവർ അഞ്ചരയോടെ 13 കിലോമീറ്റർ അകലെ ആസാദ് മൈതാനത്തെത്തി. നിയമസഭാ മന്ദിരം വളയുമെന്നായിരുന്നു പ്രഖ്യാപനമെങ്കിലും ചർച്ചയ്ക്കു വിളിച്ചതോടെ തീരുമാനം പിൻവലിച്ചു. അങ്ങനെ ജനങ്ങളും സമരത്തിൽ ദുരിതത്തിൽപ്പെട്ടില്ല.\nമഹാരാഷ്ട്രയിൽ വലിയതോതിൽ സ്വാധീനം ഇല്ലാതിരുന്നിട്ടു പോലും കിസാൻ സഭയുടെ സമരത്തിനു പ്രമുഖ പാർട്ടികളുടെയെല്ലാം പിന്തുണ ലഭിച്ചു. ഭരണത്തിൽ സഖ്യകക്ഷിയായ ശിവസേനയും സമരത്തിന് ഐക്യദാർഢ്യം പ്രഖ്യാപിച്ചു. ഇതോടെ മുഖ്യമന്ത്രി ദേവേന്ദ്ര ഫഡ്‌നാവിസ് ഒടുവിൽ നേതാക്കളെ ചർച്ചയ്ക്കു ക്ഷണിക്കുകയായിരുന്നു. ആവശ്യങ്ങൾ അംഗീകരിച്ചു. സിപിഎം ജനറൽ സെക്രട്ടറി സീതാറാം യെച്ചൂരിയുടെ സാന്നിധ്യത്തിലായിരുന്നു കർഷകരുടെ വിജയപ്രഖ്യാപനം.\nആറുദിവസം കൊണ്ടു നാസിക്കിൽനിന്നു മുംബൈയിലേക്കു 180 കിലോമീറ്റർ നടന്നെത്തിയവർക്കു മടങ്ങാൻ സർക്കാരിന്റെ അഭ്യർത്ഥനപ്രകാരം റെയിൽവേ രണ്ടു സ്‌പെഷൽ ട്രെയിനുകൾ ഏർപ്പെടുത്തി. മൂന്നു ട്രെയിനുകളിൽ ഓരോ അധിക കോച്ചും അനുവദിച്ചു. ആദിവാസികൾക്കുള്ള വനഭൂമി കൈമാറ്റം ആറു മാസത്തിനകം പൂർത്തിയാക്കും. വായ്പ ഇളവിനുള്ള കാലാവധി 2016 ജൂൺ മുപ്പതിൽ നിന്ന് ഒരു വർഷത്തേക്കു കൂടി നീട്ടി. ഇതുവരെ, 2009നു ശേഷമുള്ള വായ്പയാണ് എഴുതിത്ത്ത്തള്ളിയിരുന്നത്. 2001 മുതലുള്ള വായ്പകൾ ഇളവുപരിധിയിൽ ഉൾപ്പെടുത്തി. കാർഷികോപകരണങ്ങൾക്കു വേണ്ടിയുള്ള ഒന്നരലക്ഷം രൂപയുടെ വായ്പകളും കടം പദ്ധതിയിൽ ഉൾപ്പെടുത്തി.\nഒരു കുടുംബത്തിൽ ഒരാൾക്ക് ഒന്നരലക്ഷം രൂപ കടാശ്വാസ പരിധി നിശ്ചയിച്ചിരുന്നത് അംഗങ്ങൾക്കെല്ലാമായി ഒന്നരലക്ഷം രൂപ കടാശ്വാസം ലഭിക്കുന്ന വിധത്തിലാക്കി. കടം പൂർണമായി എഴുതിത്ത്ത്തള്ളണമെന്ന ആവശ്യത്തിൽനിന്നു പിന്നോട്ടില്ലെന്നു നേതാക്കൾ പറയുന്നു. പ്രധാന ആവശ്യങ്ങൾ അംഗീകരിച്ചതായും ആദിവാസികൾക്കും കർഷകർക്കും വനഭൂമി കൈമാറുന്ന കാര്യം പഠിക്കാൻ പ്രത്യേക സമിതിയെ നിയോഗിച്ചതായും മുഖ്യമന്ത്രി അറിയിച്ചു. മറ്റ് ആവശ്യങ്ങൾ നടപ്പാക്കാൻ മന്ത്രിമാരും സമരനേതാക്കളും ഉൾപെട്ട സമിതിയും രൂപീകരിച്ചു.\nലാൽ സലാം വിളിച്ച് കോൺഗ്രസ് അധ്യക്ഷനും\nമഹാരാഷ്ട്ര പിസിസി അധ്യക്ഷൻ അശോക് ചവാൻ ഉറക്കെ വിളിച്ചു- 'ലാൽ സലാം', കർഷക സഖാക്കൾ അതേറ്റു വിളിച്ചു. ആസാദ് മൈതാനത്തെ സമരപ്പന്തലിൽ രാഷ്ട്രീയ ഭിന്നതകൾ മാറിനിന്നു. കർഷകരുടെ ലോങ് മാർച്ചിന് അഭിവാദ്യം അർപ്പിക്കാൻ എത്തിയതായിരുന്നു ചവാൻ. കർഷകരുടെ കണ്ണീരിനും വേദനയ്ക്കുമൊപ്പം തങ്ങളുണ്ടെന്ന് ഉറപ്പു നൽകാൻ കൂടിയാണു സമരപ്പന്തലിലെത്തിയതെന്ന് അദ്ദേഹം പറഞ്ഞു. എഐസിസി ജനറൽ സെക്രട്ടറി മോഹൻ പ്രകാശ്, മുംബൈ കോൺഗ്രസ് കമ്മിറ്റി അധ്യക്ഷൻ സഞ്ജയ് നിരുപം, ബിജെപി വിട്ടു കോൺഗ്രസിൽ തിരിച്ചെത്തിയ വിദർഭയിലെ നേതാവ് നാനാ പഠോളെ, മുൻ മന്ത്രിമാർ തുടങ്ങിയവരും പന്തലിലെത്തി.\nഇനിയാർക്കും കർഷകരെ അവഗണിക്കാനാവില്ല\nകർഷകരെ അവഗണിച്ച് ഒരു സർക്കാരിനും ഇനി മുന്നോട്ടുപോകാനാവില്ലെന്ന് അഖിലേന്ത്യാ കിസാൻ സഭ ജോയന്റ് സെക്രട്ടറി വിജുകൃഷ്ണൻ. രാജ്യത്തിന്റെ വിവിധ ഭാഗങ്ങളിൽ കർഷകരുടെയും മറ്റു ബഹുജനവിഭാഗങ്ങളുടെയും നേതൃത്വത്തിൽ വിവിധ തരത്തിലുള്ള പ്രക്ഷോഭങ്ങൾ ശക്തമായി ഉയരുകയാണ്. അത്തരത്തിലുള്ള അന്തരീക്ഷം വരുംകാലങ്ങളിൽ രാജ്യത്ത് ഉണ്ടാവും. 2019-ലെ തിരഞ്ഞെടുപ്പിൽ അതു പ്രതിഫലിക്കുമെന്നും അദ്ദേഹം പറഞ്ഞു.\nനാസിക്കിൽനിന്നാരംഭിച്ച ലോങ് മാർച്ചിൽ മൂന്നുദിവസം വിജുകൃഷ്ണനും ഉണ്ടായിരുന്നു. എല്ലാ തരത്തിലുമുള്ള ജനവിഭാഗങ്ങളിൽനിന്ന് നല്ല പ്രതികരണമാണ് മാർച്ചിന് കിട്ടിയത്. ജാഥാംഗങ്ങൾക്കുവേണ്ട ഭക്ഷണം ഉൾപ്പെടെയുള്ളവ ഗ്രാമീണർതന്നെയാണ് നൽകിയത്. സമരത്തിനുമുമ്പ് ഒരു മാസത്തോളം കർഷകരുടെ ഇടയിൽ പ്രചാരണപ്രവർത്തനങ്ങൾ നടത്തിയിരുന്നു. അതിന്റെ പ്രതിഫലനമാണ് ലോങ് മാർച്ചിൽ അലയടിച്ചത് -അദ്ദേഹം പറഞ്ഞു.\nകർണാടകത്തിൽ ഭൂമിക്കുവേണ്ടി നടന്ന സമരം, രാജസ്ഥാനിലെ സമരം എന്നിവ വിജയിച്ചതിന്റെ ആവേശം ലോങ് മാർച്ചിലും പ്രകടമായിരുന്നു. കർഷകരുടെ പ്രശ്നങ്ങൾ പരിഹരിക്കുന്നതുവരെ സമരം തുടരും. മുന്നൂറു സംഘടനകളുടെ കൂട്ടായ്മയായ ഭൂമി അധികാർ ആന്ദോളൻ, ഇടതുപക്ഷ കർഷക-തൊഴിലാളി-ബഹുജന സംഘടനകളുടെ കൂട്ടായ്മ, അഖിലേന്ത്യാ കിസാൻ സംഘർഷ് സമിതി, ജൻ ഏകതാ ജൻ അധികാർ ആന്ദോളൻ ഉൾപ്പെടെ ഒട്ടേറെ സംഘടനകൾ സാധാരണക്കാരനെ ബാധിക്കുന്ന പ്രശ്നങ്ങൾ ഉന്നയിച്ച് സമരരംഗത്തുണ്ട്. അവരുടെ കൂട്ടായ്മയിൽ രാജ്യത്ത് വലിയ പ്രക്ഷോഭങ്ങൾ അരങ്ങേറും -വിജുകൃഷ്ണൻ പറഞ്ഞു.\nന്യായമായ ആവശ്യങ്ങൾ അംഗീകരിക്കാത്ത ഭരണകൂടങ്ങളെ താഴെയിറക്കാനുള്ള ശക്തി കർഷകർക്കുണ്ടെന്ന് സിപിഎം ജനറൽ സെക്രട്ടറി സീതാറാം യെച്ചൂരി പറഞ്ഞു. മറ്റൊരു മാർച്ച് 18-ന് ഗാന്ധിജി തുടങ്ങിയ ദണ്ഡിയാത്ര ബ്രിട്ടീഷുകാരെ വിറപ്പിച്ചപോലെ കർഷകരുടെ ലോങ് മാർച്ച് സംസ്ഥാനത്തെയും കേന്ദ്രത്തിലെയും ബിജെപി. സർക്കാരുകളെ വിറപ്പിച്ചിരിക്കുകയാണെന്ന് യെച്ചൂരി അഭിപ്രായപ്പെട്ടു.\n* വനഭൂമിയിൽ കൃഷിചെയ്തുവരുന്ന ആദിവാസികൾക്ക് വനാവകാശ നിയമപ്രകാരം ഭൂമി പതിച്ചുനൽകണം\n* കാർഷികവായ്പകൾ പൂർണമായും എഴുതിത്ത്ത്തള്ളണം\n* കൃഷിഭൂമിയെ വെള്ളത്തിലാക്കുന്ന നദീസംയോജന പദ്ധതികൾ പരിഷ്‌കരിക്കണം\n* കീടബാധയേറ്റും പ്രകൃതിക്ഷോഭത്തിലും കൃഷി നശിച്ചവർക്ക് ഏക്കറിന് 40,000 രൂപവെച്ച് നഷ്ടപരിഹാരം നൽകുക\n* കാർഷികമേഖലയിലെ പ്രതിസന്ധി പരിഹരിക്കുന്നതിനുള്ള സ്വാമിനാഥൻ കമ്മീഷൻ റിപ്പോർട്ട് നടപ്പാക്കുക\n* അശാസ്ത്രീയമായി കൃഷിഭൂമി ഏറ്റെടുക്കുന്നത് അവസാനിപ്പിക്കുക\n* ആദിവാസികൾക്ക് ആറുമാസത്തിനകം വനഭൂമി പതിച്ചുനൽകും\n* കാർഷിക ഉത്പാദനച്ചെലവിന്റെ ഒന്നരമടങ്ങ് താങ്ങുവില ഏർപ്പെടുത്തണമെന്ന ആവശ്യം കേന്ദ്രസർക്കാരിനുമുന്നിൽവയ്ക്കും\n* താങ്ങുവില നിശ്ചയിക്കുന്ന സമിതിയിൽ കർഷകസംഘടനാ പ്രതിനിധികളെയും ഉൾപ്പെടുത്തും\n* സാങ്കേതിക തടസ്സങ്ങളുള്ള ചില ആവശ്യങ്ങൾ നടപ്പാക്കാൻ ആറുമാസത്തെ സമയം\n* ഇവ പാലിക്കപ്പെടുന്നുണ്ടെന്ന് ഉറപ്പാക്കാൻ ആറംഗസമിതിയെ നിയോഗിക്കും


വേർഡ്പ്രസ്സ്: പരസ്യ മന്ത്രിയുമായി പരസ്യങ്ങൾ നിയന്ത്രിക്കുക | Martech Zone\nഓരോ തവണയും ഞാൻ എന്റെ സൈറ്റിൽ ചില പരസ്യങ്ങൾ പരീക്ഷിക്കുമ്പോൾ, എനിക്ക് എല്ലായ്പ്പോഴും തീം ഡിസൈനറിലേക്ക് എത്തിച്ചേരുകയും കോർ കോഡ് എഡിറ്റുചെയ്യുകയും ചെയ്യേണ്ടതുണ്ടായിരുന്നു… അത് എന്നെ അൽപ്പം അസ്വസ്ഥനാക്കുന്നു. എന്റെ വേർഡ്പ്രസ്സ് ബ്ലോഗിനായി കുറച്ച് പരസ്യ പ്ലഗിനുകൾ ഞാൻ പരീക്ഷിച്ചു, പക്ഷേ അവയൊന്നും വേണ്ടത്ര ശക്തമായിരുന്നില്ല.\nപരസ്യ മന്ത്രി എന്ന് വിളിക്കപ്പെടുന്ന അതിശയകരമായ വേർഡ്പ്രസ്സ് പരസ്യ മാനേജുമെന്റ് പ്ലഗിൻ ഉപയോഗിച്ച് ഈ ആഴ്ച ഞാൻ ഒടുവിൽ കണ്ടെത്തി.\nപരസ്യ-മന്ത്രിയുടെ ഇന്റർഫേസ് വളരെ അവബോധജന്യമല്ല, പക്ഷേ സവിശേഷതകൾ മികച്ചതാണ്. അതിനുള്ള ഘട്ടങ്ങൾ ഇതാ പരസ്യ-മന്ത്രി ക്രമീകരിക്കുക, രചയിതാവിന്റെ സൈറ്റ് പരിശോധിക്കുക കൂടുതൽ വിവരങ്ങൾക്ക്:\nപ്ലഗിൻ ഇൻസ്റ്റാൾ ചെയ്ത് സജീവമാക്കുക.\nനിങ്ങളുടെ തീമിൽ ആവശ്യമായ കോഡ് നൽകുക, ലൊക്കേഷനായി മികച്ച വിവരണങ്ങൾ നൽകുന്നത് ഉറപ്പാക്കുക - പ്രത്യേകിച്ചും നിങ്ങൾക്ക് കുറച്ച് പ്രദേശങ്ങൾ ഉണ്ടെങ്കിൽ:\n'ടോപ്പ് ബാനർ', 'വിവരണം' => 'ഇത് എല്ലാ പേജിന്റെയും മുകളിലുള്ള ബാനറാണ്', 'മുമ്പ്' => '> div id = "ബാനർ-ടോപ്പ്">', 'ശേഷം' => '> / div> '); do_action ('പരസ്യ-മന്ത്രി', $ args); ?>\nനിങ്ങളിലേക്ക് പോകുക നിയന്ത്രിക്കുക ടാബ് തിരഞ്ഞെടുക്കുക പരസ്യ മന്ത്രി.\nക്ലിക്ക് ചെയ്യുക സ്ഥാനങ്ങൾ / വിഡ്ജറ്റുകൾ ടാബും നിങ്ങളുടെ തീം രൂപകൽപ്പനയിൽ നിങ്ങൾ ചേർത്ത എല്ലാ സ്ഥാനങ്ങളും ഇപ്പോൾ കാണും.\nഇപ്പോൾ ക്ലിക്ക് ചെയ്യുക ഉള്ളടക്കം സൃഷ്ടിക്കുക. നിങ്ങളുടെ കോഡ് ഒട്ടിക്കുക, പ്രദർശിപ്പിക്കാൻ ആഗ്രഹിക്കുന്ന സ്ഥാനം തിരഞ്ഞെടുക്കുക, നിങ്ങൾ ഓഫാണ്. നിങ്ങളുടെ പരസ്യങ്ങളെ വേർതിരിച്ചറിയാൻ ഉള്ളടക്കത്തിന് ശീർഷകം നൽകുന്നത് ഉറപ്പാക്കുക.\nനിങ്ങൾ ഇപ്പോൾ ഓഫാണ്!\nതീയതി ശ്രേണികൾ, ക്ലിക്കുകളുടെ എണ്ണം മുതലായ അധിക പ്രവർ‌ത്തനങ്ങളും പ്ലഗിൻ ഉണ്ട്. പരസ്യങ്ങൾ എളുപ്പത്തിൽ മാനേജുചെയ്യാൻ നിങ്ങൾ‌ക്കാവശ്യമായ എല്ലാം ഉള്ള വളരെ ശക്തമായ പ്ലഗിൻ വേർഡ്പ്രൈസ് ബ്ലോഗ്!\nടാഗുകൾ: ഹൈപ്പർലോക്കൽmysql തിരയൽപ്രമോഷൻഷ്വാഗ്ഇടർച്ചവാൾമാർട്ട്\nജൂൺ 10, 2008- ൽ 12: 26 PM\nഞാൻ സ്വന്തമായി ഒരു ഹോം ബിസിനസ്സ് ആരംഭിച്ചു, മികച്ച പരസ്യം എങ്ങനെ ചെയ്യാമെന്ന് ഞാൻ ചില ഗവേഷണങ്ങൾ നടത്തുന്നു. ഞാൻ ഈ ബ്ലോഗിൽ കണ്ടു, മികച്ച പരസ്യത്തിലൂടെ ആരംഭിക്കാൻ ചെറുകിട ബിസിനസ്സുകളെ സഹായിക്കുന്നതിനുള്ള ഈ പ്രോഗ്രാമിന്റെ ആശയം ശരിക്കും ഇഷ്ടപ്പെടുന്നു. ഞാൻ ഈ വിവരങ്ങൾ കൂടുതൽ പരിശോധിക്കേണ്ടതുണ്ട്. ഗ്ലൈഫിയസ് എന്ന മറ്റൊരു പരസ്യ “സഹായം” ഞാൻ പരിശോധിക്കുന്നുണ്ടോ? നിങ്ങൾ അത് കേട്ടിട്ടുണ്ടോ? ഏതെങ്കിലും ചിന്തകൾ പങ്കിട്ടതിനും ശ്രദ്ധിക്കേണ്ട കാര്യങ്ങളെക്കുറിച്ച് മറ്റൊരു അത്ഭുതകരമായ നുറുങ്ങ് നൽകിയതിനും നന്ദി!


കൂടുതല് ബാങ്കുകള് ലയിക്കുമ്പോള് - FUTURE KERALA - Daily on Business Economy and Society\nകൂടുതല് ബാങ്കുകള് ലയിക്കുമ്പോള്\nചെറുകിട, ഇടത്തരം പൊതുമേഖല ബാങ്കുകളെ പ്രത്യേകമായി ലയിപ്പിക്കാന് ഒരുങ്ങുകയാണ് സര്‍ക്കാര്. ലയനത്തോടൊപ്പം തന്നെ പൊതുമേഖല ബാങ്കുകളുടെ പ്രവര്‍ത്തനരീതിയിലും മാറ്റമുണ്ടായാല് മാത്രമേ ഗുണം ലഭിക്കൂ\nവീണ്ടും ബാങ്ക് ലയനങ്ങളുടെ ചര്‍ച്ചകള് സജീവമാവുകയാണ്. ചെറുകിട, ഇടത്തരം പൊതുമേഖല ബാങ്കുകളെ ലയിപ്പിച്ച് താരതമ്യേന വലുപ്പം കൂടിയ വളരെ കുറച്ച് ബാങ്കുകള് മാത്രം നിലനിര്‍ത്തുകയെന്ന നയത്തിലധിഷ്ഠിതമായാണ് സര്‍ക്കാര് നീക്കങ്ങളെന്ന് വേണം കരുതാന്. ഇതാണ് നയമെന്ന് ധനമന്ത്രി അരുണ് ജയ്റ്റ്‌ലി വളരെ മുമ്പ് തന്നെ പ്രഖ്യാപിച്ചതുമാണ്.\nപഞ്ചാബ് നാഷണല് ബാങ്കുമായും കാനറ ബാങ്കുമായും ചില ചെറുകിട, ഇടത്തരം ബാങ്കുകളെ ലയിപ്പിക്കാന് കേന്ദ്രം പദ്ധതിയിടുന്നതായാണ് ഏറ്റവും ഒടുവിലത്തെ റിപ്പോര്‍ട്ട്. അലഹബാദ് ബാങ്ക്, ആന്ധ്ര ബാങ്ക്, ബാങ്ക് ഓഫ് മഹാരാഷ്ട്ര, സെന്‍ട്രല് ബാങ്ക് ഓഫ് ഇന്ത്യ, ഇന്ത്യന് ഓവര്‍സീസ് ബാങ്ക്, യുകോ ബാങ്ക്, യുണൈറ്റഡ് ബാങ്ക് ഓഫ് ഇന്ത്യ, യൂണിയന് ബാങ്ക് ഓഫ് ഇന്ത്യ തുടങ്ങിയ സ്ഥാപനങ്ങളെല്ലാം തന്നെ ലയനത്തിന് വിധേയമാകുമെന്നാണ് വിവരം. പിഎന്‍ബിക്കും കാനറ ബാങ്കിനും കീഴില് പ്രത്യേക പദ്ധതികളായിട്ടായിരിക്കും ലയനപ്രക്രിയയെന്ന് വേണം കരുതാന്.\nബാങ്ക് ഓഫ് ബറോഡയും ദേന ബാങ്കും വിജയ ബാങ്കും തമ്മിലുള്ള നയനപ്രക്രിയ ഇപ്പോള് നടന്നുകൊണ്ടിരിക്കുകയാണ്. അതിനാല് തന്നെ ലയനപ്രക്രിയയിലെ അടുത്ത ഘട്ടം അടുത്ത വര്‍ഷം തുടങ്ങാനേ സാധ്യതയുള്ളൂ. മൊത്തതിലുള്ള പൊതുമേഖല ബാങ്കുകളുടെ എണ്ണം 21ല് നിന്ന് ആറ് ആക്കി മാറ്റാനുള്ള ശ്രമമാണ് നരേന്ദ്ര മോദി സര്‍ക്കാര് നടത്തിവരുന്നത്.\nബാങ്കുകളുടെ ഏകീകരണം ഒരു പരിധിവരെ മികച്ച പരിഷ്‌കരണം തന്നെയാണെങ്കിലും ശ്രദ്ധിക്കേണ്ട നിരവധി കാര്യങ്ങളുണ്ട്. ലയനംകൊണ്ട് മാത്രം പ്രയോജനമുണ്ടാകണമെന്നില്ല. പൊതുമേഖല ബാങ്കുകളുടെ മൊത്തം പ്രവര്‍ത്തനശൈലിയില് മാറ്റം കൊണ്ടുവരണം. മാത്രമല്ല, ഏകീകരിച്ച ബാങ്കുകളുടെ എണ്ണം ആറില് താഴെയാകരുത് ഒരിക്കലും. ഉപഭോക്താക്കള്‍ക്ക് വേണ്ടത്ര ഓപ്ഷന്‍സ് പൊതുമേഖല ബാങ്കുകളുടെ കാര്യത്തിലാണെങ്കിലും ലഭ്യമാകണം. മറ്റൊരു കാര്യം സാമ്പത്തിക ഉള്‍ച്ചേര്‍ക്കലിനെ ബാങ്ക് ലയനം ബാധിക്കരുത് എന്നതാണ്. വിപണിയില് വിരലിലെണ്ണാവുന്ന കമ്പനികള് മാത്രമെന്നത് ജനാധിപത്യ ശൈലിയുമല്ല.\nപ്രവര്‍ത്തന കാര്യക്ഷമത മെച്ചപ്പെടുത്തുക, ഉപഭോക്തൃ അടിത്തറ വിപുലപ്പെടുത്തുക, ബാധ്യതകള് കുറയ്ക്കുക, കിട്ടാക്കടത്തില് നിന്ന് രക്ഷ നേടുക തുടങ്ങി നിരവധി കാര്യങ്ങളാണ് ലയനത്തിലൂടെ സര്‍ക്കാര് പദ്ധതിയിടുന്നത്. എന്നാല് ഇതെല്ലാം കാര്യക്ഷമമായി നടപ്പാകുന്നുണ്ടെന്ന് നിരീക്ഷിക്കാനുള്ള സംവിധാനങ്ങളും അനിവാര്യമാണ്.\nപൊതുമേഖല ബാങ്കുകളിലെ കേന്ദ്ര സര്‍ക്കാരിന്റെ ഓഹരി പങ്കാളിത്തം 52 ശതമാനമാക്കി സാവധാനം കുറയ്ക്കണമെന്ന് ധനകാര്യമന്ത്രാലയം നേരത്തെ നിര്‍ദേശം നല്‍കിയതായി വാര്‍ത്തയുണ്ടായിരുന്നു. ബാങ്കുകളെ ലയിപ്പിക്കുന്ന നടപടികള് കൈക്കൊള്ളുമ്പോള് തന്നെ ഇതും പരിഗണിക്കാവുന്നതാണ്. സര്‍ക്കാരിന് ഓഹരി പങ്കാളിത്തമുള്ള ബാങ്കുകള് സ്വകാര്യ പങ്കാളിത്തത്തോട് കൂടി സ്വതന്ത്രമായി മികച്ച രീതിയില് നിലനില്‍ക്കാനുള്ള സാഹചര്യങ്ങളും പരിശോധിക്കപ്പെടണം.


നടി അമല പോൾ വിവാഹിതയായി. - Malayalam News - Loudspeaker Online | Latest Kerala News | Malayalam News | Malayalam Movies, Kerala Travel, Breaking News - Malayalam News - Loudspeaker Online | Latest Kerala News | Malayalam News | Malayalam Movies, Kerala Travel, Breaking News\nപരമ്പരാഗത രാജസ്ഥാനി വധൂവരന്മാരായാണ് ഇരുവരെയും ചിത്രങ്ങളിൽ കാണുന്നത്.\nഅമല പോൾ വിവാഹിതയായെന്ന് സൂചന. അമലയുടെ സുഹൃത്തും മുംബൈയിൽ നിന്നുള്ള ഗായകനുമായ ഭവ്നിന്ദർ സിംഗാണ് വരൻ. ഭവ്നിന്ദർ ഇൻസ്റ്റാഗ്രാമിൽ പങ്കുവച്ച ചിത്രങ്ങളാണ് ഇപ്പോൾ സോഷ്യൽ മീഡിയയിൽ വൈറലാവുന്നത്. ''ത്രോബാക്ക്'' എന്ന ഹാഷ്ടാഗോടെയാണ് ഭവ്നിന്ദർ വിവാഹ ചിത്രങ്ങൾ പങ്കുവച്ചിരിക്കുന്നത്. ഇരുവരും നേരത്തെ വിവാഹിതരായെന്നാണ് ചിത്രങ്ങൾ നൽകുന്ന സൂചനകൾ. നിരവധി പേർ ദമ്പതികൾക്ക് ആശംസകളും നേർന്നിട്ടുണ്ട്. പരമ്പരാഗത രാജസ്ഥാനി വധൂവരന്മാരായാണ് ഇരുവരെയും ചിത്രങ്ങളിൽ കാണുന്നത്.\nഅമലയുടെ രണ്ടാം വിവാഹമാണിത് . 2014 ജൂൺ 12നായിരുന്നു3വർഷം നീണ്ട പ്രണയത്തിനൊടുവിൽ അമലയും തമിഴ് സംവിധായകൻ വിജയും വിവാഹിതരായത് . വിവാഹം കഴിഞ്ഞ് ഒരു വർഷം പിന്നിട്ടപ്പോൾ ഇരുവരും വിവാഹമോചന ഹർജി സമർപ്പിച്ചു. തുടർന്ന് ഫെബ്രുവരി 2017ൽ ഇരുവരും നിയമപരമായി വിവാഹമോചിതരായി.\nതന്റെ ജീവിതത്തിലെ പ്രിയപ്പെട്ട കൂട്ടുകാരനെക്കുറിച്ച് നടി അമല പോൾ പല അഭിമുഖങ്ങളിലും വെളിപ്പെടുത്തിയിട്ടുണ്ട്. ആടൈ എന്ന സിനിമയുടെ പ്രമോഷനിടെയാണ് അമല അക്കാര്യം തുറന്ന് പറഞ്ഞത്. ഉപാധികളില്ലാതെ സ്നേഹിക്കാൻ കഴിയുമെന്ന് അദ്ദേഹം തനിക്ക് കാണിച്ചു തന്നുവെന്നും തനിക്കായി സമയം ചെലവഴിക്കാൻ അദ്ദേഹം തന്റെ ജോലിയും കരിയറും ത്യജിച്ചുവെന്നും അമല പറഞ്ഞിരുന്നു. എന്നാൽ തന്റെ കഥയിലെ നായകൻ ആരാണെന്ന് അമല തുറന്ന് പറഞ്ഞിരുന്നില്ല. പിന്നീടാണ് ഭവ്നിന്ദറുമൊന്നിച്ചുള്ള ചിത്രങ്ങൾ സോഷ്യൽ മീഡിയയിൽ വൈറലായതും അമലയുടെ പ്രണയ നായകൻ ഭവ്നിന്ദറാണെന്നും വാർത്തകൾ പ്രചരിച്ചത്.\nഎറണാകുളത്ത്5പേര്‍ക്ക് കൂടി കോവിഡ് സ്ഥിരീകരിച്ചു.\nഫുട്ബോൾ വാങ്ങിക്കാൻ യോഗം കൂടിയ കുഞ്ഞുങ്ങൾക്ക് സഹായവുമായി...\nപെണ്ണുടലും മലയാളികളുടെ സദാചാര ചിന്തകളും ; വൈറലായി ഫേസ്ബുക്...\nഒരു കുടുംബത്തിലെ മൂന്നുപേർ വീടിനുള്ളില് മരിച്ച നിലയില്.\nസ്ഥലത്ത് പോലിസെത്തി പരിശോധനകള് ആരംഭിച്ചു.\nകുവൈറ്റില് കൊറോണ ബാധിതരുടെ എണ്ണം വര്‍ധിച്ചു.\nകൊവിഡില് മരണം 30000 കഴിഞ്ഞു; ആറരലക്ഷത്തോളം പേര്‍ക്ക് രോഗം\nതിരുവനന്തപുരത്തേക്ക് ഇന്ന്3വിമാനങ്ങള്.\nകൊറോണ വൈറസ്: മരണസംഖ്യ ഉയരുന്നു.\nമരണസംഖ്യ ഉയരുന്നതും വൈറസ് വിവിധ രാജ്യങ്ങളിലേക്കും പടര്‍ന്നതുമാണ് ആശങ്ക വര്‍ധിപ്പിക്കുന്നത്....\nകാനഡയുടെ ജസ്റ്റിൻ ട്രൂഡോ വിജയിച്ചു: അടുത്തത് എന്താണ്?\nട്രൂഡോയുടെ ലിബറലുകൾക്ക് ന്യൂ ഡെമോക്രാറ്റിക് പാർട്ടിയുമായി ചേർന്ന് ഒരു സർക്കാർ രൂപീകരിക്കാൻ...\nസംസ്ഥാനത്ത് ട്രിപ്പിൾ ലോക്ക്ഡൗൺ നടപ്പാക്കും.\nകണ്ണൂർ ജില്ലയിൽ കൂടുതൽ നിയന്ത്രണങ്ങൾ കൊണ്ടുവരും.\nപ്രദീപിനെതിരെ ദയ; ഇതിലും നല്ലത് പ്രദീപേട്ടന് എന്നെ ഒരു...\nപ്രദീപുമായി തനിക്കുള്ള മുന്‍പരിചയം ദയ അശ്വതി വെളിപ്പെടുത്തിയത് രണ്ടാഴ്ച മുന്‍പ്...\nഇതര സംസ്ഥാനങ്ങളിൽ കുടുങ്ങിയ മലയാളികളുടെ രജിസ്‌ട്രേഷന്...\nഇന്ന് വൈകുന്നേരം മുതലാണ് രജിസ്‌ട്രേഷന് ആരംഭിക്കുക.\nദേശിയ പൗരത്വ ഭേദഗതി നിയമം പിന്‍വലിക്കുമെന്ന് കാന്തപുരം.\nമുംബൈ: ബിജെപി മുന്നേറ്റം; വിജയമുറപ്പിച്ച് നേതൃത്വം.


500 രൂപയ്ക്ക് ആധാര് വിവരങ്ങള്: പുറത്തുവിട്ടത് മഞ്ഞുമലയുടെ അറ്റം മാത്രമെന്ന് ലേഖിക\nThu Jan 17 2019 05:48:28 GMT+0530 (IST)\nsruthi srt2018-01-08 06:43:31.0\nന്യൂഡല്‍ഹി: 500 രൂപയ്ക്ക് ആധാര് വിവരങ്ങള് ലഭിക്കുന്നത്\nസംബന്ധിച്ച അന്വേഷണത്തിന്റെ കൂടുതല് വിവരങ്ങള് പുറത്തുവിടാനുണ്ടെന്ന് ലേഖിക. പുറത്ത് വന്നത് മഞ്ഞ് മലയുടെ അറ്റം മാത്രമാണെന്നും അന്വേഷണത്തിന്റെ പൂര്‍ണ വിവരങ്ങള് ഉടന് ജനങ്ങളിലെത്തുമെന്നും ദി ട്രിബ്യൂണല് ലേഖിക രചന ഖൈറ വ്യക്തമാക്കി. സര്‍ക്കാര് ആധാര് വിവരങ്ങള് ചോരുന്ന വിഷയത്തില് വേണ്ട നടപടികള് സ്വീകരിക്കുമെന്നാണ് പ്രതീക്ഷിക്കുന്നതെന്നും അവര് കൂട്ടിച്ചേര്‍ത്തു. തനിക്കെതിരെ ഏകീകൃത തിരിച്ചറിയല് അതോറിറ്റി എഫ്‌ഐആര് രജിസ്റ്റര് ചെയ്തത് അറിയാം. അത്രയും നടപടിയെങ്കിലും അതോറിറ്റി സ്വീകരിച്ചതില് സന്തോഷമുണ്ടെന്നും ഖൈറ പ്രതികരിച്ചു.ആധാര് വിവരങ്ങള് അതീവ രഹസ്യമായിരിക്കുമെന്നു സര്‍ക്കാര് സുപ്രിം കോടതിയില് ആവര്‍ത്തിച്ച് വ്യക്തമാക്കിയിരുന്നു. എന്നാല്, ഈ വാര്‍ത്ത വന്നതോടെ സര്‍ക്കാരിന്റെ അവകാശവാദം തെറ്റാണെന്നു വന്നു.\nപഞ്ചാബ് കേന്ദ്രീകരിച്ചു പ്രവര്‍ത്തിക്കുന്ന അജ്ഞാത വാട്‌സ് ആപ്പ് കൂട്ടായ്മയിലൂടെയാണ് ആധാര് വിവരങ്ങള് ചോരുന്നുവെന്നു ട്രിബ്യൂണ് വെളിപ്പെടുത്തിയത്. കഴിഞ്ഞ ആറുമാസത്തോളമായി ഈ റാക്കറ്റ് വിവരങ്ങള് കൈമാറിയിരുന്നുവെന്നാണു വിവരം.\nവാട്‌സ് ആപ്പ് ഗ്രൂപ്പില് നിന്നും ലഭിച്ച മൊബൈല് നമ്പറിനെ ട്രിബ്യൂണ് ലേഖിക രചന ഖൈറ പിന്തുടര്‍ന്നതോടെയാണു വിവരങ്ങള് പുറത്തു വന്നത്. 500 രൂപ പേടിഎമ്മിലൂടെ നല്‍കിയാല് ആരുടെ ആധാര് വിവരങ്ങള് വേണമെങ്കിലും പത്തു നിമിഷത്തിനുള്ളില് ലഭിക്കുന്ന ലോഗിന് ഐഡിയും പാസ്‌വേര്‍ഡും ലഭിക്കുമെന്നായിരുന്നു റിപോര്‍ട്ട്. 300 രൂപ കൂടി നല്‍കിയാല് ആരുടെ പേരിലും ആധാര് കാര്‍ഡ് അച്ചടിക്കാനുള്ള സോഫ്റ്റ് വെയറും കമ്പ്യൂട്ടറില് സ്ഥാപിച്ചു തരുമെന്നും ട്രിബ്യൂണ് നടത്തി അന്വേഷണാത്മക റിപ്പോര്‍ട്ടില് വെളിപ്പെടുത്തുന്നു. ഏതു വ്യക്തിയുടെ വേണമെങ്കിലും യുണീക് ഐഡന്റിഫിക്കേഷന് നമ്പറിലും പുതിയ ആധാര് അച്ചടിച്ചെടുക്കാമെന്നാണ് വെളിപ്പെടുത്തല്.\n500 രൂപ പേടിഎം വഴി നല്‍കിയപ്പോള് പത്തു മിനിറ്റിനുള്ളില് ട്രിബ്യൂണ് ലേഖികക്ക് ആധാര് എന്റോള്‍മെന്റ് അഡ്മിനിസ്‌ട്രേറ്റര് ആക്കിക്കൊണ്ടുള്ള മെയില് സന്ദേശം ലഭിച്ചു. ഇതിനു പിന്നാലെ ആധാര് എടുക്കാനായി രജിസ്റ്റര് ചെയ്ത എല്ലാവരുടെയും വിവരങ്ങള് ലഭിച്ചതായാണു രചന വെളിപ്പെടുത്തുന്നത്.


സംസ്ഥാനത്ത് നിപ ഭീതി ഒഴിയുന്നു\nനിപ ബാധിതനായ യുവാവിന്റെ ആരോഗ്യനിലയില് ഇന്നും പുരോഗതി രേഖപ്പെടുത്തി. ഇടക്ക് ചെറിയ പനി ഉണ്ടാകുന്നുണ്ടെങ്കിലും നന്നായി ഭക്ഷണം കഴിക്കാനും സംസാരിക്കാനും സാധിക്കുന്നുണ്ട്.\nസംസ്ഥാനത്ത് നിപ ഭീതി ഒഴിയുന്നു. നിപ വൈറസ് ബാധിതനായ യുവാവിന്റെ ആരോഗ്യനിലയിലും പുരോഗതിയുണ്ട്. ഭക്ഷണം നന്നായി കഴിക്കാന് ആരംഭിച്ച യുവാവ് അമ്മയുമായി ഫോണില് സംസാരിച്ചു. ആരോഗ്യവകുപ്പിന്റെ നേതൃത്വത്തില് പ്രതിരോധ പ്രവര്‍ത്തനങ്ങള് തുടരുകയാണ്.\nനിപ ബാധിതനായ യുവാവിന്റെ ആരോഗ്യനിലയില് ഇന്നും പുരോഗതി രേഖപ്പെടുത്തി. ഇടക്ക് ചെറിയ പനി ഉണ്ടാകുന്നുണ്ടെങ്കിലും നന്നായി ഭക്ഷണം കഴിക്കാനും സംസാരിക്കാനും സാധിക്കുന്നുണ്ട്. ഡോക്ടര്‍മാരുടെ വിദഗ്ധസംഘം യോഗം ചേര്‍ന്ന് തുടര്‍ചികിത്സ നടപടികള് ചര്‍ച്ച ചെയ്തു.\nരോഗിയുമായി സമ്പര്‍ക്കത്തില് ഏര്‍പ്പെട്ട 318 പേരില് 52 പേര് ഹൈറിസ്‌ക് വിഭാഗത്തില് തീവ്രനിരീക്ഷണത്തിലാണ്. 266 പേര് ലോ റിസ്‌ക് വിഭാഗത്തിലുള്ളവരാണ്. നിപ പ്രതിരോധ പ്രവര്‍ത്തനങ്ങളും ഊര്‍ജ്ജിതമായി തുടരുകയാണ്. ഇന്ന് ആരെയും ഐസലേഷന് വാര്‍ഡില് പ്രവേശിപ്പിച്ചിട്ടില്ല.\nപ്രതിരോധപ്രവര്‍ത്തനങ്ങളുടെ ഭാഗമായി 10,000 ത്രീ ലെയര് മാസ്‌കുകള് പുതുതായി എത്തിച്ചു. 450 പേഴ്സണല് പ്രൊട്ടക്ഷന് കിറ്റുകളും ലഭ്യമാക്കിയിട്ടുണ്ട്. സൈബര് മോണിറ്ററിങ് ടീം നിപയെക്കുറിച്ച് വ്യാജ വാര്‍ത്ത പ്രചരിപ്പിക്കുന്നവര്‍ക്കെതിരായ നടപടികളും ശക്തമാക്കിയിട്ടുണ്ട്. ഇന്ന് ഒരു വ്യാജ വാര്‍ത്ത കണ്ടെത്തിയതിനെ തുടര് നടപടികള് സ്വീകരിച്ചിട്ടുണ്ട്.\nനിപ പ്രതിരോധ പ്രവര്‍ത്തനങ്ങളുടെ ഭാഗമായി ജില്ലയിലെ വിവിധ ഭാഗങ്ങളില് പഞ്ചായത്ത് വകുപ്പിന്റെയും ആരോഗ്യവകുപ്പിന്റെയും നേതൃത്വത്തില് ജാഗ്രതാ പരിശീലനവും തുടരുകയാണ്. വനംവകുപ്പ് വടക്കേക്കര ഭാഗത്ത് വവ്വാലുകള് കൂട്ടമായി കാണപ്പെടുന്ന മേഖലകള് പരിശോധിച്ചു. നാളെ മുതല് ഇവയെ കുടുക്കികിടത്തുന്നതിനായി നെറ്റ് കെട്ടാനും തീരുമാനിച്ചിട്ടുണ്ട്.\nKK ShailajaNipah Kochi


സി.എ.ജി കണ്ടെത്തലിനെ തള്ളി സംസ്ഥാന സര്‍ക്കാര് - Malayalam News\nസി.എ.ജി കണ്ടെത്തലിനെ തള്ളി സംസ്ഥാന സര്‍ക്കാര്\nകിഫ്ബി വഴി വായ്‍പയെടുക്കുന്നത് ഭരണഘടനാ വിരുദ്ധമാണെന്ന സി.എ.ജി കണ്ടെത്തലിനെ തള്ളി സംസ്ഥാന സര്‍ക്കാര് വിശദീകരണം നല്‍കും. മുമ്പ് ഓഡിറ്റ് നടത്തിയപ്പോഴൊന്നും ഭരണഘടനാവിരുദ്ധമാണെന്ന വാദം സി.എ.ജി ഉയര്‍ത്തിയിട്ടില്ലെന്ന് ചുണ്ടിക്കാട്ടിയാകും മറുപടി. നിയമവശങ്ങള് കൂടി പരിശോധിച്ചാവും മറുപടി തയ്യാറാക്കുക. നിലപാടില് ഉറച്ച് നിന്ന് കൊണ്ട് സി.എ.ജിയുടെ കരട് റിപോര്‍ട്ടിനെ തള്ളാനാണ് സം‌സ്ഥാന സര്‍ക്കാരിന്‍റെ തീരുമാനം. സര്‍ക്കാര് നിലപാട് വിശദീകരിക്കുന്ന മറുപടി ചീഫ് സെക്രട്ടറി താമസിയാതെ സി.എ.ജിക്ക് നല്‍കും. നിയമവശങ്ങള് കൂടി പരിശോധിച്ചാവും മറുപടി തയ്യാറാക്കുക. കിഫ്ബിയുടെ ഭരണഘടനാ സാധുതതയെ കുറിച്ച് ഓഡിറ്റ് വേളയിലോ എക്സിറ്റ് വേളയിലോ ഒരു ചോദ്യം പോലും എ.ജി ഉന്നയിച്ചിട്ടില്ല.\n2016 ല് നിയമഭേദഗതി നടത്തിയപ്പോള് റിസര്‍വ് ബാങ്കും സെബിയും വായ്പ വിഭവ സമാഹരണത്തിന് അനുവദിച്ച ചില മാനദണ്ഡങ്ങള് പ്രകാരമുള്ള സാധ്യതകളെ കിഫ്ബി ഉപയോഗപ്പെടുത്തി. ഇത് ഭരണഘടന ലംഘമായി വ്യാഖ്യാനിക്കാന് കഴിയില്ലെന്ന നിലപാട് സര്‍ക്കാര് മറുപടിയില് മുന്നോട്ട് വെക്കും. കിഫ്ബി സംസ്ഥാന സര്‍ക്കാരിന്‍റെ ഭാഗമല്ലെന്നും കോര്‍പറേറ്റ് ബോഡിയാണെന്നും നിയമംമൂലം ഉറപ്പ് വരുത്തിയിട്ടുണ്ട്. മറ്റേത് കോര്‍പറേറ്റ് ബോഡിയെ പോലെ റിസര്‍വ് ബാങ്കിന്‍റെ അനുമതിയോടെ വിദേശത്ത് നിന്നും നാട്ടില് നിന്നും കിഫ്ബിക്ക് വായ്പയെടുക്കാമെന്നാണ് സംസ്ഥാന സര്‍ക്കാര് നിലപാട്.\nകിഫ്ബിയില് 1999 മുതല്9തവണ സി.എ.ജി ഓഡിറ്റ് നടന്നു. നിയമഭേദഗതിക്ക് ശേഷം 2017 ലും 2018 ലും നടന്ന ഓഡിറ്റിങ‌ില് ബജറ്റ് പ്രസംഗത്തില് ലക്ഷ്യമിട്ട ചിലവ് കൈവരിച്ചില്ല, ഓഫ് ബജറ്റ് വായ്പകളാണ്, തുടങ്ങി‌യ പരാമര്‍ശങ്ങള് മാത്രമാണ് ഉണ്ടായിരുന്നത്. അപ്പോഴൊന്നും ഭരണഘടനാവിരുദ്ധമാണെന്ന കണ്ടെത്തല് നടത്തിയിട്ടില്ലെന്നും സര്‍ക്കാര് മറുപടിയില് വിശദീകരിക്കും. ഓഫ് ബജറ്റ് വായ്പകളാണെന്ന സി.എ.ജി കണ്ടെത്തലും തെറ്റാണെന്ന വാദവും സംസ്ഥാനത്തിന്‍റെ വിശദീകരണത്തില് ഉള്‍പ്പെടുത്താനാണ് സര്‍ക്കാര് തലത്തിലെ തീരുമാനം.\nയുഎഇ-ഒമാന് അതിര്‍ത്തി നാളെ തുറക്കും\nവിഖ്യാത ബംഗാളി നടൻ സൗമിത്ര ചാറ്റർജി അന്തരിച്ചു


വെനിസ്വലയില് പത്ത് ശതമാനത്തിലധികം വൈദികർക്കും കോവിഡ് | Catholic Church News Malayalam\nHome News വെനിസ്വലയില് പത്ത് ശതമാനത്തിലധികം വൈദികർക്കും കോവിഡ്\nവെനിസ്വലയില് പത്ത് ശതമാനത്തിലധികം വൈദികർക്കും കോവിഡ്\nകൊറോണ വൈറസ് ബാധിച്ച് വെനിസ്വലയിൽ ധാരാളം പുരോഹിതൻമാർ മരണമടഞ്ഞതായി വെനിസ്വെലൻ എപ്പിസ്കോപ്പൽ കോൺഫറൻസ് വെളിപ്പെടുത്തി. 2020 മാർച്ചിൽ വൈറസ് ബാധ ലോകത്താകമാനം ബാധിച്ചതിനു ശേഷം വെനിസ്വലയിൽ ഉണ്ടായിരുന്ന 2002 പുരോഹിതരിൽ 201 പേർക്ക് രോഗം ബാധിച്ചതായും 24 പേർ മരണമടഞ്ഞതായും എപ്പിസ്കോപ്പൽ കോൺഫറൻസ് വെളിപ്പെടുത്തി.\nആത്മാവിന്റെ വൈദ്യന്മാരായ വൈദികർക്ക് ആരോഗ്യവും പ്രതിരോധ ശക്തിയുണ്ടാകുവാൻ പ്രാർത്ഥിക്കുകയും ചെയ്യണമെന്ന് കോൺഫറൻസ് വിശ്വാസികളോട് ആവശ്യപ്പെട്ടു. ആത്മീയമായ കാര്യങ്ങളിൽ ഉപേക്ഷ വരുത്തുവാൻ ഒരു വൈദികനും സാധിക്കുകയില്ല. വിശ്വാസികളെ അവരുടെ എല്ലാ ആത്മീയ കാര്യങ്ങളിലും മുൻകൈയ്യെടുത്ത് സഹായിക്കേണ്ടത് വൈദികരാണ്. അതിനാൽ അവർക്ക് രോഗം വരുവാനുള്ള സാഹചര്യം വളരെ കൂടുതലാണ്. തങ്ങളുടെ ദൗത്യത്തെ അവഗണിക്കുന്നില്ലെങ്കിലും പകർച്ചവ്യാധിയുടെ അപകട സാധ്യതകളും മരണസാധ്യതയും കൂടുതലാണെന്നും അവർ ഓർമ്മിപ്പിച്ചു.\n“ഓരോ രൂപതയിലും വൈറസിന്റെ സ്വഭാവവും വ്യാപനവുമനുസരിച്ച് വേണം ശുശ്രൂഷകൾ ക്രമീകരിക്കേണ്ടത്. ദൈവാലയങ്ങൾ നിറയെ വിശ്വാസികളെ നിരത്തുകയല്ല മറിച്ച് ക്രിസ്തുവിനെ അനുഗമിക്കുവാനാണ് നാം വിശ്വാസികളെ പ്രോത്സാഹിപ്പിക്കേണ്ടത്. എന്നിരുന്നാലും പ്രത്യാശ നിലനിർത്തുവാനും ദൈനം ദിന ജീവിതത്തിൽ ദൈവം നമ്മോടൊപ്പമുണ്ടെന്നു നാം മനസ്സിലാക്കേണ്ടതുണ്ട്. കാരണം നാം തന്നെയാണ് ദൈവാലയം. ദൈവം ഹൃദയത്തിൽ വസിക്കുമ്പോൾ അവിടെ ദുഃഖത്തിനും നിരാശയ്ക്കും ഇടമില്ല. ആവശ്യകമായ മുൻകരുതലുകൾ എടുത്തുകൊണ്ട് വിശ്വാസികളുടെ അടിസ്ഥാനപരമായ ആവശ്യങ്ങളോട് പ്രതികരിക്കണം,” -കോൺഫറൻസ് നിർദേശിച്ചു.


സെമി ഉറപ്പിക്കാൻ ജംഷഡ്‌പൂർ ഇന്ന് ഹൈദരാബാദിനെതിരെ ഇറങ്ങും\nഐഎസ്എൽ ഫുട്ബോളിൽ ഇന്ന് ഒന്നാം സ്ഥാനത്തിനായുള്ള പോരാട്ടം. നേരത്തെ കേരള ബ്ലാസ്റ്റേഴ്‌സിനെ പരാജയപ്പെടുത്തി സെമി ഉറപ്പിച്ച ഹൈദരാബാദ് എഫ്‌സി പോയിന്റ് പട്ടികയിൽ രണ്ടാം സ്ഥാനക്കാരായ ജംഷഡ്‌പൂരിനെയാണ് നേരിടുക.\nഇന്ന് ജയിച്ചാൽ ജംഷഡ്‌പൂരിനും സെമി ഫൈനൽ ഉറപ്പിക്കാം. മാത്രമല്ല ഹൈരദാബാദിനെ കീഴടക്കിയാൽ ഇന്ന് ലീഗിൽ ഒന്നാം സ്ഥാനവും സ്വന്തമാവും. എന്നാൽ ഒഗ്ബെച്ചെയും ടീമും കിടിലൻ ഫോമിലായതിനാൽ കാര്യങ്ങൾ അത്ര എളുപ്പമാവില്ല എന്നതാണ് യാഥാർഥ്യം. ഈ സീസണിൽ കിരീടം സ്വന്തമാക്കാൻ ഏറ്റവും കെൽപ്പുള്ള ടീമും ഹൈദരാബാദ് തന്നെയാണ്.\nഅവസാന മത്സരത്തിൽ നോർത്ത് ഈസ്റ്റ് യുണൈറ്റഡിനെ കീഴടക്കി സീസണിലെ പത്താം ജയം സ്വന്തമാക്കാൻ കഴിഞ്ഞ ആത്മവിശ്വാസത്തിലാകും ജംഷഡ്‌പൂർ ഇന്നിറങ്ങുക. 10 ജയവും അഞ്ച് സമനിലയുമായി 18 പോയിന്റിൽ നിന്ന് 35 പോയിന്റുമായി ഹൈദരാബാദ് എഫ്‌സി നിലവിൽ ഒന്നാം സ്ഥാനത്താണ്. ഇന്നു വൈകിട്ട് 7.30നാണ് മത്സരം.


‘മരണശേഷവും എനിക്ക് ജീവിക്കണം’; സഭയുടെ അനുമതിക്കായി ഇത്തവണ സിസ്റ്റര് ലൂസി കളപ്പുര കാത്തുനിന്നില്ല! | Reporter Kerala\n‘മരണശേഷവും എനിക്ക് ജീവിക്കണം’; സഭയുടെ അനുമതിക്കായി ഇത്തവണ സിസ്റ്റര് ലൂസി കളപ്പുര കാത്തുനിന്നില്ല!\nകോഴിക്കോട്: മരണാനന്തരം തന്‍്റെ ശരീരം വിദ്യാര്‍ത്ഥികള്‍ക്ക് പഠിക്കാന് വിട്ടു നല്‍കുമെന്ന് സിസ്റ്റര് ലൂസി കളപ്പുര. കോഴിക്കോട് മെഡിക്കല് കോളേജ് വിദ്യാര്‍ത്ഥികള്‍ക്ക് പഠനത്തിനായി വിട്ട് നല്‍കാന് സമ്മതപത്രം നല്‍കിയിരിക്കുകയാണ് സിസ്റ്റര്. കോഴിക്കോട് മെഡിക്കല് കോളേജ് അനാട്ടമി ഡിപ്പാര്‍ട്ട്‌മെന്റിനാണ് മരണാനന്തരം തന്റെ ശരീരം വിദ്യാര്‍ത്ഥികള്‍ക്ക് പഠനത്തിനായി നല്‍കാനുളള സമ്മതപത്രം സിസ്റ്റര് ലൂസി കളപ്പുര നല്‍കിയത്.\nPreviousഗോളടിയില് നാഴികക്കല്ല് പിന്നിട്ട് ലൂയിസ് സുവാരസ്\nNextസ്വര്‍ണക്കടത്ത് അന്വേഷണ ഉദ്യോഗസ്ഥര്‍ക്കെതിരായ കേസ്: ഇഡി ഹര്‍ജി നാളെ പരിഗണിക്കും\nസര്‍ക്കാര് കുടിശ്ശിക അടച്ചില്ല; രമേശ് ചെന്നിത്തലയുടെ ഔദ്യോഗിക വസതിയിലെ ഫോണ് വിച്ഛേദിച്ചു


17 more covid case confirmed in kozhikode | കോഴിക്കോട് ജില്ലയില് ഇന്ന് കോവിഡ് സ്ഥിരീകരിച്ചത് 17 പേര്‍ക്ക്,4പേര്‍ക്ക് രോഗമുക്തി - Malayalam Oneindia\nPublished: July 11 2020, 20:03 [IST]\nകോഴിക്കോട്: ജില്ലയില് ഇന്ന് കോവിഡ് സ്ഥിരീകരിച്ചത് 17 പേര്‍ക്ക്. നാലുപേര് രോഗമുക്തി നേടി. ഇപ്പോൾ 176 കോഴിക്കോട് സ്വദേശികൾ കോവിഡ് പോസിറ്റീവായി ചികിത്സയിലാണ്.\n1.) 65 വയസ്സുള്ള തൂണേരി സ്വാദേശിനി. ജൂലൈ 8 ന് സ്വകാര്യ ആശുപത്രിയിൽ ഓപ്പറേഷനായി സ്രവം പരിശോധനക്കെടുത്തു. അന്നുതന്നെ കോഴിക്കോട് മെഡിക്കൽ കോളേജിൽ അഡ്മിറ്റ് ചെയ്തു. സ്രവം പരിശോധനയ്ക്ക് എടുത്തു. ഫലം പോസിറ്റീവ് ആയതിനെ തുടർന്ന് മെഡിക്കൽ കോളേജിൽ ചികിത്സയിലാണ്.\n2) 60 വയസ്സുള്ള മടവൂർ സ്വദേശി. ജൂലൈ5ന് ജിദ്ദയിൽ നിന്നും\n3) 29 വയസ്സുള്ള കാക്കൂർ സ്വദേശി. ജൂലൈ5ന് സൗദിയിൽ നിന്നും\n4) 22വയസ്സ് ഉള്ള എം ബി ബി എസ് വിദ്യാർത്ഥി , ജൂലൈ7ന് കിർഗിസ്ഥാനിൽ നിന്നും\n5) 27 വയസ്സ് ഉള്ള രാമനാട്ടുകര സ്വദേശി. ജൂലൈ 3ന് ബാഗ്ലൂരിൽ നിന്നും\n6,7,8,9,10,11) 30,61,37 വയസ്സുള്ള പുരുഷന്മാർ 36 വയസ്സുള്ള സ്ത്രീ6വയസ്സുള്ള രണ്ടു കുട്ടികൾ - കൊളത്തറ സ്വദേശികളാണ്. ജൂലൈ 10 ന് പോസിറ്റീവ് ആയ കൊളത്തറ സ്വദേശിനിയുടെ കുടുംബാംഗങ്ങൾ.\n12) 13വയസ്സുള്ള പെൺകുട്ടി വെള്ളയിൽ സ്വദേശി. ഫ്ലാറ്റിൽ ആത്മഹത്യ ചെയ്ത വ്യക്തിയുടെ സമ്പർക്കത്തിൽ വന്നവർക്കുള്ള പ്രത്യേക സ്രവ പരിശോധനയിൽ ഫലം പോസിറ്റീവ് ആയതിനെ തുടർന്ന് കോഴിക്കോട് എഫ്.എൽ.ടി സി.യിൽ ചികിത്സയിലാണ്.\n13) 27 വയസ്സുള്ള തൂണേരി സ്വദേശി. ജൂലൈ 8ന് പനിയെ തുടർന്ന് കൊയിലാണ്ടി ആശുപത്രിയിലെത്തി സ്രവം പരിശോധനയ്ക്ക് എടുത്തു. ഫലം പോസിറ്റീവ് ആയതിനെ തുടർന്ന് എഫ്.എൽ.ടി.സി യിൽ ചികിത്സയിലാണ്.\n14) 26 വയസ്സുള്ള ചെങ്ങോട്ടുകാവ് സ്വദേശി. ജൂലൈ 4ന് റിയാദിൽ നിന്നും.\n15) 25 വയസ്സുള്ള ഉള്ളിയേരി സ്വദേശി. ജൂൺ 26 ന് ഖത്തറിൽ നിന്നും\n16. 63 വയസ്സുള്ള കൊയിലാണ്ടി സ്വദേശി ജൂൺ 19ന് ചെന്നെയിൽ നിന്നും കാർ മാർഗം കോഴിക്കോടെത്തി .\n17 .34 വയസുള്ള നാദാപുരം സ്വദേശിനി. ഭർത്താവ് ഗൾഫിൽ നിന്ന് വന്നതിനെ തുടർന്ന് രണ്ടുപേരുടെയും സ്രവ പരിശോധന നടത്തി. ഭാര്യയുടെ പരിശോധനാഫലം പോസിറ്റീവ് ആയതിനെ തുടര്‍ന്ന് എഫ്. എൽ.ടി സി യിൽ ചികിത്സയിലാണ്.\nഎഫ് എൽടിസി യിൽ ചികിത്സയിലായിരുന്ന1).2വയസ്സുള്ള പെൺകുട്ടി, അത്തോളി സ്വദേശിനി,2). 40വയസ്സുള്ള കോർപ്പറേഷൻ സ്വദേശി, 3. ) 37വയസ്സുള്ള കാക്കൂർ സ്വദേശി,\nമെഡിക്കൽ കോളേജിൽ ചികിൽസയിലായിരുന്ന 4) 63 വയസ്സുള്ള മലപ്പുറം സ്വദേശി.\n17 more covid case confirmed in kozhikode


ആര്‍ത്തവ അന്ധവിശ്വാസങ്ങള് പലത് | Myths And Facts About Periods - Malayalam BoldSky\n» ആര്‍ത്തവ അന്ധവിശ്വാസങ്ങള് പലത്\nUpdated: Thursday, July 6, 2017, 19:38 [IST]\nആര്‍ത്തവം സ്ത്രീ ശരീരത്തിലെ സ്വാഭാവിക പ്രക്രിയയാണെങ്കിലും പണ്ടുകാലത്തും എന്തിന് ഇപ്പോള്‍പ്പോലും ഇതെക്കുറിച്ചു പല അന്ധവിശ്വാസങ്ങളും തെറ്റായ വിശ്വാസങ്ങളും നില നില നില്‍ക്കുന്നുമുണ്ട്.\nആര്‍ത്തവത്തെക്കുറിച്ചുള്ള ചില അന്ധവിശ്വാസങ്ങളെക്കുറിച്ചും തെറ്റായ വിശ്വാസങ്ങളെയും കുറിച്ചറിയൂ,\nചിലയിടങ്ങളില് ആര്‍ത്തവസമത്തു തല കഴുകരുതെന്നു പറയും. എന്നാല് ഇത് പൂര്‍ണമായും തെറ്റാണ്. ആര്‍ത്തവസമയത്ത് മുടി കഴുകുന്നതുകൊണ്ടു യാതൊരു പ്രശ്‌നവുമില്ല. ശരീരശുചിത്വം ഈ സമയത്തു പ്രധാനം.\nഇത് തെറ്റായ ധാരണയാണ്. ആര്‍ത്തവ സമയത്ത് പ്രത്യുത്‌പാദന സംവിധാനം പ്രവര്‍ത്തനം നിര്‍ത്തില്ല. ആര്‍ത്തവ സമയത്തും ഗര്‍ഭധാരണം നടക്കാം. ഇത് ഒഴിവാക്കണമെന്നുണ്ടെങ്കില് ഗര്‍ഭനിരോധന മാര്‍ഗങ്ങള് സ്വീകരിക്കുന്നതാണ് ഉചിതം.\nഇതും വെറുതെ പറയുന്നതാണ്. ഈ ദിവസങ്ങളില് ഒന്നും കഴിക്കുന്നത് നിര്‍ത്തേണ്ട ആവശ്യമില്ല. നിങ്ങള്‍ക്കിഷ്ടമുള്ള എന്തും കഴിക്കാം.\nഎല്ലാ വ്യായാമങ്ങളും ഈ സമയത്ത് ചെയ്യാം. നിങ്ങളുടെ ശരീരം അനുവദിയ്ക്കുന്ന വിധത്തില് വേണമെന്നു മാത്രം.\nആര്‍ത്തവ രക്തം വിഭിന്നമാണ്\nഒരിക്കലുമല്ല! ആര്‍ത്തവ സമയത്തെ രക്തം സാധാരണ പോകുന്ന രക്തത്തിന് സമാനമാണ് . ഇത് കേടായ രക്തമാണെന്ന ധാരണ തെറ്റുമാണ്.\nനിങ്ങള്‍ക്ക് സുഖകരമല്ല എന്ന് തോന്നിയാല് മാത്രം ലൈംഗികബന്ധത്തില് ഏര്‍പ്പെടുന്നത് ഒഴിവാക്കുക. എന്നാല്, നിങ്ങള്‍ക്കും പങ്കാളിക്കും താല്‍പര്യമാണെങ്കില് ബന്ധപ്പെടുന്നതില് കുഴപ്പമൊന്നുമില്ല. രതിമൂര്‍ച്ഛ പേശീവലിവിന് ആശ്വാസം നല്‍കും.\nRead more about: pulse life periods ആര്‍ത്തവം ജീവിതം സ്പന്ദനം\nMyths And Facts About Periods, read more to know about